Fri og åpen programvare for komposisjon og noteskriving

Retrieved from http://musescore.org on man, 02/18/2013

#

# Håndbok

Denne håndboken er for MuseScore versjon 0.9.4 og nyere. Hvis du vil hjelpe til å forbedre eller oversette håndboken, skriv et innlegg i MuseScore dokumentasjonsforumet og be om å få bli en bidragsyter.

# Avanserte tema

# Enkeltstemmer

Hvis du har skrevet et fullt partitur for et ensemble, kan MuseScore opprette noteark som bare inneholder hvert instruments stemme. En enkeltstemme (i motsetning til navnet) kan bestå av flere instrumenter.

I nåværende versjoner av MuseScore består prosessen, med å skille ut enkeltstemmer fra et partitur, av to hovedsteg:

1. Spesifisere hvilke instrumenter enkeltstemmen skal bestå av ("Definere enkeltstemmen")
2. Opprette et nytt noteark med enkeltstemmen

### Definere enkeltstemmen

Du kan definere enkeltstemmer når som helst etter at du har opprettet et noteark. Du trenger bare å definere enkeltstemmene én gang for hvert noteark, men du kan selvfølgelig gå tilbake å gjøre endringer senere. Følgende instruksjoner bruker en strykekvartett som eksempel, men samme prinsipper går igjen for andre ensembler.

1. Fra hovedmenyen velg ``Fil` → `Enkeltstemmer...``

2. I vinduet for enkeltstemmer klikk ``Ny`` for å definere en ny enkeltstemme.

3. I panelet til høyre, skriv inn filnavn og tittel på enkeltstemmen.
   Filnavn
     Navnet som brukes når du lagrer enkeltstemmen på datamaskinen (påkrevd)
   Tittel på enkeltstemmen
     Tittel som vises øverst på første side, i venstre hjørnet, av notearket (valgfri)
4. Velg instrumentet som du ønsker at skal vises i enkeltstemmen ved å merke av for det i panelet til høyre. Vanligvis brukes ett instrument per enkeltstemme, men det finnes tilfeller der flere instrumenter er naturlig (f.eks. ved perkusjon over flere systemer). Du kan velge så mange instrumenter per enkeltstemme som du trenger.

5. Repeter steg 2 til 4 så mange ganger som nødvendig.

6. Når du er ferdig klikk ``Lukk`` for å gå ut av vinduet for enkeltstemmer

Du er nå ferdig med å definere enkeltstemmene. Du trenger ikke å gjøre dette flere ganger hvis du ikke fjerner eller legger til andre instrumenter i partituret. I nåværende versjoner av MuseScore er det ikke mulig å dele opp ett notesystem (som inneholder flere stemmer) i separate enkeltstemmer. Altså, hvert instrument som du ønsker å skrive ut en enkeltstemme for, må også ha sitt egen system i partituret. Dette kan kreve litt planlegging.

### Opprette enkeltstemmene

Du kan opprette enkeltstemmene når som helst for å se hvordan de ser ut, men det er best å vente til hele partituret er ferdigskrevet, eller i hvert fall til du har skrevet noen takter og ønsker å se hvordan enkeltstemmene ser ut:

1. Fra hovedmenyen velg ``Fil` → `Enkeltstemmer...`` for å gå tilbake til vinduet med enkeltstemmene.
2. Velg den enkeltstemmen som du ønsker å opprette i panelet til høyre.
3. Trykk ``Opprett enkeltstemme`` og en ny fane blir lagt til i MuseScores hovedvindu med et nytt noteark som består av den valgte enkeltstemmen.

Repeter steg 2 og 3 for hver enkeltstemme som du ønsker å vise eller skrive ut. Hvis du gjør endringer i partituret kan du opprette enkeltstemmen på ny for å se de nye endringene.

### Lagring

I nåværende versjoner av MuseScore blir ikke endringer gjort i partituret automatisk endret i enkeltstemmer som allerede er opprettet, så hvis du gjør endringer i partituret må du også oppdatere de individuelle enkeltstemmene enten manuelt eller eller ved å opprette enkeltstemmene på ny ut fra stegene ovenfor. I tillegg blir enkeltstemmene opprettet som ikke-lagrede noteark, så hver enkeltstemme du oppretter må lagres som en individuell fil (via ``Fil` → `Lagre...``), ellers vil den gå tapt når fanen lukkes. Vanligvis vil du kanskje gå gjennom den for å sjekke at formateringen er som ønsket.

enkeltstemmer_1.png
enkeltstemmer_2.png
enkeltstemmer_3.png
enkeltstemmer_4.png

# Kryss-system bjelker

I pianonoter er det vanlig å bruke begge notesystemene (bass og diskant) for å skrive ut en musikkfrase.
Dette kan gjøres i MuseScore på følgende måte:

Først skriv inn alle notene i det ene notesystemet:

``Ctrl`+`Skift`+`Ned`` flytter de valgte notene eller akkordene til notesystemet under. (Mac: ``⌘`+`Skift`+`Ned``.)

Se også: taktstreker for taktstreker over flere notesystemer (grand staff).

# Kom i gang

Dette kapittelet hjelper deg å installere og kjøre MuseScore for første gang. Her får du også vite hvordan du lager et nytt noteark.

# Installasjon

MuseScore er tilgjengelig for mange operativsystemer, derav Windows, Mac OS og Linux.

### Windows

Du finner installasjonsfilen for Windows på nedlasting siden på MuseScore-nettsiden. Klikk på linken for å starte nedlasting. Din nettleser vil be om bekreftelse på at du vil laste ned denne filen. Klikk "Lagre fil".

Når nedlastingen er ferdig, dobbeltklikk på filen for å starte installasjonen. Det kan hende du må bekrefte at du ønsker å kjøre programmet. Klikk "Kjør" for å fortsette.

Installasjonsdialogen anbefaler deg å lukke alle andre programmer før du fortsetter. Etter at du har lukket de andre programmene, klikk "Neste" for å fortsette.

Installasjonsveiviseren viser vilkårene for den frie programvarelisensen, som du gjerne kan lese. Klikk "Aksepter" for å fortsette.

Neste steg er å bekrefte hvor MuseScore skal installeres. Hvis du allerede har en eldre versjon av MuseScore og vil beholde den, bør du endre plasseringen. Ellers trykk "Neste" for å fortsette.

Så må du bekrefte hvilken underkatalog i startmenyen du vil at MuseScore skal plasseres i. Klikk "Installer" for å fortsette.

Vent noen minutter mens installasjonsveiviseren legger inn de nødvendige filene og innstillingene. Når den er ferdig, klikk "Fullfør" for å avslutte installasjonen. Hvis du ønsker, kan du nå slette installasjonsprogrammet du lastet ned.

#### Start MuseScore

For å starte MuseScore velg ``Start` → `Alle Programmer` → `MuseScore` → `MuseScore``.

Etter noen sekunder åpnes hovedvinduet i MuseScore med eksempel-notearket innlastet. Eksperimenter gjerne med dette for å gjøre deg kjent med programmet. Så vil du kanskje lage ditt eget noteark.

#### Avanserte brukere: automatisk eller ubetjent installasjon

Du kan installere MuseScore automatisk med følgende kommando:
`MuseScore-1.0.exe /S /D=C:\Program Files\MuseScore`
Du kan avinstallere med:
`cd C:\Program Files\MuseScore
Uninstall.exe /S`

#### Velg norsk språk

Hvis du vil bruke MuseScore på norsk, gå til ``Edit` → `Preferences``. I rammen "Language" finner du listen over alle språk MuseScore støtter. Velg "Norsk" fra listen, og trykk OK for å lagre innstillingene. Start programmet på nytt, og du har MuseScore på norsk.

### Mac OS X

#### Installere

Du finner Mac dmg-filen på nedlastingssiden på MuseScore-nettsiden. Når nedlastingen er ferdig, blir dmb-filen automatisk montert på skrivebordet som "MuseScore-0.9.6" og installasjonsdialogen starter.

Dra MuseScore ikonet og slipp det på katalogikonet for "Applications". Hvis du ikke er logget inn som en administrator på maskinen vil Mac OS X spørre deg om å oppgi et passord: klikk "Autentisere" og skriv inn passordet for å installere MuseScore til "Programmer".
Du kan nå starte MuseScore fra "Programmer" eller Spotlight.

#### Avinstallere

Bare slett MuseScore fra "Programmer"-katalogen.

### Linux

Vennligst gå til siden Nedlasting, på nettsidene til MuseScore, for instruksjoner om installasjon på Linux. Ferdige pakker finnes for Debian, Ubuntu, Fedora og PCLinuxOS. Andre distribusjoner krever at man bygger MuseScore selv fra kildekoden. For instruksjoner spesifikke for Fedora se under.

### Fedora

1. Importer GPG-nøkkelen:

       su
       rpm --import http://prereleases.musescore.org/linux/Fedora/RPM-GPG-KEY-Seve

2. Gå til nedlastingssiden på MuseScore-nettsiden. Klikk på linken for den stabile Fedora-nedlastingen og velg den riktige rpm-pakken for din datamaskin-arkitektur.
3. Avhengig av maskinvaren, velg en av de to kommandosettene for å installere MuseScore
   - for i386-arkitektur

         su
         yum localinstall musescore-0.9.4-1.fc10.i386.rpm

   - for 64-bit arkitektur

         su
         yum localinstall musescore-0.9.4-1.fc10.x86_64.rpm

Hvis du har vanskeligheter med lyden, se Fedora 11 and sound.

# Opprett nytt noteark

Fra hovedmenyen velg ``Fil` → `Ny``. Dette åpner veiviseren for nytt noteark.

### Tittel, komponist og annen informasjon

Legg inn tittel, komponist, eller annen informasjon som vist over. Legg merke til de to valgene i bunnen av dialogen:

- Opprett nytt noteark fra mal
- Opprett nytt egendefinert noteark

Det første valget gir deg en liste med ferdige noteark i det neste skjembildet. Det andre valget gir deg muligheten til å velge hvilke instrumenter du vil ha med i notearket. Maler blir forklart mer detaljert under, men for denne gang velg "Opprett nytt egendefinert noteark".

Klikk "Next" for å fortsette.

### Instrumenter og stemmer

Instrumentvinduet er delt inn i to kolonner. Kolonnen til venstre er en liste med instrumenter eller stemmer som du kan velge fra. Den høyre kolonnen er i utgangspunktet tom, men vil snart inneholde listen over de instrumentene du vil ha med på det nye notearket.

Instrumentlisten i den venstre kolonnen er kategorisert i instrumentfamilier. Dobbelklikk på en kategori for å vise instrumentene som ligger i den kategorien. Velg et instrument og klikk "Legg til". Instrumentet du valgte dukker nå opp i den høyre kolonnen. Du kan legge til flere instrumenter eller stemmer etter behov.

Rekkefølgen på instrumentene i den høyre kolonnen bestemmer rekkefølgen i notearket. For å endre rekkefølgen, velg et instrument i den høyre kolonnen, og bruk "Opp" eller "Ned" knappene for å flytte det høyere eller lavere i listen. Når du er feridig, klikk "Next".

### Toneart

Hvis du bruker den nyeste versjonen av MuseScore vil du nå ha mulighet til å velge en toneart. Velg den tonearten du ønsker, og klilkk "Next" for å fortsette.

### Taktart, opptakt og antall takter

Sett taktarten til det du ønsker. Hvis stykket ditt starter med en opptakt, kryss av i "Opptakt" boksen og juster tidssignaturen for å angi varigheten på opptakten.

Hvis du vet omtrent hvor mange takter du trenger kan du spesifisere det her. Ellers kan du legge til eller slette takter senere.

Klikk "Finish" for å lage ditt nye noteark

### Justeringer av notearket

Du kan endre alle innstillingene som finnes i veiviseren også etter at du har startet å jobbe med notearket.

- For å legge til eller slette takter, eller lage en opptakt, se Taktoperasjoner
- For å endre tekst, se Tekstredigering. For å legge til en manglende tittel (eller annen tekst) bruk menyvalget ``Sett inn` → `Tekst` → `Tittel`` (eller et annet tekstelement)
- For å legge til, slette, eller endre instrumentrekkefølgen, bruk menyvalget ``Sett inn` → `Instrumenter...``.

Se også: Toneart, Taktart, Nøkler.

### Maler

Det første skjermbildet i veiviseren for nytt noteark har valget "Opprett nytt noteark fra mal" (se Tittel og annen tekst over for detaljer). For å lage et noteark med denne metoden, velg dette og klikk "Next" for å fortsette.

Det neste skjermbildet viser en liste med maler. Velg en mal og klikk "Next". Fortsett og fullfør veiviseren som vanlig.

Malene er normale MuseScore filer som lagres i mal-katalogen. Du kan lage dine egne maler ved å lagre MuseScore filer i malkatalogen. På Windows er denne katalogen vanligvis `C:\Program Files\MuseScore\templates`. På Linux, se under `/usr/share/mscore-xxx` hvis du installerte fra pakkehåndtereren. Hvis du kompilerte MuseScore på Linux, se under `/usr/local/share/mscore-xxx`.
På Mac, se under /Applications/MuseScore.app/Contents/Resources/templates.

newscore-titles-no.png
newscore-taktart-no.png
newscore-instruments-no.png

# Tillegg

# Hurtigtaster

Hurtigtaster kan tilpasses ditt eget behov ved å velge ``Rediger` → `Innstillinger...` → `Hurtigtaster``-fanen.
(Mac: ``MuseScore` → `Innstillinger...` → `Hurtigtaster``-fanen).
Under er listen over standard hurtigtaster.

### Navigering

Starten av noteark: ``Home``
Siste side i noteark: ``End``

Neste side: ``Page Down``
Forrige side: ``Page Up``

Neste takt: ``Ctrl`+`Høyre`` (Mac: ``⌘`+`Høyre``)
Forrige takt: ``Ctrl`+`Venstre`` (Mac: ``⌘`+`Venstre``)

Neste note: ``Høyre``
Forrige note: ``Venstre``

Note under (i akkord eller på lavere notesystem): ``Alt`+`Ned``
Note over (i akkord eller på høyere notesystem): ``Alt`+`Opp``

Øverste note i akkord: ``Ctrl`+`Alt`+`Opp`` (I Ubuntu kan dette være en snarvei for å skifte arbeidsområde)
Nederste note i akkord: ``Ctrl`+`Alt`+`Ned`` (I Ubuntu kan dette være en snarvei for å skifte arbeidsområde)

### Noteskriving

Start noteskrivingsmodus: ``N``
Gå ut av noteskrivingsmodus: ``N eller ``Esc``

#### Noteverdi

For en liste over hurtigtaster for hver noteverdi (slik som fjerdedelsnote, åttedelsnote, etc.) se noteskriving.

Halver forrige notes varighet: ``Q``
Fordobl forrige notes varighet: ``W``

#### Stemmer

Stemme 1: ``Ctrl`+`I`, `Ctrl`+`1`` (Mac: TBC)
Stemme 2: ``Ctrl`+`I`, `Ctrl`+`2`` (Mac: TBC)
Stemme 3: ``Ctrl`+`I`, `Ctrl`+`3`` (Mac: TBC)
Stemme 4: ``Ctrl`+`I`, `Ctrl`+`4`` (Mac: TBC)

#### Tonehøyde

Noter kan settes inn med bokstavene eller på et MIDI-keyboard. Se noteskriving for flere detaljer.

Repeter forrige note: ``R``

Øk tonehøyde én oktav: ``Ctrl`+`Opp`` (Mac: ``⌘`+`Opp``)
Senk tonehøyde én oktav: ``Ctrl`+`Ned`` (Mac: ``⌘`+`Ned``)

Øk tonehøyden med én halvtone: ``Opp``
Senk tonehøyden med én halvtone: ``Ned``

Legg til kryss: (udefinert grunnet konflikter med zoom)
Legg til b: ``-``

Pause: ``0`` (null). I versjon 0.9.6 og eldre: ``Mellomrom``

#### Intervall

Legg til intervall over nåværende note: ``Alt`+[Nummer]`
Legg til intervall under nåværende note: ``Shift`+[Nummer]`

### Retning

Snu retning (notehals, buer, noteoppdelinger, etc.): ``X``
Speilvend notehode: ``Shift`+`X``

### Artikulasjoner

Bindebuer: ``+``
Buer: ``S``
Staccato: ``Shift`+`.``
Cresendo: ``H``
Decresendo: ``Shift`+`H``

### Sangtekster

Forrige stavelse: ``Ctrl`+`Venstre``
Neste stavelse: ``Ctrl`+`Høyre``

Opp til forrige verselinje: ``Ctrl`+`Opp`` (Mac: ``⌘`+`Venstre``)
Ned til neste verselinje: ``Ctrl`+`Ned`` (Mac: ``⌘`+`Høyre``)

For flere hurtigtaster ved innskriving av sangtekster, se Sangtekster

### Visning

Navigatør: ``F12`` (Mac: ``⌥`+`⌘`+`N``)
Avspillingsvindu: ``F11`` (Mac: ``⌥`+`⌘`+`P``)
Palett: ``F9`` (Mac: ``⌥`+`⌘`+`K``)
Mikser: ``F10`` (Mac: ``M``)

# Ordliste

Denne ordlisten er under arbeid, du er velkommen til å hjelpe. Du kan diskutere tema på denne siden i forumet
Ordlisten under er satt sammen av de mest brukte uttrykkene og termene i MuseScore.

Acciaccatura
  En kort forslagsnote. Se →forslagsnote
Akkord
  Den minste definisjonen på en akkord er to ulike noter som spilles samtidig. Akkorder baseres på komponistens valg av harmonisering og instrumentering.
Appoggiatura
  En lang forslagsnote. Se →forslagsnote
b
  Fortegn som indikerer at notens tonehøyde skal senkes èn halvtone.
Bindebue
  Se →bue.
Bjelker
  Noter med varighet lik åttedelsnoter eller mindre merkes med et flagg eller bjelke. Bjelker brukes for å gruppere noter sammen.
BPM (slag pr/min)
  Se →metronomverdi
Breve
  En dobbel helnote eller breve er en note som har varighet lik to helnoter.
Bue
  Bue og bindebue er to begreper som definerer en kurvet linje mellom to eller flere noter. Bue betyr at notene skal spilles sammenhengene uten tydelig anslag (legato). Bindebue brukes mellom to eller flere noter med samme tonehøyde for å slå disse sammen til én noteverdi:
  Fjerdedelsnote + Bindebue + Fjerdedelsnote = Halvnote
  Fjerdedelsnote + Bindebue + Åttedelsnote = Punktert fjerdedelsnote
  Fjerdedelsnote + Bindebue + Åttedelsnote + Bindebue + Sekstendelsnote = Dobbelpunktert fjerdedelsnote
Duol
  Se →noteoppdeling
Enkeltstemme
  Stemmen som spilles eller synges av én eller en gruppe av musikere. I en strykekvartett er første og andre enkeltstemme fiolin, tredje enkeltstemme er bratsj og fjerde er cello.
Flagg
  Se →bjelke.
Forslagsnoter
  Forslagsnoter vises som forminskede noter foran noter med vanlig utseende. En kort forslagsnote (acciaccatura) har en strek gjennom notehalsen, mens en lang forslagsnote (appoggiatura) har det ikke.
Fortegn
  Fortegn blir skrevet foran noter og endrer notens tonehøyde.
  Samme symboler som for →toneart brukes, men plasseres foran den spesifikke noten. Eksempler på fortegn er kryss, b og oppløsningstegn. Et fortegn påvirker alle noter i resten av den takten der det befinner seg, men bare på samme notesystem. Et fortegn kan kanselleres av et annet fortegn (f.eks. oppløsningstegn).
Halvnote
  En note som har varighet lik halvparten av en helnote.
Hus
  I en repetert del av et stykke er det vanlig at de siste taktene er ulike for repetisjonen. Hus angir hvilke takter som skal spilles i hvilke repetisjoner.
Koron
  Et iransk fortegn der ordet betyr lavere tonehøyde og fortegnet senker tonehøyden til en note med en kvart tone (sammenlign med b som senker en note med en halv tone). Det er mulig å bruke dette fortegnet som fast fortegn i en toneart.
  Se også →sori.
Kryss
  Fortegn som indikerer at notens tonehøyde skal heves èn halvtone.
Kvartol
  Se →noteoppdeling
Kvintol
  Se →noteoppdeling
Longa
  En longa har varighet lik fire helnoter.
Metronomverdi
  Metronomverdi gis vanligvis som en noteverdi som settes til en spesifikk hastighet i slag pr/min. Slag pr/min er størrelsen for å måle musikalsk tempo. I MuseScore brukes metronomverdier ved innsetting av tempo.
Noteoppdeling
  En noteoppdeling deler inn en noteverdi i antall noter i stedet for verdier bestemt av taktarten. F.eks. deler en triol noteverdien inn i tre deler. Eksempler på noteoppdelinger er triol, duol, kvartol, etc.
Notesystem
  Gruppe av en til fem notelinjer der man skriver musikksymboler som utgjør et musikkstykke. I gammel musikknotasjon (før det 11. århundre) kunne notesystemet ha flere notelinjer.
Nøkler
  Symbol i starten av et notesystem som definerer hvilke noter som ligger på og mellom notelinjene. Nøkler er hensiktsmessige ved transponering.
Oppløsningstegn
  Et oppløsningstegn stiller tilbake en tidligere endring av en notes tonehøyde.
Opptakt
  Hvis første takt i et stykke ikke fyller opp hele taktartens varighet, kalles det en opptakt. Stykkets første enertaktslag kommer da i andre takt.
  Se →Opprett nytt noteark, Time Signature...
Pause
  Intervall av stillhet med en gitt varighet.
Sekstol
  Se →noteoppdeling
Sori
  Et iransk fortegn der ordet betyr høyere tonehøyde og fortegnet hever tonehøyden til en note med en kvart tone (sammenlign med kryss som hever en note med en halv tone). Det er mulig å bruke dette fortegnet som fast fortegn i en toneart.
  Se →koron.
Stemmer
  Polyfoniske instrumenter som tangentinstrumenter, fioliner eller trommer trenger å kunne spille noter med ulik varighet samtidig på samme notesystem. For å få til dette i MuseScore må notene skrives i hvert sin individuelle stemme.
System
  Et sett av notesystemer som skal leses og spilles samtidig.
Taktstrek
  Vertikal linje gjennom notesystemet som skiller de ulike taktene.
Toneart
  Et sett av kryss eller b'er i starten av et notesystem. De gir en pekepinn på stykkets tonalitet og man slipper å bruke løse fortegn (se →fortegn foran hver note for å oppnå riktig tonehøyde. De er også med å bestemme musikkstykkets toneart. F.eks. en toneart med én b definerer enten F- eller Dm-tonalitet.
Transponering
  Et musikkstykke kan spilles i hvilken som helst toneart. Forskjellen vil være et mørkere eller lysere lydbilde. Men det finnes andre, mer tekniske årsaker til å transponere et musikkstykke:
  - Stykket ligger for høyt eller for lavt i tonehøyde for en sanger.
  - Stykket er skrevet for et C-instrument men skal spilles på et B-instrument.
  - Stykket er skrevet for et orkester og du ønsker å studere enkeltstemmen til f.eks. horn, fløyte eller klarinett.
  - I det første punktet må hele orkesteret transponeres, men dette er vanskelig å gjøre på direkten uten profesjonelle musikere. Derimot kan MuseScore gjøre dette enkelt for deg.
  - I det andre punktet må musikeren spille en D når det står skrevet en C.
  - I det tredje punktet må dirigenten transponere alle notesystemene som ikke er skrevet for C-instrumenter.
  - I alle tilfeller må tonearten endres på direkten (i hodet)...
  Du må vite at på noen instrumenter (f.eks horn og tuba) transponerer musikerne ved hjelp av alternative fingerstander.
Triol
  Se →noteoppdeling
Verdi
  Verdien til en note bestemmer volumet som noten skal avspilles med. Bruken av denne termen kommer fra MIDI-synthesizere. På et tangentinstrument er det hastigheten når en tangent trykkes som bestemmer volumet. Den vanlige skalaen som brukes for verdi (volum) er 0 (stille) til 127 (maksimum).
Åttedelsnote
  Notens varighet er åtte deler av en helnote.

# Grunnleggende

Det forrige kapittelet - "Kom igang" - guidet deg gjennom installasjon og hvordan du lager et nytt noteark. Dette kapittelet gir deg en oversikt over MuseScore og beskriver de generelle metodene for å arbeide med et noteark.

# Noteskriving

Å skrive noter i MuseScore krever fire basissteg:

1. Velg startposisjon for noteskrivingen.
2. Klikk på `Noteskrivingsmodus`. VIKTIG! (Dette er steget hvor flest feil oppstår)
3. Bestem varighet for noten (eller pausen) du ønsker å legge til.
4. Velg tonehøyde (eller pause) med hurtigtastene, musen eller MIDI-keyboard.

For å legge til noter som er overlappende, men starter eller slutter på forskjellig tid, se Stemmer.

### Steg 1: Startposisjon

Først velger du en note eller en pause på notearket der du ønsker å starte å skrive inn noter. Hver gang du legger inn en note erstatter du en annen note eller en pause (overskriver i stedet for å legge til). Du kan legge til nye takter når som helst (se Taktoperasjoner) eller bruke kopier og lim inn for å flytte eller kopiere en samling noter.

### Steg 2: Noteskrivingsmodus

"N"-knappen på verktøylinja indikerer om du er i noteskrivingsmodus eller ikke. Foruten å klikke på denne knappen kan du bruke følgende hurtigtaster for å gå inn og ut av noteskrivingsmodus.

- ``N``: Starter `Noteskrivingsmodus`.
- ``N`` eller ``Esc``: Forlater `Noteskrivingsmodus`.

### Steg 3: Varighet

Når du har gått inn i `Noteskrivingsmodus` bør du velge notens varighet ved å velge en verdi fra notepaletten, eller ved å trykke den korresponderende hurtigtasten.

Hurtigtastene for å velge notevarighet er følgende:

- ``1``: 64-dels note (hemidemisemiquaver)
- ``2``: 32-dels note (demisemiquaver)
- ``3``: 16-dels note (semiquaver)
- ``4``: Åttedels note (quaver)
- ``5``: Fjerdedels note (crotchet)
- ``6``: Halvnote (minim)
- ``7``: Helnote (semibreve)
- ``8``: Dobbel helnote (breve)
- ``9``: Longa
- ``.``: Et punktum (dot) gjør noten til en punktert note, uavhengig av varighet

### Steg 4: Velg tonehøyde

For alle instrumenter (unntatt ustemt perkusjon) kan du velge tonehøyde ved hjelp av musa ved å klikke direkte på notesystemet. (For spesifikke instruksjoner til perkusjon se Trommenotasjon). Det er imidlertid ofte enklere å bruke et MIDI-keyboard (se under) eller tastaturet på datamaskinen. Følgende eksempler bruker et standard datamaskintastatur.

Tonehøyde velges ved å skrive:
``C`` ``D`` ``E`` ``F`` ``G`` ``A`` ``B`` ``C``
Legg merke til at noten B tilsvarer noten H på norsk. For å legge inn en H, bruk tasten B.

``0`` (null) lager en pause med varighet lik den aktive noteverdien. F.eks. ``C` `D` `0` `E``

Legg merke til at i versjon 0.9.6 og tidligere ble ``Mellomrom`` brukt til å sette inn en pause. I nyere versjoner starter ``Mellomrom`` avspillingen.

MuseScore går automatisk videre til neste note ved noteskrivning. Hvis du vil legge til en note til forrige note (slik at det opprettes en akkord) kan du holde nede ``Skift`` og legge inn et notenavn: ``C`` ``D`` ``Skift`+`F`` ``Skift`+`A` `E` `F``

For å opprette akkorder med noter av ulike varighet, se Stemmer.

Hvis du vil legge til en punktert note trykk ``.``. For eksempel
``5`` ``.`` ``C`` ``4`` ``D`` ``E`` ``F`` ``G`` ``A``

Når du skriver inn noter med tastaturet velger MuseScore automatisk den oktaven som et nærmest forrige note. For å flytte en note opp eller ned en oktav, brukes følgende hurtigtaster:

- ``Ctrl`+`↑`` (Mac: ``⌘`+`↑``): Hever tonehøyden med en oktav.
- ``Ctrl`+`↓`` (Mac: ``⌘`+`↓``): Senker tonehøyden med en oktav.

Andre nyttige redigeringskommandoer i noteskrivingsmodus:

- ``↑`` (Opp): Øker tonehøyden til en note med en halvtone (bruker kryss).
- ``↓`` (Ned): Senker tonehøyden til en note med en halvtone (bruker b).
- ``R``: Dupliser forrige innsatte note.
- ``Q``: Halvere siste innsatte notes varighet.
- ``W``: Fordoble siste innsatte notes varighet.
- ``Backspace`` (rettetast): Angre forrige innsatte note.
- ``X``: Bytt retning på notehals.
- ``Skift`+`X``: Flytt notehodet til motsatt side av notehals.

### MIDI keyboard

Du kan også legge inn noter med et MIDI keyboard i MuseScore versjon 0.9.6 og senere.

1. Koble MIDI-keyboardet til datamaskinen og skru det på
2. Start opp MuseScore
3. Opprett et nytt noteark
4. Klikk på pausen i første takt for å indikere hvor noteskrivingen skal begynne
5. Trykk ``N`` for å starte noteskrivingsmodus
6. Velg en varighet (f.eks. ``5`` for fjerdedelsnote), som beskrevet over
7. Trykk på en note på MIDI-keyboardet og legg merke til at noten nå blir lagt til i notearket

Merk: MIDI-keyboardet legger til én note om gangen. Denne måten å legge inn noter på er rask og pålitelig. Noen musikkprogrammer prøver å bruke en innsettingsmetode der musikeren spiller inn et stykke og programmet prøver å sette sammen notasjonen deretter. Denne metoden er dog upålitelig selv med en dyktig musiker og dyr programvare. Fokuset til MuseScore er å skrive inn noter med MIDI-keyboard på en pålitelig måte.

Hvis du har flere MIDI-kilder koblet til datamaskinen, kan det være at du må fortelle MuseScore hvilken kilde som er MIDI-keyboardet. I versjon 0.9.6 og senere må du gå til ``Rediger` → `Innstillinger...`` (Mac: ``MuseScore` → `Innstillinger...``). I innstillingsvinduet gå til fanen ``Inn/Ut`` og velg riktig MIDI-kilde under "Velg PortMidi inndatakilde".

### Fargede noter utenfor egnet tonehøyde

Noter innenfor den vanlige spillbare rekkevidden til et instrument eller en vokalstemme farges svarte. MuseScore 0.9.5 og senere kan indikere om en note er utenfor rekkevidden til instrumentet. For noen instrumenter er denne rekkevidden avhengig av utøverens kompetanse (slik som strykeinstrumenter, blåseinstrumenter eller vokal). For disse instrumentene vil noter over eller under den komfortable rekkevidden til en amatør farges gule, mens noter utenfor den komfortable rekkevidden til en profesjonell musiker farges røde.

Fargene er kun indikasjoner, og vises på dataskjermen men ikke på utskrifter av notearket. For å slå av farging av noter i versjon 0.9.6 og senere, velg ``Rediger` → `Innstillinger...`` (Mac: ``MuseScore` → `Innstillinger...``), klikk på fanen ``Noteskriving``, og ta vekk avkryssingen for "Fargelegg noter utenfor egnet tonehøyde".

### Se også

- Trommenotasjon

### Eksterne lenker

- Hjelpevideo: Noteskriving

# Kopier og lim inn

Kopiere og lime inn er nyttige verktøy for å duplisere like partier eller for å flytte deler av et stykke en takt eller to.

### Kopiering

1. Klikk på den første noten i utvalget du ønsker å kopiere
2. ``Skift`+`klikk`` på den siste noten i utvalget du vil kopiere. En blå ramme markerer regionen du har valgt.
3. Velg menyvalget ``Rediger` → `Kopier``

### Lim inn

1. Klikk på noten eller takten hvor du vil lime inn utvalget
2. Velg menyvalget ``Rediger` → `Lim inn``

# Redigeringsmodus

Mange elementer i notearket kan redigeres i `Redigeringsmodus` :

- ``Dobbeltklikk``: Starter `Redigeringsmodus`
- ``Esc``: Avslutter `Redigeringsmodus`

Noen elementer viser håndtak i redigeringsmodus. Disse kan flyttes med musen eller med hurtigtaster.

Bue i `Redigeringsmodus`:

Tilgjengelige hurtigtaster:

- ``Venstre``: Flytter håndtak ett steg til venstre
- ``Høyre``: Flytter håndtak ett steg til høyre
- ``Opp``: Flytter håndtak ett steg opp
- ``Ned``: Flytter håndtak ett steg ned
- ``Ctrl`+`Venstre`` (Mac: ``⌘`+`Venstre``): Flytter håndtak 0.1 steg til venstre
- ``Ctrl`+`Høyre`` (Mac: ``⌘`+`Høyre``): Flytter håndtak 0.1 steg til høyre
- ``Ctrl`+`Opp`` (Mac: ``⌘`+`Opp``): Flytter håndtak 0.1 steg opp
- ``Ctrl`+`Ned`` (Mac: ``⌘`+`Ned``): Flytter håndtak 0.1 steg ned
- ``Skift`+`Venstre``: Flytter håndtakets forankring ett element (f.eks. en note) til venstre
- ``Skift`+`Høyre``: Flytter håndtakets forankring ett element (f.eks. en note) til høyre
- ``Tab``: Flytter fokus til neste håndtak

Se også: Tekstredigering, Buer, Klammer, Linjer

# Taktoperasjoner

### Legge til

For å legge til en takt til slutten av stykket, trykk ``Ctrl`+`B`` (Mac: ``⌘`+`B``), eller fra velg fra menyen ``Sett inn` → `Takter` → `Legg til takt``. For å legge til flere takter, trykk ``Ctrl`+`Shift`+`B`` (Mac: ``⌘`+`Shift`+`B``) eller bruk menyvalget ``Sett inn` → `Takter` → `Legg til takter...``.

### Sette inn

Velg først en takt, deretter trykk ``Ins`` eller bruk menyvalget ``Sett inn` → `Takter` → `Sett inn takt`` for å sette inn en ny, tom takt rett før den valgte takten. For å sette inn flere takter, trykk ``Ctrl`+`Ins`` (Mac: ``⌘`+`Ins``) eller bruk menyvalget ``Sett inn` → `Takter` → `Sett inn takter...``.

### Slette

Velg takten, deretter trykk ``Ctrl`+`Del`` (Mac: ``⌘`+`Fn`+`Backspace``).

For versjon 0.9.5 og tidligere, gjøres det slik: For å slette en takt må du først velge den på en spesiell måte. Trykk ``Ctrl`` (Mac: ``⌘``) på tastaturet samtidig som du klikker med musen på en tom del av en takt. Takten markeres med en stiplet linje for å indikere at du valgte et "stykke tid". Trykk ``Ctrl`+`klikk`` (Mac: ``⌘`+`klikk``) for å utvide utvalget. Trykk ``Del`` (Mac: ``Fn`+`Backspace``) for å fjerne takten(e) fra notearket.

### Egenskaper

For å redigere egenskapene til en takt, høyreklikk på en tom del av takten og velg ``Egenskaper for takt...``.

#### Notesystemer

Egenskapen "Synlig" lar deg vise eller skjule notene og notelinjene for den gjeldende takten. "Uten notehals"-valget lar deg vise eller skjule notehalser for alle notene i den gjeldende takten. Noter som vanligvis har notehals, som halvnoter og fjerdedelsnoter, vil kun vise notehodet når dette valget er aktivert.

#### Varighet

Den nominelle varigheten tilsvarer den taktarten som vises på notearket. Du kan endre den faktiske varigheten for takten til hva som helst, uavhengig av taktarten. Normalt sett er den nominelle og faktiske varigheten identisk. En opptakt kan ha en kortere faktisk varighet.

I figuren under har opptakten en nominell varighet på 4/4, men en faktisk varighet på 1/4. Taktene i midten har både nominell og faktisk varighet lik 4/4. Sluttakten med en punktert halvnote har en faktisk varighet på 3/4.

#### Irregulære takter

En irregulær takt blir ikke talt med i taktnummereringen. Normalt er en opptakt merket som irregulær. Hvis du bruker versjon 0.9.4 eller tidligere og angir at en takt er irregulær, kan det hende du må lagre og laste inn notearket på nytt før taktnumrene viser endringen.

#### Legg til i taktnummerering

Du kan også bruke valget "Legg til i taktnummerering" for å påvirke taktnummereringen. Her kan du sette inn positive eller negative tall, som blir lagt til eller trukket fra taktnummereringen til etterfølgende takter. Verdien "-1" har samme effekt som å sette takten til å være irregulær.

#### Strekk i utseende av noteark

Du kan øke og minke den horisontale avstanden mellom noter med dette valget.

#### Antall repetisjoner

Hvis takten er på slutten av en repetisjon kan du definere hvor mange ganger repetisjonen skal spilles.

#### Bryt pause over flere takter

Denne funksjonen deler en flertaktspause ved denne takten. Dette valget må velges før du skrur på "Opprett pause over flere takter"-valget i ``Stil` → `Endre generell stil``.

I versjon 0.9.6 og nyere blir flertaktspauser automatisk brutt ved viktige endringer som øvingsmerker, endringer i taktart, doble taktstreker etc.

#### Nummerering

MuseScore nummererer automatisk den første takten i hvert system, men flere muligheter er tilgjengelig. Fra hovedmenyen, velg ``Stil` → `Endre generell stil``. I listen til venstre, velg "Nummerering". Nede på høyre side er seksjonen for nummerering av takter.

Kryss av for "Nummerering av takter" for å skru på automatisk nummerering av takter.
Velg "Vis første" hvis du vil at den første takten skal være nummerert.
Merk "Alle notesystemer" hvis du vil ha nummer på alle notesystemer, ellers blir det bare nummer på det øverste notesystemet.
Velg "Hvert notesystem", som viser nummer på første takt i hver linje, eller velg nummer på "Intervall" og angi hvilket intervall du vil ha. For eksempel vil et intervall på 1 gi nummer på hver takt, mens et intervall på 5 gir nummer på hver 5. takt.

measure-properties-no.png

# Palett

Du kan vise eller skjule paletten med menyvalget ``Vis` → `Palett``.

Du kan dra og slippe palettsymboler på elementer i notearket.

Dobbeltklikk på et palettsymbol tilsvarer å dra og slippe symbolet på hvert av de valgte elementene på notearket.
For eksempel kan du enkelt legge på en tenuto på flere noter samtidig:

1. Velg de aktuelle notene
2. Dobbeltklikk på tenuto symbolet i "Artikulasjon, Ornamentikk" paletten.

# Angre og gjenta

MuseScore har ubegrensede angre/gjenta funksjoner.

Standard hurtigtaster er:

- Angre ``Ctrl`+`Z`` (Mac: ``⌘`+`Z``)
- Gjenta ``Ctrl`+`Skift`+`Z`` eller ``Ctrl`+`Y`` (Mac: ``⌘`+`Shift`+`Z``)

Eller bruk knappene på verktøylinjen:

# Filformat

MuseScore støtter et stort antall filformater, som lar deg dele og publisere komposisjonen din i det formatet som passer deg best. Du kan importere filer via ``Fil` → `Åpne...`` og eksportere via ``Fil` → `Lagre som...``. I tillegg til filformatene som beskrives nedenfor, kan du lagre og dele dine musikkstykker online på MuseScore.com via ``Fil` → `Lagre online...``.

### MuseScores standard filformater

Komprimert MuseScore format (`*.mscz`)
  MSCZ er standardformatet for MuseScore, og er anbefalt for de fleste tilfeller. Et noteark lagret i dette formatet opptar liten lagringplass, men inneholder alt av informasjon. Formatet er en ZIP-komprimert versjon av `.mscx`-filer og inkluderte bilder.
MuseScore format (`*.mscx`)
  MSCX er den ukomprimerte versjonen av MuseScore filformatet, brukt i versjon 0.9.5 og nyere. Et noteark som er lagret med dette formatet vil ikke miste noen informasjon utenom bilder, og er anbefalt hvis du trenger å kunne redigere innholdet manuelt med en tekst-editor. Tidligere versjoner av MuseScore brukte MSC som filetternavn. Dette etternavnet brukes også av enkelte systemfiler i Windows, og blir i tillegg blokkert av enkelte epost-leverandører. Det nye filetternavnet MSCX har overtatt for MSC og løser de nevnte problemene.

Merk angående skrifttyper: MuseScore lagrer ikke skrifttyper i filene. Hvis du ønsker å dele en MuseScore-fil med andre, så velg en skrifttype for teksten som de andre har installert. Når en datamaskin ikke har skrifttypene spesifisert i filen, bruker MuseScore en lignende standard skrift istedet. Denne vil ikke se lik ut som den opprinnelige skrifttypen.

### MuseScore sikkerhetskopi

MuseScore sikkerhetskopi (`.*.mscz,` eller `.*.mscx,`)
  Sikkerhetskopier opprettes automatisk og lagres i samme mappe som den opprinnelige MuseScore-filen. Sikkerhetskopien lagres med samme filnavn som orginalfilen, men med et punktum (.) i starten og et komma (,) til slutt (hvis filen din f.eks. heter "`uten navn.mscz`", vil sikkerhetskopien hete "`.uten navn.mscz,`"). Sikkerhetskopien inneholder forrige lagrede versjon av MuseScore-filen din og den kan være viktig i tilfelle orginalfilen blir ødelagt eller du trenger å se på en litt eldre versjon av notearket ditt. For å åpne en sikkerhetskopi, må du endre filnavnet til sikkerhetskopien ved å fjerne punktumet i starten og kommaet til slutt. Siden den er lagret i samme mappe som orginalfilen må du også gi sikkerhetskopien et unikt navn (du kan for eksempel endre filnavnet "`.uten navn.mscz,`" til "`uten navn-sikkerhetskopi1.mscz`").

  Hvis du bruker Linux må du endre visningsalternativene til "vis skjulte filer" for å se MuseScores sikkerhetskopier.

### Utskrift og lesing (Bare eksportering)

PDF (`*.pdf`)
  Portable Document Format (PDF) er ideelt for å dele notene dine med andre som ikke trenger å redigere musikken. De fleste har allerede en PDF-leser installert på datamaskinen, så de trenger ikke å installere noen ekstra programvare for å se notene dine..
PostScript (`*.ps`)
  PostScript (PS) er et populært format for å beskrive sidelayout og er spesielt mye brukt i profesjonell trykking.
PNG (`*.png`)
  Portable Network Graphics (PNG) er et bildeformat som er godt støttet av programvare på Windows, Mac OS og Linux. Formatet er særlig populært på internett. MuseScore eksporterer et PNG-bilde for hver side. MuseScore lager bildene slik som notearket ville sett ut på en utskrift. Hvis du ønsker at bildene skal vise elementer som vanligvis bare vises på skjerm, slik som rammebokser, usynlige noter og noter utenfor egnet notehøyde, gå til ``Rediger` → `Innstillinger...`` (Mac: ``MuseScore` → `Innstillinger...``) og deretter fanen Eksporter og klikk på valget "Skjermbildefunksjon".
SVG (`*.svg`)
  Scalable Vector Graphics (SVG) kan åpnes av de fleste nettlesere (unntatt Internet Explorer) og de fleste vektorgrafikk programmer. Dessverre støtter ikke de fleste SVG programmer innebygde skrifttyper, så de nødvendige skrifttypene som MuseScore bruker må installeres på datamaskinen for å vise disse filene korrekt.

### Lytting (Bare eksportering)

WAV lyd (`*.wav`)
  WAV (Waveform Audio Format) er et ukomprimert lydformat utviklet av Microsoft og IBM, og er støttet av en lang rekke programmer for Windows, Mac OS og Linux. Dette er et ideelt format for å lage CD'er, siden det ikke er noe tap av lydkvalitet i lagringsprosessen. Utfordringen er at filene blir store, og det kan derfor være vanskelig å dele de over epost eller internett. Denne eksportmuligheten er tilgjengelig i version 0.9.5 og nyere..
FLAC lyd (`*.flac`)
  Free Lossless Audio Codec (FLAC) er et komprimert tapsfritt lydformat. FLAC filer er omtrent halvparten av størrelsen til ukomprimert (WAV) lyd, og har like høy kvalitet. Windows og Mac OS har ikke innebygd støtte for FLAC, men det finnes flere gode programmer som kan spille FLAC på alle operativsystemer. Et eksempel er VLC media player. Denne eksportmuligheten er tilgjengelig i versjon 0.9.5 og nyere.
Ogg Vorbis lyd (`*.ogg`)
  Ogg Vorbis er et lydformat som er tenkt å være en patent-fri erstatning for det populære MP3 formatet. Som MP3 er Ogg Vorbis-filene relativt små (ofte bare en tidel av ukomprimert lyd), men det er noe tap av kvalitet. Windows og Mac OS har ikke innebygd støtte for Ogg Vorbis, men programmer som VLC media player og Firefox fra versjon 3.5, kan spille Ogg filer på alle operativsystemer. Denne eksportmuligheten er tilgjengelig i versjon 0.9.5 og nyere.

### Share with other music software

MusicXML (`*.xml`)
  MusicXML er det universelle standardformatet for musikknotasjon, og kan brukes av de fleste tilgjengelige notasjonsprogrammer, inkludert Sibelius, Finale, og over 100 andre. Dette er det anbefalte formatet for å kunne dele noteark mellom forskjellige programmer.
Komprimert MusicXML (`*.mxl`)
  Komprimert MusicXML lager mindre filer enn vanlig MusicXML. Komprimert MusicXML er en nyere standard og ikke like godt støttet av andre programmer på det nåværende tidspunkt.
MIDI (`*.mid`, `*.midi`, `*.kar`)
  Musical Instrument Digital Interface (MIDI) er et format som er støttet av en lang rekke sequencere og musikknotasjonsprogrammer. Men MIDI er laget for avspilling, ikke for utskrift og layout av noteark, så MIDI-filer inneholder ikke informasjon om formatering, fortegn, stemmer, ornamenter, artikulasjon, repetisjoner eller tonearter, for å nevne noe. For å dele filer mellom forskjellige musikknotasjonsprogrammer, bruk MusicXML. Hvis alt du trenger er avspilling av lyd, bruk MIDI.
LilyPond (`*.ly`) (Bare eksportering)
  LilyPond formatet kan åpnes av notegraveringsprogrammet Lilypond . Dessverre er LilyPond-eksporten uferdig og eksperimentell i nåværende versjoner av MuseScore.
MuseData (`*.md`) (Bare importering)
  MuseData er et format fra 1983 utviklet av Walter B. Hewlett som et tidlig forsøkt på å dele musikknotasjon mellom programvare. Det har senere blitt overgått av MusicXML men mange tusen komposisjoner i dette formatet er fortsatt tilgjengelig på internett.
Capella (`*.cap`) (Bare importering)
  CAP-filer stammer fra noteprogrammet Capella. MuseScore klarer å importere disse filene tilfredsstillende nøyaktig.
Bagpipe Music Writer (`*.bww`) (Bare importering)
  BWW-filer er laget av nisje-programmet Bagpipe Music Writer. Importering at slike filer er tilgjengelig fra versjon 1.0 og senere.
BB (`*.mgu`, `*.sgu`) (Bare importering)
  BB-filer lages av musikkarrangeringsprogrammet Band-in-a-Box. MuseScore inkluderer eksperimentell støtte for importering av dette formatet.
Overture (`*.ove`) (Bare importering)
  OVE-filer er laget av noteprogrammet Overture. Eksperimentell støtte for importering er tilgjengelig i versjon 0.9.6 og senere.

# Notasjon

I det forrige kapittelet - "Grunnleggende" - lærte du å legge inn noter og jobbe med paletter. Dette kapittelet - "Notasjon" - beskriver de ulike typene musikknotasjon grundigere, og lærer deg mer avansert notasjon.

# Arpeggio og Glissando

En arpeggio legges til ved å dra et arpeggio-symbol fra "Arpeggio og Glissando"-paletten til en akkord eller note.

For å endre lengden på arpeggioen, dobbeltklikk på den og dra håndtaket opp eller ned.

Glissando legges til ved å dra et glissando-symbol fra "Arpeggio og Glissando"-paletten til den første av to etterfølgende noter på samme notesystem.

Du kan endre eller fjerne teksten til en glissando ved å høyre-klikke på den og velge "Egenskaper for glissando". Hvis det ikke er nok plass mellom to noter til å vise teksten, vil MuseScore automatisk skjule den.

### Web-lenker

- Arpeggio på en.wikipedia.org
- Glissando på en.wikipedia.org

# Bindebuer

En bindebue er en bøyd linje mellom to noter med samme tonehøyde. Hvis du vil ha en bue mellom noter med ulik tonehøyde, bruk en Bue.

### Første metode

Velg den første noten:

``+`` lager en bindebue:

### Andre metode

For å lage bindebuer mens du er i `noteskrivingsmodus` trykk ``+`` etter den første noten som skal bindes.

# Bjelker

### Notasjon

Bjelker brukes til å gruppere noter og øke lesbarheten til et noteark. Åttedelsnoter og noter med mindre verdi kan grupperes med bjelker - hvis disse noterverdiene ikke er gruppert ved hjelp av bjelker har de flagg festet til notehalsen (som bestemmer noteverdien). Vanligvis er alle noter som tilhører ett taktslag gruppert, slik at for 4/4 kan det f.eks. være fire sekstendelsnoter under én bjelke eller f.eks. en åttedelsnote, en sekstendelsnote og to trettitodelsnoter.

### Automatiske bjelker i MuseScore

Bjelker blir opprettet automatisk, men kan overstyres manuelt. Dra et bjelkesymbol fra bjelke-paletten til en note for å endre bjelketype.

Du kan også først markere en note og så dobbeltklikke symbolet i bjelke-paletten.
Start en bjelke på denne noten.
Fortsett bjelken på denne noten.
Ingen bjelke på denne noten.
Start et nytt nivå på denne bjelken (ikke ennå implementert i nåværende versjoner av MuseScore).

### Se også

- Kryss-system bjelker

### Eksterne lenker

- Beam at en.wikipedia.org

beam-palette-no.png

Vedlegg | Størrelse
--- | ---
beam-palette.png | 2.58 KB

# Buer

En bue er en bøyd linje mellom to eller flere noter, som indikerer at de skal spilles uten mellomrom. Hvis du vil binde sammen to etterfølgende noter med samme tonehøyde, bruk en bindebue.

### Første metode

1. Gå ut fra `noteskrivingsmodus` og velg den første noten:
2. ``S`` lager en bue:
3. ``Skift⇑`+`→`` utvider buen til neste note:
4. ``X`` bytter retning på buen:
5. ``Esc`` avslutter `redigeringsmodus for bue`:

### Andre metode

1. Gå ut fra `noteskrivingsmodus` og velg den første noten:
2. Hold inne ``Ctrl`` (``⌘`` på en Mac) eller ``Shift⇑`` og klikk på den siste noten du vil ha med
3. Trykk ``S``

### Tredje metode

1. Mens du er i `noteskrivingsmodus`, skriv inn den første noten som skal ha en bue.
2. Trykk ``S`` for å opprette buen.
3. Skriv inn resten av notene som skal ha bue mellom seg.
4. Trykk ``S`` for å avslutte buen.

### Justering

Boksene eller håndtakene (som vist i bildene for steg 2-4 over) kan justeres med musen. De to ytre håndtakene justerer start og slutt på buen. De to midtre håndtakene justerer kurven på buen.

En bue kan spenne over flere systemer og sider. Starten og slutten på en bue er forankret til en note, akkord eller pause. Hvis notene flytter seg på grunn av endringer i layouten, strekk eller stil, flytter buen seg med noten og justeres i størrelse.

Dette eksempelet viser en bue som spenner mellom to systemer. For å opprette en slik bue, klikk på den første noten, hold nede ``Ctrl`` (``⌘`` på en Mac) og klikk på den siste noten som skal være med. Trykk på ``S`` for å opprette buen.

NB: Det er ikke mulig å forandre start- og slutt-forankring med musen. Bruk ``Skift⇑`` + ``←`` eller ``→`` for å flytte forankringspunktet for en bue.

### Punktlinje

Punktlinjer brukes noen ganger i musikkstykker hvor buen ikke skal spilles hver gang (ved repetisjoner). Punktlinjer blir også brukt til å indikere forslag fra arrangør (i motsetning til hva komponisten originalt har skrevet). For å endre en eksisterende bue til en punktbue, høyreklikk på den og velg `Egenskaper for bue`. Fra dialogen kan du velg om du vil ha en heltrukken eller prikket linje for buen.

``X`` skifter retningen til den valgte buen.

Se også: Bindebuer, Redigeringsmodus, noteskriving.

Vedlegg | Størrelse
--- | ---
slur_b2t.png | 12.16 KB

# Crescendo

Crescendo og Decrescendo er linjeobjekter. For å lage en crescendo eller decrescendo, marker en note for å sette startpunktet.

- ``H``: Lager en crescendo
- ``Skift`+`H``: Lager en decrescendo (diminuendo)

Du kan også lage crescendo eller decrescendo ved å dra symbolet fra linje-paletten til en note.

1. ``H`` lager en crescendo:
2. ``Dobbeltklikk`` bytter til `redigeringsmodus`:
3. ``Skift`+`Høyre`` flytter forankringspunktet for crescendo til neste note:
4. ``Høyre`` flytter det visuelle sluttpunktet for crescendoen:

# Forslagsnoter

Korte forslagsnoter (Acciaccatura) vises som små noter med en skråstrek gjennom notehalsen. Lange forslagsnoter (Appoggiatura) har ingen slik strek. Begge typer plasseres foran den noten de er forslag til.

### Instruksjoner

Lag en forslagsnote ved å dra et symbol fra Forslagsnote-paletten til en vanlig note på notearket (i versjon 0.9.5 og tidligere het paletten kun Noter). Det er også mulig å opprette en forlagsnote ved å velge en note og dobbelklikke på en av forlagsnotene i Forlagsnote-paletten.

For å legge til mer en én forlagsnote, dra flere forslagsnoter fra paletten til noten på notearket

For å legge til en akkord av forlagsnoter, opprett først én forslagsnote, velg den (ved å klikke på den) og bruk så Shift + notenavn (C, D, E, etc...) for å legge til flere noter i akkorden.

Hvis du vil endre varigheten til en opprettet forslagsnote, velg forslagsnoten og bruk noteverdiene på verktøylinja eller trykk på en av knappene ``1`` ... ``9`` (se Noteskriving), for å endre varigheten.

### Eksterne lenker

- Grace note, Appoggiatura, and Acciaccatura på en.wikipedia.org

grace-palette-no.png

# Fortegn

Fortegn kan legges til eller endres gjennom å dra et fortegnsymbol fra paletten med fortegn til en note på notearket.

Hvis du bare vil endre tonehøyden til en note kan du også markere noten og trykke:

- ``Opp``: Øke tonehøyden på en note med ett trinn (favoriser kryss).
- ``Ned``: Senke tonehøyden på en note med ett trinn (favoriser b).
- ``Ctrl`+`Opp``: Øke tonehøyden på en note med én oktav.
- ``Ctrl`+`Ned``: Senke tonehøyden på en note med én oktav.

I versjon 0.9.6 eller senere kan du sette parenteser rundt et eksisterende fortegn. Dra parentesene fra fortegn-paletten til det eksisterende fortegnet (ikke til notehodet). For å fjerne parentesene, velg fortegnet og trykk ``Delete``.

Hvis du senere endrer tonehøyden med piltastene, fjernes manuelle innstillinger av fortegn.

Menyvalget ``Noter` → `Rens fortegn`` går gjennom hele notearket og prøver å gjette riktige fortegn for alle notene.

accidentals-palette-no.png

# Helpause

Når en hel takt er helt uten noter, brukes en helpause (semibreve).

For å lage en helpause, velg en takt og trykk ``Del``. Alle noter og pauser i denne takten blir da erstattet med en helpause.

### Pause over flere takter

Pauser over flere takter indikerer stillhet over lengre tid for et instrument, og brukes ofte i ensemblenoter.

#### Instruksjoner

1. Fre menyen, velg ``Stil` → `Endre generell stil`` (i versjon 0.9.5 og tidligere het menyvalget ``Stil` → `Rediger stil``)
2. Velg "Partitur" fra listen til venstre hvis den ikke allerede er valgt.
3. Kryss av for "Opprett pause over flere takter"

#### Begrensninger

Stilen du redigerer gjelder for hele partituret. Derfor er det anbefalt at du legger inn alle notene første og deretter skrur på muligheten for flertaktspauser.

Versjon 0.9.5 og tidligere delte ikke automatisk opp flertaktspauser ved viktige punkter som doble taktlinjer, skifte av toneart og øvingsmerker. Dette er fikset i de siste versjonene av MuseScore. For å omgå problemet i eldre versjoner, se seksjonen taktoperasjoner.

# Hus

Hus eller klammer for første og andre repetisjon brukes for å markere ulike endelser på en repetisjon.

For å plassere et hus på notearket, dra og slipp fra Linjer-paletten.

Klammene kan spenne over mer enn èn takt. Dobbeltklikk huset for å gå til `redigeringsmodus` og flytt håndtakene:

- en takt til høyre ``Skift`+`Høyre``
- en takt til venstre ``Skift`+`Venstre``

Disse kommandoene flytter den logiske start eller slutt på huset med hensyn til hvilke takter det inkluderer. Dette har innvirkning på avspillingen, og på layouten på tvers av notesystemer. Flytting av håndtakene med høyre eller venstre piltaster, eller med musen, lar deg justere utseendet, men endrer ikke hvordan det spilles av i MuseScore.

Hvis du flytter håndtakene, vises det en stiplet linje fra den logiske posisjonen til den faktiske posisjonen.

### Tekst

Du kan endre teksten og mange andre egenskaper på et hus ved å bruke "Egenskaper for linje...". Høyreklikk på hus-linjen og velg "Egenskaper for linje...". Figuren under viser hus-teksten som "1.-5."

### Avspilling

Noen ganger skal en repetisjon spilles mer enn to ganger. I figuren over indikerer teksten at det første huset skal spilles fem ganger før man fortsetter. Hvis du vil endre antall ganger MuseScore spiller en repetisjon, gå til takten det gjelder, og endre "Antall avspillinger" (se Taktoperasjoner for detaljer).

### Kjente utfordringer med flere instrumenter

I versjon 0.9.4 og eldre kan du kun plassere hus på det øverste notesystemet i et noteark med flere instrumenter. Ellers kan du støte på feil som at MuseScore krasjer når du lager enkeltstemmer (se feilrapporten) eller at forankringspunktet flytter seg når du laster inn notearket på nytt.

# Klammer

### Slette

Velg klammen og trykk ``Del``

### Legge til

Dra et symbol fra klamme-paletten til en tom del av den første takten.

### Bytte klamme

Dra et symbol fra klamme-paletten til en klamme i notearket.

### Redigere

Dobbeltklikk på en klamme for å starte `Redigeringsmodus`, I `redigeringsmodus` kan du endre høyden på en klamme slik at den spenner over et vilkårlig antall notesystemer på et noteark.

### Horisontal avstand

Hvis du ønsker å flytte en klamme til venstre eller høyre, dobbelklikk på klammen for å gå inn i redigeringsmodus og trykk ``Skift`+`Venstre`` eller ``Skift`+`Høyre``.

brackets-palette-no.png

# Linjer

Linje-paletten, som de andre palettene, fungerer med dra-og-slipp. Bruk musen for å dra en linje fra paletten og slipp den på notearket.

### Endre lengde

Hvis du endrer lengden på en linje med musen, blir forankringspunktet (notene eller linjene som linjen hører til) uforandret. Derfor er den følgende metoden å foretrekke for å justere start- eller sluttpunktet på en linje.

1. Hvis du er i `noteskrivingsmodus`, trykk ``N`` eller ``Esc`` for å forlate noteskrivingsmodus
2. Dobbeltklikk linjen som du vil endre
3. Endre lengden på linjen ved å flytte håndtakene med disse hurtigtastene (eller musen):
   - ``Skift`+`Høyre`` for å flytte forankringspunktet en note (eller takt) til høyre
   - ``Skift`+`Venstre`` for å flytte forankringspunktet en note (eller takt) til venstre
4. Hvis du trenger å endre lengden visuelt uten å endre notene eller taktene som linjen er forankret til, bruker du disse hurtigtastene:
   - ``Høyre`` for å flytte håndtaket ett steg til høyre
   - ``Venstre`` for å flytte håndtaket ett steg til venstre

Se også: Crescendo, Hus (1. og 2. repetisjon)

line-palette-no.png

# Noteoppdelinger

### Notasjon

En noteoppdeling (brukes om trioler, kvartoler, kvintoler, etc. i den norske oversettelsen av MuseScore) deler opp noter ut fra et visst forhold, annet enn hva som bestemmes av taktarten. For eksempel vil en triol basert på en fjerdedelsnote bestå av tre åttedeler, og skal spilles i løpet av varigheten til en fjerdedelsnote.

### Opprette en noteoppdeling

For å lage en triol, velger du først en note eller pause med varigheten tilsvarende hele triolen. For eksempel har tre åttedelsnoter i en triol varighet lik en fjerdedelsnote.

Velg ``Noter` → `Noteoppdelinger` → `Triol`` i hovedmenyen. Dette lager en triol ved å dele hele varigheten inn i 3 like store deler,

som kan redigeres ytterligere

### Noteskrivingsmodus

Noteoppdelinger legges inn forskjellig i noteskrivingsmodus enn metoden over. I versjon 0.9.5 og nyere må du først bestemme varigheten, og deretter justere tonehøyden. Under er metoden for å lage åttedels-baserte trioler.

1. Start noteskrivingsmodus ved å trykke ``N``
2. Pass på at notemarkøren er på det stedet du vil starte triolen (bruk høyre og venstre piltaster om nødvendig)
3. Velg fjerdedel som varighet til hele triolen. Dette gjør du ved å velge fjerdedelsnote fra verktøylinjen eller trykke ``5`` på tastaturet.
4. Opprett en triol ved å velge ``Noter` → `Noteoppdelinger` → `Triol`` i menyen eller trykk ``Ctrl``+``3`` (Mac: ``⌘`+`3``)på tastaturet.
5. Legg merke til at varigheten automatisk blir satt til åttedeler. Klikk på notelinjene for å legge inn tonehøyden

### Egenskaper

For å endre utseendet til en noteoppdeling, høyreklikk på nummeret og velg ``Egenskaper for noteoppdeling...``.

Nummer-seksjonen av dialogen lar deg definere et tall, en brøk eller ingen tall.

I klamme-seksjonen velger du om det skal vises en klamme eller ikke. "Automatisk klamme"-valget skjuler klammen for noter som har en bjelke, og viser klammen hvis noteoppdeligen inneholder noter uten bjelke eller pauser.

### Eksterne lenker

- Noteoppdelinger på en.wikipedia.org

tuplet-properties-no.png

# Nøkler

Nøkler lages ved å dra nøkkelsymbolet fra nøkkelpaletten til en takt eller en eksisterende nøkkel på notearket. Bruk ``F9`` (Mac: ``⌥`+`⌘`+`K``) for å skjule eller vise paletten.

### Legg til

Dra en nøkkel fra paletten til en tom del av en takt. Det lages da en nøkkel på starten av takten. Dra en nøkkel til en spesifikk note fo å lage en nøkkelendring midt i takten. Hvis takten ikke er den første takten i stykket, vil den være mindre i størrelse.

### Fjerne

Velg en nøkkel og trykk ``Del``.

NB: Å endre nøkkel endrer ikke tonehøyden til en note. Istedet blir notene flyttet i notesystemet slik at de stemmer med nøkkelen som er i bruk.

clef-palette-no.png

# Pustetegn

For å legge til et pustetegn, dra et av symbolene fra pustetegn-paletten til en note i notearket. Pustetegnet blir plassert etter noten. I versjon 0.9.5 og tidligere ble pustetegnet plassert foran noten den ble dratt til.

Slik ser pustetegnet ut i notearket:

En caesura fungerer på samme måte som pustetegn og er tilgjengelig i versjon 0.9.6 og senere.

# Repetisjon

Starten og slutten av enkle repetisjoner kan defineres ved å sette inn passende taktstreker. For instruksjoner til hvordan du håndterer flere repetisjoner, se hus.

### Avspilling

For å høre repetisjonene ved avspilling, pass på at "Avspilling av repetisjoner"-knappen er aktivert. Du kan også deaktivere avspilling av repetisjoner ved å deaktivere knappen.

I den siste takten på en repetisjon kan du sette egenskapen "Antall repetisjoner" for å definere antall ganger repetisjonen skal spilles.

### Tekst

Repetisjonstekst, slik som "D.C. al Fine" eller "D.S. al Coda", finner du i Repetisjoner-paletten.

repeats-palette-no.png

# Stemmer

Stemmer lar deg ha noter på et enkelt notesystem som starter på samme tid, men har ulik varighet. Stemmer kalles av og til "Lag" i andre notasjonsprogrammer.

### Instruksjoner

1. Start med å legge inn den øverste stemmen (alle notene med halsen opp). Når du legger inn noter, vil sikkert noen av de ha halsen nedover automatisk. Du trenger ikke å tenke på dette, fordi de vil byttes automatisk når du legger til stemme 2.
2. Hvis du bruker en datamaskin eller MIDI-keyboard for å skrive noter (i stedet for musen), bruk ``Venstre``-pil for å flytte markøren tilbake til starten av linjen.
3. Klikk på "Stemme 2"-knappen
4. Legg inn notene i understemmen (alle notene med halsen nedover). Når du er ferdig skal det se ut som dette:

### Når skal du bruke stemmer?

- Hvis du vil at notehalsene skal peke i motsatt retning i en akkord på et enkelt notesystem
- Hvis du trenger noter med ulik varighet som skal spilles samtidig, i samme notesystem

### Skjulte pauser

For å gjemme en pause kan du høyreklikke på den og velge ``Gjør usynlig``. Hvis du har ``Vis` → `Vis usynlige`` markert, vil pausen vises i grått på skjermen. Den vil ikke vises når du skriver ut notearket.

# Taktart

Taktarter finner du i paletten i sidepanelet. Du kan dra og slippe taktarter på notearket (se palett for generell informasjon om paletter i MuseScore).

Hvis du trenger en taktart som ikke finnes i paletten, gå til ``Sett inn` → `Taktarter...`` for å lage din egen. Du kan redigere både "teller" og "nevner" i rammen `Opprett taktart`.

I de fleste tilfeller trenger du bare å redigere det første av de øvre numrene. De andre numrene er for additive taktarter som har flere øvre numre med et plusstegn mellom.

### Opptakter

Det er tilfeller hvor den faktiske varigheten til en takt er forskjellig fra det som er spesifisert i taktarten. Opptakter er et vanlig eksempel. For å endre den faktiske varigheten til en takt uten å introdusere en ny taktart, se Egenskaper seksjonen i taktoperasjoner.

# Taktstreker

### Endre taktstrek

Taktstreker kan endres ved å dra et taktstrek symbol fra taktstrek paletten til en taktstrek på notearket.

For å skjule en taktstrek, høyreklikk på taktstreken og velg ``Gjør usynlig``.

### Taktstrek over flere notesystem (grand staff)

For å utvide en taktstrek til å spenne over flere notesystem, dobbeltklikk på en taktstrek for å redigere den (se `Redigeringsmodus`).

Klikk og dra det blå håndtaket ned til neste notesystem. Alle taktstreker i notearket blir oppdatert når du så forlater `redigeringsmodus`.

Se også: Taktoperasjoner

# Toneart

Tonearter lages eller endres ved å dra en toneart fra Toneart-paletten til en takt eller en eksisterende toneart.

``F9`` slår på eller av visning av palettene.

### Endre

Dra en toneart fra paletten til en toneart i notearket. Du kan også dra en toneart fra notearket til en annen toneart ved å bruke ``Skift`+`Venstre museknapp`+Dra`.

### Legge til

Dra en toneart fra paletten til en tom del av en takt. Dette lager en toneart i starten av takten.

### Fjerne

Velg en toneart og trykk ``Del``.

keys-palette-no.png

# Tremolo

Tremolo er en rask repetisjon av en note eller en rask alternering mellom to eller flere noter. Den indikeres med streker gjennom notehalsen. Hvis tremoloen er gjennom to eller flere noter, blir strekene tegnet mellom dem.

Tremolo paletten har separate symboler for enkeltnote-tremolo (vist under med notehals) og for dobbeltnote-tremolo (vist under uten notehals).

I en dobbeltnote-tremolo har hver note varigheten til hele tremoloen. For å legge inn en tremolo med halvnote (minum) varighet, legg først inn to normale firedelsnoter. Etter å ha dratt tremolo symbolet til den første noten vil varigheten automatisk dobles til halvnoter.

# Trommenotasjon

Eksempel på trommenotasjon:

Notasjon for trommesett inkluderer ofte noter med notehals opp og ned samtidig. Hvis du ikke er kjent med hvordan du redigerer flere stemmer på samme notesystem, se Stemmer for en oversikt. Se under for instruksjoner spesifikt for perkusjon.

### MIDI-keyboard

Den enkleste måten å legge inn trommenotasjon til notearket ditt, er med et MIDI-keyboard. De fleste MIDI-keyboard har markeringer for perkusjon over hver tangent. Hvis du trykker tangenten for high-hat vil MuseScore automatisk legge inn det korrekte tegnet. MuseScore tar automatisk hånd om retning på notehals og hvilken type notehode som brukes.

### Tastatur

Bare noen få instrumenter tilgjengelig:

- c for basstromme
- d for ride

### Musen

Noteskriving for ustemt perkusjon fungerer annerledes enn for andre instrumenter, så her er en gjennomgang:

1. Velg en note eller pause i perkusjons-notesystemet. Legg merke til at trommepaletten vil være tom inntil du gjør dette steget.
2. Trykk "N" for å starte noteskriving
3. Velg en notevarighet fra noteskrivings-verktøylinjen (eller trykk den tilsvarende hurtigtasten).
4. Velg en type note (for eksempel basstromme eller skarptromme) fra trommepaletten.
5. Klikk på perkusjos-notesystemet for å legge til noten.

### Eksterne lenker

- Trommenotasjon [video]

# Lyd og avspilling

MuseScore har innebygde funksjoner for lyd og avspilling av noter. Dette kapittelet dekker avspililngskontrollene og hvordan du kan utvide lydene som brukes ut over den pianolyden som er standard.

# Avspillingsmodus

MuseScore har en integrert sequencer og synthesizer for å spille av notearkene dine.
Ved å trykke Play-knappen går du inn i `avspillingsmodus`. I `avspilligsmodus` er følgende kommandoer tilgjengelige:

- Spol tilbake til forrige akkord ``Venstre``
- Spol framover til neste akkord ``Høyre``
- Spol tilbake til forrige takt ``Ctrl`+`Venstre``
- Spol framover til neste takt ``Ctrl`+`Høyre``
- Spol tilbake til starten av notesystem``Home``
- Vis og skjul avspillingsvinduet ``F11``

Trykk på Play-knappen igjen for å stoppe og gå ut av `avspillingsmodus`.

MuseScore starter avspilling fra det stedet den stoppet sist. Hvis du velger en note vil MuseScore istedet starte fra den valgte noten. Verktøylinjen har også en tilbakespolingsknapp fo å gå raskt tilbake til starten av notesystemet.

### Avspillingsvindu

Avspillingsvinduet gir deg mer kontroll over avspillingen. Du kan endre tempo, startposisjon og volum. Fra hovedmenyen velger du ``Vis` → `Avspillingsvindu`` for å åpne avspillingsvinduet.

### Vanlige problemer

#### Kun piano

Versjon 0.9.5 og tidligere: Hvis du vil spille instrumenter utover piano må du ha et annet enn standard lydbibliotek definert i ``Rediger` → `Innstillinger...` → `Inn/Ut` -arkfanen`. Se Lydbibliotek for instruksjoner.

#### Lyd på Ubuntu

Hvis du har problemer med avspilling av lyd på Ubuntu vennligst oppdater til versjon 0.9.5 eller senere. Instruksjoner om hvordan man får tak i siste utgave av MuseScore, finnes på siden Nedlasting på nettsiden. Hvis du har andre problemer, så ikke nøl med å bruke forumet.

playpanel-no.png

Vedlegg | Størrelse
--- | ---
play-repeats.png | 182 byte

# Dynamikk

Avspillingsvolum kan endres for hele stykket eller ved hjelp av dynamikksymboler på notearket.

### Avspillingsvinduet

- Vis avspillingsvinduet: ``Vis` → `Avspillingsvindu``
- Endre volumet ved hjelp av glideren

### Dynamikksymboler

Dra og slipp et dynamikksymbol fra Dynamikkpaletten til en takt på notearket.

#### Endring av avspillingsvolum for et dynamikksymbol

- Høyreklikk på dynamikksymbolet for å åpne menyen.
- Velg "Egenskaper for MIDI..."
- Endre "Verdi", høyere verdi gir høyere volum, lavere verdi gir lavere volum.

# Endre og justere lyder

### Mikser

Med mikseren kan du endre hvilken lyd instrumentet skal bruke, og justere volum, balanse, romklang og kor for hver stemme. Fra hovedmenyen velg ``Vis` → `Mikser`` for å vise mikseren.

#### Demping og solo

Bruk avkryssingsboksen ``Demp`` for å ta bort lyden fra enkeltstemmer. Alternativt kan du bruke boksen ``Solo`` for å fjerne lyden fra alle andre instrumenter enn den du markerer som "solo".

#### Knotter

For å skru en knott med klokka, klikk og dra oppover. For å skru en knapp mot klokka, klikk og dra nedover.

#### Lyd

Lydlisten viser alle instrumentene som finnes i det lydbiblioteket du har.

### Endre instrument

Du kan endre instrumentet som et notesystem representerer. Følgende metode endrer lyden, navnet på notesystemet og transponering i én operasjon.

1. Høyreklikk på en tom del av takten og velg ``Egenskaper for notesystem...``
2. Klikk på Endre instrument
3. Velg det nye instrumentet og klikk OK for å returnere til forrige vindu.
4. Klikk OK igjen for å gå tilbake til notearket.

### Endringer i løpet av stykket

Noen instrumenter kan endre lyd midtveis i et stykke. For eksempel kan strykere bytte til pizzicato eller tremolo, og trompet skal kanskje ha mute i enkelte seksjoner. De følgende instruksjonene bruker trompet med mute som eksempel, men de samme prinsippene gjelder også for andre instrumenter.

1. Velg den første noten fra den delen av stykket som skal være med mute.
2. Fra hovedmenyen velg ``Sett inn` → `Tekst` → `Notesystemtekst``
3. Skriv `Mute` (eller en tilsvarende indikasjon som `Con Sordino`). På dette stadiet er teksten kun en visuell referanse, og påvirker ikke avspillingen i MuseScore.
4. Høyreklikk på teksten og velg ``Staff Text Properties...``
5. I dialogboksen, kryss av i ``Kanal`` boksen
6. Velg ``mute``
7. Klikk ``OK`` for å returnere til notearket.

Hver note etter teksten du la til vil nå høres ut som de spilles med mute. For å returnere til vanlig lyd senere i stykket følger du den samme prosedyren som over, men la teksten være `Open` (eller `Senza Sordino`) i steg 3, og velg ``normal`` i steg 6.

mixer-no.png

# Lydbibliotek

For at MuseScore skal kunne spille av riktige lyder for hvert instrument, trengs det et lydbibliotek. Noen lydbiblioteker er spesiallaget for klassisk musikk, andre for jazz eller pop, andre igjen er store og tar opp mye minne, mens andre er små og ikke veldig ressurskrevende. De siste versjonene av MuseScore (versjon 0.9.6 og senere) kommer innebygget med et relativt lite ressurskrevende og generelt lydbibliotek ved navn "TimGM6mb.sf2".

### Oversikt

Et lydbibliotek (SoundFont-fil) kan lagre et uendelig antall instrumentlyder. Mange lydbibliotek er tilgjengelig på internett. Se etter et som dekker de 128 lydene i General MIDI (GM). Hvis du bruker et lydbibliotek som ikke følger General MIDI-standarden, kan det hende at andre ikke vil høre de riktige instrumentene hvis du lagrer musikken i MIDI-format.

Filstørrelsen og lydkvaliteten til lydbibliotek på nettet varierer. Store lydbibliotek har ofte bedre lydkvalitet men kan være for store til å brukes på din datamaskin. Hvis du merker at MuseScore går tregt etter at du har installert et stort lydbibliotek, eller om datamaskinen ikke klarer å henge med under avspilling, bør du se etter et mindre bibliotek. Under er to populære GM SoundFont lydbibliotek med ulik størrelse.

- `FluidR3_GM.sf2` (129 MB ukomprimert)
  Last ned: Fluid-soundfont.tar.gz (129 MB)
- `GeneralUser_GS_1.43-MuseScore.sf2` (29,8 MB ukomprimert)
  Last ned: GeneralUser_GS_1.43-MuseScore.zip (Av S. Christian Collins)
- `TimGM6mb.sf2` (5,7 MB ukomprimert)
  Last ned: modifisert TimGM6mb.sf2 (Av Tim Brechbill)

### Komprimering

Siden lydbibliotekene er store, er de ofte pakket i et av de populære komprimeringsformatene, som .zip, .sfArk eller .tar.gz. Du må pakke ut filene før de kan brukes.

- ZIP er det vanligste komprimeringsformatet og er støttet av de fleste operativsystemer.
- sfArk er et format som er spesielt designet for å komprimere SoundFont lydbibliotek-filer. Bruk sfArk programmet for å pakke de ut.
- .tar.gz er et populært pakkeformat for Linux. Windowsbrukere kan benytte for eksempel 7-zip, som er gratis og støtter et bredt utvalg komprimeringsformater. Merk at du må pakke ut disse filene to ganger - en for GZip og en for TAR.

### MuseScore innstillinger

Etter at du har lastet ned og pakket ut et SoundFond lydbibliotek, må du flytte filen til en passende katalog. Det fungerer ikke å dobbeltklikke for å åpne filen. Dette får ikke MuseScore til å settes opp riktig. Flytt filen til en passende katalog, start MuseScore, og følg instruksjonene under.

Gå til ``Vis` → `Synthesizer``. Standard oppsett for lydbibliotek avhenger av hvilket operativsystem du bruker.

- Windows: `C:/Program Files/MuseScore//sound/TimGM6mb.sf2`
- Windows (64-bit): `C:/Program Files (x86)/MuseScore//sound/TimGM6mb.sf2`
- Mac OS X: `/Applications/MuseScore.app/Contents/Resources/sound/TimGM6mb.sf2`
- Linux (Ubuntu): `/usr/share/sounds/sf2/TimGM6mb.sf2`

Klikk på åpne-knappen ved siden av stien til lydbiblioteket og finn den nye lydbibliotekfilen (.sf2). I åpningsdialogen velg fila og klikk Åpne.

#### Instruksjoner for 0.9.5 eller tidligere

Hvis du bruker versjon 0.9.5 eller tidligere, gå til ``Rediger` → `Innstillinger...` → `Inn/Ut` arkfanen`.

Det lydbiblioteket som følger med som standard er `:/data/piano1.sf2`. Erstatt dette med stien til der du plasserte den nye SoundFont (.sf2) filen. Klikk på Åpne-ikonet for å lete etter filen og åpne den.

Trykk OK for å utføre endringene og lukke innstillingsvinduet. Avslutt og åpne MuseScore igjen for å bruke det nye lydbiblioteket.

### Feilsøking

Hvis avspillingskontrollene på verktøylinjen er grået ut eller ikke synlige, følg instruksjonene under for å få lyden til å fungere igjen:

1. Pass på at menyvalget ``Vis` → `Avspilling/Innspilling`` er huket av. Du kan slå avhukingen av og på ved å klikke med musen på menyvalget. Hvis dette ikke løser problemet, fortsett med neste steg.
2. Hvis avspillingspanelet forsvinner etter at du endret lydbibliotek, gå til ``Rediger` → `Innstillinger...` → `Inn/Ut` arkfanen` og klikk OK uten å gjøre noen endringer. Start MuseScore på nytt, og avspillingspanelet bør komme tilbake. Dette er en kjent feil i versjon 0.9.3 og eldre.

Hvis dette er første gang du setter opp et lydbibliotek, bør du bruke et av lydbibliotekene som er anbefalt over.

Hvis avspillingen hakker så klarer ikke datamaskinen du bruker å kjøre valgte lydbibliotek. To mulige løsninger:

1. Reduser hvor mye RAM (minne) MuseScore bruker ved å velge et lydbibliotek med mindre filstørrelse. Se listen over for anbefalinger.
2. Økt tilgjengelig RAM på maskinen ved å avslutte alle programmer unntatt MuseScore. Hvis du fortsatt har problemer og det er viktig for deg å bruke et stort lydbibliotek, så er en mulighet å kjøpe mer RAM til datamaskinen din.

# Tempo

Avspillingshastigheten kan endres i avspillingspanelet eller via tempoangivelse i notearket.

### Avspillingspanel

- Vis avspillingspanelet med ``Vis` → `Avspillingsvindu``
- Du kan justere antall taktslag i minuttet (bpm) med Tempo-glideren

### Tempoangivelse

- Velg noten hvor tempoangivelsen skal lages
- Fra hovedmenyen, velg ``Sett inn` → `Tekst` → `Tempo...``
- Velg en tempoangivelse fra listen og juster eventuelt antall slag i minuttet manuelt.
- Trykk ``OK`` for å fullføre

Eksisterende tempoangivelse kan endres ved å dobbeltklikke på teksten for å gå til `redigeringsmodus`. Du kan bruke Tekstredigering for å legge til fjerdedelsnoter eller andre varigheter for et metronommerke i teksten.

Hastigheten på eksisterende tempoangivelse kan justeres ved å høyreklikke på teksten og velge ``Egenskaper for Tempo...``

NB: Tempoangivelser i notearket overstyrer eventuelle tempojusteringer i avspillingsvinduet.

# Tekst

Det forrige kapittelet omhandler tekst som påvirker tempo, men det er mange andre typer tekst tilgjengelig i MuseScore: sangtekster, besifring, dynamiske markeringer, fingerstand, titler og andre typer tekst knyttet til notesystemet. Alle disse er tilgjengelig fra hovedmenyen via ``Sett inn` → `Tekst``.

For kort generell tekst bruk notesystem- eller system-tekst. Forskjellen mellom disse er om du vil at teksten skal gjelde for ett enkelt notesystem eller hele systemet.

# Besifring

Besifring kan settes inn ved å først velge en note og så trykke ``Ctrl`+`K``. Dette setter inn besifring for den valgte akkorden.

- Trykk ``Mellomrom`` for å flytte til neste akkord.
- ``Skift`+`Mellomrom`` flytter til forrige akkord.
- ``Ctrl`+`Mellomrom`` legger til et mellomrom i besifringsteksten.

Besifring kan redigeres som normal tekst. For å legge til et kryss, skriv `#`, for å legge til en b, skriv `b`. Disse tegnene vil automatisk gjøres om til riktige symboler når du flytter deg til neste akkord eller avslutter redigering.

### Jazz-skrift

Hvis du foretrekker en tekststil som ligner mer på håndskrift, er det mulighet for dette i versjon 0.9.5 og nyere.

1. Fra hovedmenyen, velg ``Stil` → `Rediger stil...``
2. Fra venstre panel velg ``Besifring``
3. I høyre panel, erstatt teksten `chords.xml` med `jazzchords.xml`

Vedlegg | Størrelse
--- | ---
cchords_muse.png | 11.77 KB
cchords_nrb.png | 12.55 KB
cchords_rb.png | 11.28 KB
cchords_sym.png | 11 KB

# Fingerstand

Fingerstand kan legges til notene ved å dra det ønskede symbolet fra fingerstand-paletten til en note på notearket. Hvis du først velger en note, så kan du legge til fingerstand ved å dobbelklikke på symbolet i paletten. Fingerstand er normal tekst som kan redigeres som annen tekst.

fingering-palette-no.png

# Sangtekster

1. Legg først inn noter
2. Velg den første noten
3. I hovedmenyen, velg ``Sett inn` → `Tekst` → `Sangtekst``, eller bruk hurtigtasten ``Ctrl`+`L`` og skriv inn stavelsen for første note
4. Trykk ``Mellomrom`` på slutten av ordet for å gå til nest note
5. Skriv en bindestrek ``-`` på slutten av en stavelse for å gå til neste note. Stavelsene blir da sammenbundet med en bindestrek
6. ``Skift`+`Mellomrom`` flytter til forrige stavelse
7. ``Linjeskift`` flytter til neste linje i sangteksten

Stavelser kan utvides med en understrek:

Lagt til med: `soul, `_` `_` `_` To `Esc``.

### Spesialtegn

Sangtekster kan redigeres som normal tekst, med unntak av noen få tegn. Hvis du vil legge inn et mellomrom, bindestrek eller understrek til en enkeltstavelse må du bruke følgende hurtigtaster.

- ``Ctrl`+`Mellomrom`` (Mac: ``⌥`+`Mellomrom``) legger til et `mellomrom` i sangteksten
- ``Ctrl`+`-`` (Mac: ``⌥`+`-``) legger til en bindestrek (`-`) i sangteksten
- Kun Mac: ``⌥`+`_`` legger til en understrek (`_`) i sangteksten

Se også: Tekst, Besifring.

Vedlegg | Størrelse
--- | ---
lyric slur.jpg | 4.25 KB
Keyboardico.png | 967 byte

# Tekstredigering

Dobbeltklikk på tekst for å starte `redigeringsmodus`:

I tekst-`redigeringsmodus` er følgende kommandoer tilgjengelig:

- ``Ctrl`+`B`` (Mac: ``⌘`+`B``) skifter til/fra fet skrift
- ``Ctrl`+`I`` (Mac: ``⌘`+`I``) skifter til/fra kursiv
- ``Ctrl`+`U`` (Mac: ``⌘`+`U``) skifter til/fra understreking
- Flytte markør: ``Home`` ``End`` ``Venstre`` ``Høyre``
- ``Rettetast`` fjerner tegn til venstre for markøren
- ``Slettetast`` fjerner tegn til høyre for markøren
- ``Linjeskift`` starter en ny linje
- ``F2`` setter inn tekstsymbol (se under)

### Symboler og spesielle tegn

Du kan bruke tekstsymboler for å sette inn fjerdedelsnoter, brøk og andre spesielle tegn i teksten. I verktøylinjen for tekst klikker du på tastaturikonet for å åpne symbolpaletten.

Se også: Besifring, Sangtekster, Rammer, Redigeringsmodus

special-text-symbols-no.png

# Tekststil

Hver teksttype har en standard stil. For eksempel så er tittelen sentrert og har en stor skrifttype, komponistteksten er mindre og orientert til høyre. For å endre tekststiler gå til ``Stil` → `Endre tekststil...``.

Når du redigerer teksten, kan du gjøre endringer som fraviker fra standard oppsett. For flere detaljer se "Formatering av tekst" under.

### Egenskaper for tekst:

- Skrift: navnet på skrifttypen, for eksempel "Times New Roman" eller "Arial"
- Størrelse: størrelse på teksten, definert i punkter
- Fet, kursiv, understrek: utseende på teksten
- Forankring: side, tid, notehode, system, notesystem
- Justering: horisontalt: venstre, høyre, midtstilt; vertikalt: topp, bunn, i midten
- Avstand: avstand til den normale forankringsposisjonen
- Enhet: millimeter, punkter, eller prosentandel av sidestørrelsen

### Teksttyper:

- Tittel, Undertittel, Komponist, Tekstforfatter: forankret til siden
- Fingerstand: Fingerstand er forankret til notehoder.
- Sangtekster: Sangtekster er forankret til tidslinjen.
- Besifring: Besifring er også forankret til tidslinjen.
- System: Gjelder alle notesystemer i et system, og er forankret til tidslinjen.
- Notesystem: Gjelder et enkelt notesystem*, og er forankret til tidslinjen.

* Forskjellen mellom tekst tilordnet System og Notesystem har betydning for orkesternoter. Systemtekst vil vises på alle stemmer, mens notesystemtekst bare vises på den stemmen den er tilordnet.

### Formatering av tekst

I MuseScore 1.0 og eldre versjoner, vil endringer av tekststil brukes på ny tekst, men endringer av eksisterende tekst er ikke konsistent. Du kan, imidlertidig, endre formateringer av eksisterende tekst ved å høyreklikke på teksten og velge "Egenskaper for tekst". For å bruke endringene på all tekst av samme type, huk av boksen "Bruk på alle elementer av samme type".

# Formatering

# Bruddpunkt og avstandsdeler

Sideskift eller linjeskift (systembryting) kan lages ved å dra det korresponderende symbolet fra Bruddpunkter og Avstandsdeler-paletten til et tomrom på en takt i notearket. Brytningen skjer etter den gjeldende takten. De grønne bruddsymbolene er synlige på skjermen, men vises ikke på utskrifter.

Midt-takt systemskift er nødvendige i noen situasjoner (særlig for strofiske salmer og lieder). For eksempel hvis du vil ha tre taktslag på ett system og en opptakt med ett taktslag på neste system, må du opprette to takter med forminsket varighet. For videre detajler, se Taktoperasjoner, avsnittene "Varighet" og "Irregulære takter" og siste avsnitt.

Avstandsdeler brukes for å øke avstanden mellom to notesystem som ligger ved siden av hverandre. Dra og slipp en avstandsdeler til en takt over området som trenger mer vertikal avstand. Dobbelklikk på avstandsdeleren for å justere høyden.

Hvis du vil justere avstanden mellom alle notesystemene, bruk stilinnstillingene istedet. Avstandsdelere er laget for lokale justeringer.

spacer-palette-no.png

# Rammer

Rammer lager tomrom på utsiden av vanlige takter. De kan også inneholde tekst eller bilder. MuseScore har to typer rammer:

Horisontal
  Horisontale rammer lager et bruddpunkt for et system. Bredden er justerbar og høyden tilsvarer systemhøyden. Horisontale rammer kan brukes for å skille et coda fra resten av stykket.
Vertikal
  Vertikale rammer lager tomrom mellom eller før systemer (stykker). Høyden er justerbar og bredden tilsvarer systembredden. Vertikale rammer brukes for å plassere tittel, undertittel eller komponist. Hvis du lager en tittel, vil en vertikal ramme plasseres før første takt automatisk dersom det ikke er en ramme der allerede.

### Lage en ramme

Først velger du en takt. Kommandoene for å sette inn en ramme finner du fra hovedmenyen: ``Sett inn` → `Takter`` . Rammen settes inn før den valgte takten.

### Slette en ramme

Velg rammen og trykk ``Slettetasten``.

### Redigere ramme

Dobbeltklikk rammen for å starte `redigeringsmodus`. Håndtaket som dukker opp kan brukes til å endre størrelsen på rammen.

Tittelramme i `redigeringsmodus`:

# Hjelp

Dette kapitlet beskriver hvordan du finner hjelp til å bruke MuseScore - de beste stedene å lete, den beste måten å stille et spørsmål på forumet, og tips til hvordan du rapporterer feil.

# Gjenopprette originalinnstillinger

Nyere versjoner av MuseScore har en funksjon for å gjenopprette de originale innstillingene som programmet hadde ved installasjon. Dette kan være nyttig dersom innstillingene dine har blitt ødelagt. Dette er ikke noe som vanligvis skjer, så det er best å sjekke forumet først, siden det kan være en mulighet til å løse problemet ditt uten å gjenopprette innstillingene.

Advarsel: å gjenopprette de originale innstillingene fjerner alle endringer du har gjort på innstillinger, paletter og vindusinnstillinger.

### Instruksjoner for Windows

1. Hvis du har MuseScore åpent, må du først lukke programmet (``Fil` → `Avslutt``).
2. Trykk ``Windows-tast`+`R`` for å åpne "Kjør"-dialogen. (Windows-tasten er den med logoen til Microsoft Windows.)
3. Klikk ``Bla...``
4. Finn mscore.exe på harddisken. Plasseringen kan variere avhengig av hvor programmet ble installert, men det er antakelig noe lignende Min Datamaskin > Lokal disk > Programfiler > MuseScore > bin > mscore.exe
5. Klikk ``Åpne`` for å lukke vinduet og returnere til "Kjør"-dialogen. Den følgende teksten (eller noe lignende) skal vises i "Kjør"-dialogen: `"C:\Programfiler\MuseScore\bin\mscore.exe"`
6. Klikk etter gåsetegnet og legg til et mellomrom, en bindestrek og en stor F: `-F`
7. Trykk ``OK``

Etter noen sekunder vil MuseScore starte og alle innstillingene er da satt tilbake til slik de var da programmet ble installert første gang.

For avanserte brukere er hovedkonfigurasjonsfilen plassert i:

- Windows Vista og senere: `C:\Users\<USERNAME>\AppData\Roaming\MusE\MuseScore.ini`
- Windows XP og tidligere: `C:\Documents and Settings\USERNAME\Application Data\MusE\MuseScore.ini`

Andre konfigurasjoner (palett, økter,...) finnes i:

- Windows Vista og senere: `C:\Users\<USERNAME>\AppData\Local\MusE\MuseScore\`
- Windows XP og tidligere: `C:\Documents and Settings\USERNAME\Local Settings\Application Data\MusE\`

### Instruksjoner for Mac OS X

1. Hvis du har MuseScore åpent, må du først lukke programmet (``Fil` → `Avslutt``).
2. Åpne Applications/Utilities/Terminal, og et Terminal-vindu åpner seg.
3. Skriv (eller kopier og lim inn) denne kommandoen i terminal-vinduet (inkludert '/' i starten):
   `/Applications/MuseScore.app/Contents/MacOS/mscore -F`

Dette vil gjenopprette alle innstillingene i MuseScore til slik de opprinnelig var, og starter applikasjonen på nytt. Du kan nå lukke terminalvinduet, og fortsette å bruke MuseScore.

### Instruksjoner for Linux (tilpass selv til andre distribusjoner enn Ubuntu Lucid Lynx, 10.04)

1. Hvis du har åpnet MuseScore, må du avslutte programmet først (``Fil` → `Avslutt``).
2. Fra hovedmenyen i Ubuntu velg ``Programmer` → `Tilbehør` → `Terminal``. Et terminalvindu åpner seg.
3. Skriv inn, (eller kopier og lim inn) den følgende kommandoen i terminalvinduet og trykk Enter:

   `mscore -F`

Dette vil gjenopprette alle innstillingene i MuseScore til slik de opprinnelig var, og starter applikasjonen på nytt. Du kan nå lukke terminalvinduet, og fortsette å bruke MuseScore.

For avanserte brukere, er innstillingsfilen for MuseScore plassert i `~/.config/MusE/MuseScore.ini`

# Hvordan rapportere feil og spørre om hjelp

Før du skriver og ber om hjelp i forumet:

- VÆR SÅ SNILL, se om du finner en løsning i brukerhåndboken.
- Bruk søkefunksjonen for nettstedet for å se om noen allerede har støtt på det samme problemet i forumet.
- Hvis du skal rapportere inn en feil, prøv først å reprodusere problemet (få problemet til å skje igjen) med den nyeste prøveversjonen. Du kan også sjekke versjonshistorikken og se om problemet allerede har blitt løst.

Når du forfatter din bønn om hjelp, eller skriver feil-rapporten, prøv å få med så mange av de følgende punktene som mulig:

- Hvilken versjon av MuseScore du bruker (f.eks. versjon 1.0) eller revisjonsnummeret, hvis du bruker en forhåndsutgave (f.eks. revisjon 3996)
- Hvilket operativsystem du bruker (f.eks. Windows Vista, Windows 7, Mac OS 10.6 eller Ubuntu 10.10)
- Hvis du skal rapportere om en feil, beskriv de konkrete stegene som fører til problemet (hvor du klikker, hvilke taster du trykker, hva du ser på skjermen, osv.). Hvis du ikke klarer å gjenskape problemet ved å utføre de nevnte stegene, er det sannsynligvis ingen vits å rapportere problemet, siden utviklerne heller ikke vil være i stand til å gjenskape problemet (og løse det).
- For å gjøre jobben enklere for alle, prøv å rapportere kun èn feil per feilrapport.
- Husk at formålet med en feilrapport ikke bare er å melde fra at feilen eksisterer, men også gjøre det mulig for andre å reprodusere feilen på en enkel måte.

# Kjente problemer

### Maskinvareproblemer

Følgende programvare gjør at MuseScore krasjer under oppstart :

- Samson USB Microphone, driver-navn "Samson ASIO Driver", samsonasiodriver.dll. Mer info
- Digidesign MME Refresh Service. Mer info

### Programvareproblemer

- Maple virtual cable gjør at MuseScore ikke avslutter riktig.
- KDE (Linux) vinduinnstillinger kan gjøre at hele vinduet flytter seg ved flytting av en note. Endring av vinduinnstillingene fikser dette problemet.

### Skriftproblem på Mac OS X

MuseScore viser noter som firkanter når noen skrifttyper er ødelagt på MacOS X.
For å feilsøke etter dette problemet:

1. På din Mac gå til Programmer -> Skriftbok
2. Velg en skrifttype og trykk ``Cmd` + `A`> for å velge alle`
3. Gå til Fil -> Valider skrifttyper
4. Hvis en skrifttype blir rapportert som ødelagt eller med små problemer, velg den og slett skrifttypen
5. Start MuseScore på ny hvis nødvendig