Ελεύθερο πρόγραμμα σύνθεσης & επεξεργασίας μουσικού κειμένου

Retrieved from http://musescore.org on Δευ, 02/18/2013

#

# Εγχειρίδιο

(Μετάφραση: Ιόνιο Πανεπιστήμιο, Τμήμα Μουσικών Σπουδών)

Αυτό το εγχειρίδιο είναι για εκδόσεις 1.0 και επόμενες, του MuseScore,(έχει όμως εφαρμογή και στις προγούμενες εκδόσεις). Προκειμένου να βοηθήσετε στη βελτίωση ή στη μετάφραση του εγχειριδίου, γράψτε ένα μήνυμα στο Musescore Documentation resp. Translation Forum και κάντε αίτηση για να συνεισφέρετε και εσείς στο εγχειρίδιο.

# Ξεκινώντας

Αυτό το κεφάλαιο σας βοηθά να εγκαταστήσετε και να τρέξετε το MuseScore για πρώτη φορά. Το κεφάλαιο αυτό θα σας δείξει επίσης πως να δημιουργήσετε νέα παρτιτούρα.

# Εγκατάσταση

Το MuseScore λειτουργεί σε πολλά διαφορετικά συστήματα υπολογιστών συμπεριλαμβανομένων Windows, Mac OS, και Linux.

### Windows

Μπορείτε να κατεβάσετε το αρχείο εγκατάστασης των Windows από τη σελίδα Μεταφόρτωση του MuseScore. Πατήστε στο σύνδεσμο για να ξεκινήσει το κατέβασμα. Ο περιηγητής του διαδυκτύου σας θα επιβεβαιώσει ότι θέλετε να κατεβάσετε αυτό το αρχείο. Πατήστε "Αποθήκευση Αρχείου".

Όταν τελειώσει το κατέβασμα, κάντε διπλό κλικ στο αρχείο για να ξεκινήσει η εγκατάσταση. Τα Windows μπορεί να ανοίξουν ένα παράθυρο ασφαλείας και να σας ρωτήσουν για μια επιβεβαίωση πριν ξεκινήσουν να τρέχουν το πρόγραμμα. Επιλέξτε "Εκτέλεση" για να συνεχιστεί η διαδικασία.

Ο εγκαταστάτης του προγράμματος προτείνει να κλείσετε όλες τις εφαρμογές πριν συνεχίσετε. Αφού κλείσετε όλε τις υπόλοιπες εφαρμογές πατήστε "Επόμενο" για να συνεχίσετε.

Ο βοηθός εγκατάστασης θα σας δείξει τους όρους της άδειας ελεύθερου λογισμικού, τους οποίους μπορείτε να διαβάσετε. Πατήστε "Αποδέχομαι" για να συνεχίσετε.

Κατόπιν επιβεβαιώνει την τοποθεσία που θα εγκατασταθεί το MuseScore. Άμα εγκαθιστάτε μία νεότερη έκδοση του MuseScore αλλά θέλετε να κρατήσετε και κάποια παλαιότερη έκδοση στον υπολογιστή σας, τότε πρέπει να αλλάξετε την τοποθεσία εγκατάστασης. Αλλιώς πατήστε "Επόμενο" για να συνεχίσετε.

Έπειτα επιβεβαιώνει το όνομα για τον φάκελο του MuseScore που θα εμφανίζεται στη λίστα των προγραμμάτων του μενού "Έναρξη" των Windows. Πατήστε "Εγκατάσταση" για να συνεχίσετε.

Δώστε στον εγκαταστάτη του προγράμματος λίγα λεπτά προκειμένου να εγκαταστήσει όλα τα απαραίτητα αρχεία και τις ρυθμίσεις. Όταν τελειώσει, πατήστε "Κλείσιμο" για να βγείτε από τον εγκαταστάτη. Αν επιθυμείτε, μπορείτε τώρα να διαγράψετε το αρχείο του εγκαταστάτη που κατεβάσατε.

#### Εκκίνηση του MuseScore

Για να εκκινήσετε το MuseScore επιλέξτε ``Εκκίνηση` → `Όλα τα Προγράμματα` → `MuseScore` → `MuseScore``.

Έπειτα από μερικά δευτερόλεπτα το MuseScore θα ανοίξει με την παρτιτούρα δείγμα. Πειραματιστείτε ελεύθερα με την παρτιτούρα δείγμα για να πάρετε μια πρώτη γεύση του προγράμματος. Έπειτα μπορεί να θέλετε να δημιουργήσετε την δική σας παρτιτούρα.

#### Προχωρημένοι χρήστες: Αθόρυβο ή αφύλακτο εγκατάστασης

Μπορείτε να εγκαταστήσετε το MuseScore αθόρυβα με την ακόλουθη εντολή
`MuseScore-1.1.exe /S /D=C:\Program Files\MuseScore`
Μπορείτε να απεγκαταστήσετε με`
cd C:\Program Files\MuseScore
Uninstall.exe /S`

### Mac OS X

#### Εγκατάσταση

Θα βρείτε το αρχείο Mac dmg στη σελίδα Μεταφόρτωση. Πατήστε τον σύνδεσμο για να ξεκινήσει το κατέβασμα. Αφού ολοκληρωθεί η διαδικασία, το αρχείο dmg θα τοποθετηθεί στην επιφάνεια εργασίας σας ως "MuseScore-0.9.6" και θα εμφανιστεί ο εγκαταστάτης.

Πάρτε το εικονίδιο του MuseScore και τοποθετήστε το στο εικονίδιο του Φακέλου Εφαρμογών. Εάν δεν είστε συνδεδεμένος ως διαχειριστής, το MacOSX θα σας ζητήσει τον κωδικό πρόσβασης: κάντε κλικ στο "Πιστοποίηση(Authenticate)" και εισάγετε τον κωδικό σας για να επιτρέψετε στο Mac OS X να αντιγράψει το MuseScore στον φάκελο Εφαρμογών σας.
Τώρα μπορείτε να ξεκινήσετε το MuseScore από τις Εφαρμογές ή το SpotLight.

#### Απεγκατάσταση

Απλώς διαγράψτε το MuseScore από τον φάκελο Εφαρμογών.

### Linux

Παρακαλώ κοιτάξτε στη σελίδα Μεταφόρτωση για οδηγίες που αφορούν το MuseScore στα Linux. Παρέχονται πακέτα για Debian, Ubuntu, Fedora και PCLinuxOS. Άλλες διανομές μπορεί να απαιτήσουν από εσάς να φτιάξετε την εφαρμογή από την πηγή. Για οδηγίες συγκεκριμένα για το Fedora βλέπε παρακάτω.

### Fedora

1. Εισάγετε το κλειδί GPG:

       su
       rpm --import http://prereleases.musescore.org/linux/Fedora/RPM-GPG-KEY-Seve

2. Πηγαίνετε στη σελίδα Μεταφόρτωση της ιστοσελίδας του MuseScore. Κάντε κλικ στον σύνδεσμο για τη σταθερή λήψη Fedora και επιλέξτε το σωστό πακέτο rpm για την αρχιτεκτονική σας
3. Ανάλογα με την αρχιτεκτονική σας, χρησιμοποιήστε μια από τις δύο σειρές εντολών για την εγκατάσταση του MuseScore
   - για arch i386

         su
         yum localinstall musescore-0.9.4-1.fc10.i386.rpm

   - ή για arch x86_64

         su
         yum localinstall musescore-0.9.4-1.fc10.x86_64.rpm

Εάν αντιμετωπίζετε δυσκολία με τον ήχο, βλέπε Fedora 11 and sound.

# Στοιχειώδη

Το προηγούμενο κεφάλαιο "Ξεκινώντας" σας καθοδηγεί μέσω της λειτουργίας Εγκατάσταση και σας δείχνει τη διαδικασία για δημιουργία νέας παρτιτούρας. Το κεφάλαιο "Στοιχειώδη" παρέχει μια επισκόπηση του MuseScore και περιγράφει τις γενικές μεθόδους αλλληλεπίδρασης με την παρτιτούρα.

# Εισαγωγή νοτών

Η προσθήκη νοτών και παύσεων προυποθέτει τέσσερα βασικά βήματα:

1. Επιλέξτε το σημείο από το οποίο θα ξεκινήσετε την εισαγωγή νοτών
2. Επιλέξτε `Λειτουργία Εισαγωγής νοτών`
3. Επιλέξτε την διάρκεια της νότας (ή παύσης) που θέλετε να εισάγετε
4. Εισάγετε την νότα(ή παύση) χρησιμοποιώντας την συντόμευση πληκτρολογίου,το ποντίκι ή το πληκτρολόγιο MIDI

Για να προσθέσετε νότες που συμπίπτουν χρονικά, αλλά ξεκινάν ή τελειώνουν σε διαφορετικές χρονικές στιγμές, βλέπε Φωνέs. Για συγχορδίες, συνεχίστε να διαβάζετε εδώ.

### Βήμα 1: Σημείο εκίνησης

Αρχικά, επιλέξτε μια νότα, ή μια παύση στην παρτιτούρα ως σημείο εκίνησης για την εισαγωγή νοτών. Η εισαγωγή νοτών στο MuseScore αντικαθιστά τις υπάρχουσες νότες ή παύσεις σε ένα μέτρο με τις καινούργιες σας νότες (δηλαδή,αντικαθιστά αντί να εισάγει). Ωστόσο,μπορείτε να εισάγετε νέα μέτρα κάθε στιγμή (βλέπε λειτουργίες μέτρου, "Εισαγωγη"), ή χρησιμοποιήστε αντιγραφή επικόλληση για να μετακινήσετε ένα πέρασμα από νότες.

### Βήμα 2: Λειτουργία εισαγωγής νοτών

Το πλήκτρο "N" στην εργαλειοθήκη της εισαγωγής νοτών υποδηλώνει αν έχετε ενεργοποιημένη ή όχι την λειτουργία εισαγωγής νοτών.Πέρα από το να πατήσετε το πλήκτρο,μπορείτε επίσης να χρησιμοποιήσετε τις ακόλουθες συντομεύσεις πληκτρολογίου:

- ``N``: Eνεργοποίησε την `Λειτουργία εισαγωγής νοτών`
- ``N`` or ``Esc``:Απενεργοποίησε την `Λειτουργία εισαγωγής νοτών`

### Βήμα 3: Διάρκεια της νότας

Αφού ενεργοποιήσετε την `λειτουργία εισαγωγής νοτών`, επιλέξτε την διάρκεια της νότας που χρειάζεστε από την εργαλειοθήκη Εισαγωγής Νοτών,ή χρησιμοποιήστε τις αντίστοιχη συντόμευση πληκτρολογίου.

Οι συντομεύσεις του πληκτρολογίου για την επιλογή της διάρκειας της νότας είναι οι εξής:

- ``1``: Εξηκοστό τέταρτο (semi-demi-semiquaver)
- ``2``: Τριακοστό δεύτερο (demi-semiquaver)
- ``3``: Δέκατο έκτο (semiquaver)
- ``4``: Όγδοο (quaver)
- ``5``: Τέταρτο (crochet)
- ``6``: Μισό (minim)
- ``7``: Ολόκληρο (semibreve)
- ``8``: Breve
- ``9``: Longa
- ``.``: Στιγμή διαρκείας

### Βήμα 4: Εισαγωγή τονικού ύψους

Για όλα τα όργανα(εκτός από τα μονοτονικά ρουστά), μπορείτε να προσθέσετε τα τονικά ύψη των νοτών χρησιμοποιώντας το ποντίκι,κάνοντας κλικ κατευθείαν στο πεντάγραμμο. (Για οδηγίες συγκεκριμένες για τα κρουστά βλέπε Drum Notation). Ωστόσο, μπορεί να σας φανεί πιο σύντομο να χρησιμοποιήσετε ένα πληκτρολόγιο MIDI (βλέπε παρακάτω), ή το αλφαβητικό πληκτρολόγιο σας. Τα ακόλουθα παραδείγματα χησιμοποιούν ένα κανονικό πληκτρολόγιο του υπολογιστή.

Οι νότες εισάγονται με την αντίστοιχη πληκτρολόγηση των: ``C`` ``D`` ``E`` ``F`` ``G`` ``A`` ``B`` ``C``

``0`` (Μηδέν) δημιουργεί μια παύση: για παράδειγμα ``C` `D` `0` `E``. Προσέξτε ότι η διάρκεια που διαλέγετε για τις νότες (τέταρτα/crotchet νότες σε αυτό το παράδειγμα) καθορίζει επίσης και την διάρκεια της παύσης (παύση τετάρτου).

Κατά την διάρκεια της εισαγωγής νοτών,το MuseScore αλλάζει αυτόματα την παρτιτούρα. Αν θέλετε να προσθέσετε μια νότα που να ανήκει σε συγχορδία στην προηγούμενη εισαγωγή νοτών,κρατήστε πατημένο το ``Shift⇑`` και πατήστε το όνομα της νότας: ``C`` ``D`` ``Shift⇑`+`F`` ``Shift⇑`+`A` `E` `F``

΄Οταν πληκτρολογείτε μια νότα,το MuseScore διαλέγει την οκτάβα που είναι η πλησιέστερη στην προηγούμενη νότα που εισάγατε.Για να μετακινήσετε την νότα μια οκτάβα πάνω ή κατω, χρησιμοποιήστε τις ακόλουθες συντομεύσεις πληκτρολογίου:

- ``Ctrl`+`↑`` (Mac: ``⌘`+`↑``): Ανεβάζει το τονικό ύψος της νότας κατά μια οκτάβα.
- ``Ctrl`+`↓`` (Mac: ``⌘`+`↓``): Κατεβάζει το τονικό ύψος της νότας κατά μια οκτάβα.

΄Αλλες χρήσιμες συντομεύσεις πληκτρολογίου σχετικές με την επεξεργασία που είναι διαθέσιμες στην Λειτουγία Εισαγωγής Νοτών είναι οι ακόλουθες:

- ``↑`` (Πάνω): Ανεβάζει το τονικό ύψος της νότας κατά ένα ημιτόνιο (χρησιμοποιεί διέσεις)
- ``↓`` (Κάτω): Κατεβάζει το τονικό ύψος της νότας κατά ένα ημιτόνιο (χρησιμοποιεί υφέσεις).
- ``R``: Διπλασιάζει την τελευταία νότα που εισάγατε
- ``Q``: Μειώνει κατά το ήμισυ την διάρκεια της τελευταίας νότας που εισάγατε
- ``W``:Διπλασιάζει την διάρκεια της τελευταίας νότας που εισάγατε
- ``Backspace``: Αναιρεί την τελευταία νότα
- ``X``: Αλλάζει την κατεύθυνση τoυ στελέχους της νότας
- ``Shift⇑`+`X``: Μετακινεί την κεφαλή της νότας στην πλευρά απέναντι από αυτήν του στελέχους

### Πληκτρολόγιο MIDI

Μπορείτε επίσης να εισάγετε τονικά ύψη με τη χρήση πληκτρολογίου MIDI.

1. Συνδέστε το πληκτρολόγιο MIDI με τον υπολογιστή και ανάψτε τον διακόπτη του πληκρολογίου
2. Εκκίνηση του MuseScore
3. Δημιουργία νέας παρτιτούρας
4. Κάντε κλικ για να επιλέξετε την παύση στο μέτρο 1 έτσι ώστε να υποδείξετε από που θέλετε να ξεκινήσει η εισαγωγή νοτών
5. Πιέστε N για να ξεκινήσετε την λειτουργία εισαγωγής νοτών
6. Επιλέξτε μια διάρκεια νότας, για παράδειγμα τέταρτο (crochet), όπως περιγράφεται παραπάνω
7. Πιέστε μια νότα στο πληκτρολόγιο MIDI, και παρατηρήστε ότι το τονικό ύψος προστίθεται στην παρτιτούρα σας

Σημείωση: το πληκτρολόγιο MIDI εισάγει μια νότα ή συγχορδία κάθε φορά. Αυτή η λειτουργία της εισαγωγής νοτών (συχνά αποκαλέιται "εισαγωγή βήμα προς βήμα (step-time entry)" είναι γρήγορη και αξιόπιστη. Ορισμένα λογισμικά σημειογραφίας προσπαθούν να ερμηνεύσουν την "εισαγωγή σε πραγματικό-χρόνο (real-time entry)" όπου ο μουσικός παίζει ένα πέρασμα και το λογισμικό προσπαθεί να δημιουργήσει τη σημειογραφία. Ωστόσο, τα αποτελέσματα είναι συχνά αναξιόπιστα, ακόμα και όταν πρόκειται για το παίξιμο ενός δεξιοτέχνη μουσικού που χρησιμοποιεί ακριβό λογισμικό. Το MuseScore εστιάζει σε πιο αξιόπιστες μορφές εισαγωγής νοτών.

Εάν έχετε πολλές συσκευές MIDI συνδεδεμένες με τον υπολογιστή σας, ενδέχεται να χρειαστεί να ενημερώσετε το MuseScore για το ποιά από αυτές είναι το πληκτρολόγιο MIDI. Πηγαίνετε στο ``Επεξεργασία` → `Προτιμήσεις... (Mac: ``MuseScore` → `Προτιμήσεις...``).Στο παράθυρο διαλόγου προτιμήσεις, κάντε κλικ στο ``I/O`` tab και επιλέξτε την συσκευή σας στην ενότητα με τίτλο "Επιλέξτε συσκευή εισόδου PortMidi".``

### Χρωματισμός των νοτών που δεν ανήκουν στην έκταση ενός οργάνου

Οι νότες που ανήκουν στην έκταση ενός μουσικού οργάνου ή μιας φωνής εμφανίζονται μαύρες,ενώ οι νότες που ξεπερνούν την συνηθισμένη έκταση ενός οργάνου,εμφανίζονται κόκκινες.Σε μερικά όργανα,η έκταση εξαρτάται από τις ικανότητες του μουσικού (such as string, wind, or voice).Για αυτά τα όργανα,οι νότες που ξεπερνούν την έκταση που μπορεί να φτάσει ένας αρχάριος εμφανίζονται σκούρες κίτρινες,ενώ αυτές που ξεπερνούν την έκταση που μπορεί να φτάσει ένας επαγγελματίας εμφανίζονται κόκκινες.

Τα χρώματα εμφανίζονται στην οθόνη και έχουν ως σκοπό απλά να ενημερώσουν,για αυτόν τον λόγο δεν εμφανίζονται στα εκτυπωμένα αντίγραφα από τις παρτιτούρες σας. Για να απενεργοποιήσετε τον χρωματισμό των νοτών, επιλέξτε ``Επεξεργασία` → `Προτιμήσεις...`` (Mac: ``MuseScore` → `Προτιμήσεις...``), κάντε κλικ στην ταμπέλα ``Εισαγωγή Νοτών`` , και ξεμαρκάρετε το "Χρωματισμός των νοτών που βρίσκονται εκτός χρηστικού ορίου για το τονικό ύψος".

#### External links

- Video tutorial: Note entry basics

# Λειτουργία Επεξεργασίας

Η επεξεργασία πολλών στοιχείων της παρτιτούρας γίνεται με `Λειτουργία Επεξεργασίας` :

- ``Double Click``: Ξεκινά τη `Λειτουργία Επεξεργασίας`
- ``Escape``: Σταματά τη `Λειτουργία Επεξεργασίας`

Κάποια στοιχεία (όπως π.χ. η σύζευξη) εμφανίζουν κουτάκια στη λειτουργία επεξεργασίας, τα οποία μπορούν να μετακινηθούν με το σύρσιμο του ποντικιού ή με σχετικές λειτουργίες του πληκτρολογίου.

Σύζευξη στη `Λειτουργία Επεξεργασίας`:

Διαθέσιμες λειτουργίες πληκτρολογίου:

- ``Left``: Μετακινεί το κουτάκι αριστερά
- ``Right``: Μετακινεί το κουτάκι δεξιά
- ``Up``: Μετακινεί το κουτάκι προς τα πάνω
- ``Down``: Μετακινεί το κουτάκι προς τα κάτω
- ``Ctrl`+`Left`` (Mac: ``⌘`+`Left``): Μετακινεί το κουτάκι αριστερά
- ``Ctrl`+`Right`` (Mac: ``⌘`+`Right``): Μετακινεί το κουτάκι δεξιά
- ``Ctrl`+`Up`` (Mac: ``⌘`+`Up``): Μετακινεί το κουτάκι προς τα πάνω
- ``Ctrl`+`Down`` (Mac: ``⌘`+`Down``): Μετακινεί το κουτάκι προς τα κάτω
- ``Shift`+`Left``: Μετακινεί την άγκυρα του σημάδιού του κουτιού αριστερά
- ``Shift`+`Right``: Μετακινεί την άγκυρα του σημαδιού του κουτιού δεξιά
- ``Tab``: Οδηγεί στο επόμενο κουτάκι

Βλέπε επίσης : Επεξεργασία Κειμένου, Σύζευξη, Αγκύλη, Γραμμές

# Επεξεργασία μέτρων

### Προσθήκη

Για να προσθέσετε ένα μέτρο στο τέλος του κομματιού, πιέστε ``Ctr`+`B`` (Mac: ``⌘`+`B``), ή από το μενού επιλέξτε ``Δημιουργία` → `Μέτρα` → `Προσθήκη Μέτρου``. Για να προσθέσετε πολλά μέτρα, πιέστε ``Ctrl`+`Shift`+`B`` (Mac: ``⌘`+`Shift`+`B``) ή χρησιμοποιήστε το μενού ``Δημιουργία` → `Μέτρα` → `Προσθήκη Μέτρων...``.

### Εισαγωγή

Επιλέξτε ένα μέτρο, και στη συνέχεια πιέστε ``Ins`` ή χρησιμοποιήστε το μενού ``Δημιουργία` → `Μέτρα` → `Εισαγωγή μέτρου`` προκειμένου να εισάγετε ένα νέο κενό μέτρο πριν από αυτό που έχετε επιλέξει. Για να εισάγετε περισσότερα μέτρα πιέστε ``Ctrl`+`Ins`` (Mac: ``⌘`+`Ins``) ή χρησιμοποιήστε το μενού ``Δημιουργία` → `Μέτρα` → `Εισαγωγή Μέτρων...``.

### Διαγραφή

,
Επιλέξτε το μέτρο και μετά πιέστε ``Ctrl`+`Del`` (Mac: ``⌘`+`Fn`+`Backspace``).

### Ιδιότητες

Για να επεξεργαστείτε τις ιδιότητες ενός μέτρου κάντε δεξί κλικ σε ένα κενό σημείο του μέτρου και επιλέξτε ``Ιδιότητες Μέτρου...``.

#### Πεντάγραμμα

Η ιδιότητα Ορατό σας επιτρέπει να εμφανίσετε ή να αποκρύψετε τις νότες και τις διαστολές του τρέχοντος μέτρου. Η ιδιότητα Χωρίς Στέλεχος σας επιτρέπει να εμφανίζετε ή να αποκρύπτετε όλα τα στελέχη των νοτών του τρέχοντος μέτρου. Στις νότες, η αξία των οποίων προσδιορίζεται μόνο από ένα στέλεχος νότας, όπως τα μισά και τα τέταρτα, εμφανίζεται μόνο η κεφαλή της νότας, όταν αυτές σημειώνονται χωρίς στέλεχος .

#### Διάρκεια

Η Κατ' όνομα διάρκεια είναι η ετικέτα χρόνου που εμφανίζεται στην παρτιτούρα. Μπορείτε να αλλάξετε την Τρέχουσα διάρκεια ενός μέτρου σε οτιδήποτε, ανεξάρτητα από την ετικέτα χρόνου που εμφανίζεται στην παρτιτούρα. Κανονικά η κατ' όνομα και η τρέχουσα διάρκεια του μέτρου ταυτίζονται. Ωστόσο, ένα μέτρο (π.χ. ελλιπές) μπορεί να είναι μικρότερης διάρκειας από αυτό που ορίζει η τρέχουσα διάρκεια.

Στην παρακάτω φιγούρα, το ελλιπές τέταρτο (crotchet) έχει κατ' όνομα διάρκεια μέτρου 4/4 αλλά τρέχουσα διάρκεια 1/4. Τα μέτρα στο κέντρο έχουν και κατ' όνομα και τρέχουσα διάρκεια 4/4. Το επιπλέον μέτρο στο τέλος με μόνο μια νότα παρεστιγμένου μισού (dotted minim), έχει τρέχουσα διάρκεια 3/4.

#### Μη ομαλά

Ένα "μη ομαλό" μέτρο δεν υπολογίζεται στην αρίθμηση μέτρων. Γενικά το ελλιπές μέτρο χαρακτηρίζεται ως "μη ομαλό".

#### Προσθήκη στον αριθμό μέτρου

Μπορείτε επίσης να χρησιμοποιήσετε την επιλογή "Προσθήκη στον αριθμό μέτρου" για να επηρεάσετε την αρίθμηση μέτρων. Εδώ μπορείτε να εισάγετε θετικούς ή αρνητικούς αριθμούς. Παρακαλώ σημειώστε ότι αυτό επηρεάζει τα μέτρα που ακολουθούν. Η τιμή "-1" έχει το ίδιο αποτέλεσμα με το να μαρκάρετε ένα μέτρο ως μη ομαλό.

#### Έκταση διάταξης

Με αυτή την επιλογή μπορείτε να αυξήσετε ή να μειώσετε την οριζόντια απόσταση ανάμεσα σε νότες.

#### Μέτρηση επαναλήψεων

Εάν το μέτρο είναι το τελευταίο από μια επανάληψη, μπορείτε να ορίσετε το πλήθος των επαναλήψεων.

#### Διαχωρισμός παύσης πολλών μέτρων

Αυτή η ιδιότητα διαχωρίζει μια παύση πολλών μέτρων στο τρέχον μέτρο. Αυτή η επιλογή θα πρέπει να ελέγχεται πριν ενεργοποιήσετε την επιλογή "Δημιουργία παύσεων πολλών μέτρων" στο ``Στυλ` → `Επεξεργασία Γενικού Στυλ``.

Τα πολλά-μέτρα διαχωρίζονται αυτόματα σε σημαντικές αλλαγές, όπως σημείο πρόβας, αλλαγές χρόνου, διπλές γραμμές, κτλ.

#### Αρίθμηση

Το MuseScore αριθμεί αυτόματα το πρώτο μέτρο κάθε συστήματος, αλλά είναι δυνατές ακόμα περισσότερες επιλογές αρίθμησης. Από το κύριο μενού επιλέξτε ``Στυλ` → `Επεξεργασία Στυλ``. Στο αριστερό παράθυρο επιλέξτε "Αριθμοί". Στο κάτω μισό του δεξιού παραθύρου βρίσκεται το τμήμα "Αριθμοί Μέτρων".

Μαρκάρετε το κουτάκι δίπλα στο "Αριθμοί Μέτρων" ("Bar Numbers") για να ενεργοποιήσετε αυτόματα τους αριθμούς μέτρων.
Μαρκάρετε το "εμφάνιση πρώτο" εάν θέλετε να αριθμήσετε το πρώτο μέτρο.
Μαρκάρετε το "όλα τα πεντάγραμμα" εάν θέλετε αριθμούς σε όλα τα πεντάγραμμα, αλλιώς οι αριθμοί μέτρων θα εμφανίζονται μόνο στο επάνω πεντάγραμμο κάθε συστήματος.
Επιλέξτε εμφάνιση αριθμών σε "όλα τα συστήματα", το οποίο αριθμεί το πρώτο μέτρο κάθε γραμμής, ή εμφανίζει αριθμούς ανάλογα με το "διάστημα" και καθορίζει το μέγεθος του διαστήματος. Για παράδειγμα, ένα διάστημα 1 αριθμεί κάθε μέτρο; ένα διάστημα 5 αριθμεί κάθε πέντε μέτρα.

# Παλέτα

Μπορείτε να εμφανίσετε ή να αποκρύψετε την παλέτα μέσω του μενού ``Εμφάνιση` → `Παλέτα``.

Μπορείτε να σέρνετε και να τοποθετείτε τα σύμβολα της παλέτας πάνω στα στοιχεία της παρτιτούρας.

Το διπλό κλικ σε ένα σύμβολο της παλέτας ισοδυναμεί με το σύρσιμο και την τοποθέτηση του εν λόγω συμβόλου σε καθένα από τα επιλεγμένα στοιχεία της παρτιτούρας.

Για παράδειγμα, μπορείτε εύκολα να τοποθετήσετε μεμιάς ένα tenuto σε διάφορες νότες.

1. Επιλέξτε τις νότες
2. Κάντε διπλό κλικ στο σύμβολο του tenuto που βρίσκεται στην παλέτα με τα Articulations/Ornaments

# Αναίρεση και επαναφορά

Το MuseScore έχει απεριόριστες λειτουργίες αναίρεσης/επαναφοράς.

Οι καθιερωμένες συντομεύσεις είναι:

- Αναίρεση ``Ctrl`+`Z`` (Mac: ``⌘`+`Z``)
- Επαναφορά ``Ctrl`+`Shift`+`Z`` or ``Ctrl`+`Y`` (Mac: ``⌘`+`Shift`+`Z``)

Ή χρησιμοποιήστε τα κουμπιά από τη γραμμή εργαλείων:

# Μορφή αρχείων

Το MuseScore υποστηρίζει ένα μεγάλο εύρος από μορφές αρχείων,το οποίο επιτρέπει να μοιράζεστε και να δημοσιεύετε τιις παρτιτούρες σας στην καταλληλότερη για σας μορφή.Μπορείτε να εισάγετε αρχεία μέσω ``Αρχείο` → `΄Ανοιγμα...`` και να εξάγετε μέσω ``Αρχείο` → `Αποθήκευση ως...``. Εκτός από τις μορφές που αναλύονται παρακάτω,μπορείτε να αποθηκεύσετε και να μοιραστείτε τις παρτιτούρες σας στο διαδίκτυο,στο MuseScore.com ``Αρχείο` → `Aποθήκευση σε απευθείας σύνδεση(Save Online)...``.

### Η αρχική μορφή του MuseScore

Συμπιεσμένη μορφή MuseScore (`*.mscz`)
  MSCZ είναι η πιο συνηθισμένη μορφη αρχείου MuseScore κα συνιστάται για τις περισσότερες χρήσεις. Μια παρτιτούρα αποθηκευμένη σε τέτοια μορφή δεσμεύει πολύ λίγο χώρο στον σκληρό δίσκο, αλλά διατηρεί όλες τις απαραίτητες πληροφορίες. Αυτή η μορφή είναι μια ZIP-συμπιεσμένη εκδοχή των αρχείων `.mscx` και περιλαμβάνει εικόνες.
Μορφή MuseScore (`*.mscx`)
  Η μορφή αρχείου MSCX είναι η ασυμπίεστη εκδοχή της μορφής αρχείου του MuseScore .Μια παρτιτούρα αποθηκευμένη σε τέτοια μορφή δεν χάνει καμία πληροφορία,εκτός από εικόνες.Συστήνεται αν θέλετε να επεξεργαστείτε με μη αυτόματο τρόπο την μορφή αρχείο χρησιμοποιώντας έναν επεξεργαστή κειμένου. Οι προηγούμενες εκδόσεις του MuseScore χρησιμοποιούσαν την MSC επέκταση αρχείων. Όμως η MSC είναιι μια επέκταση αρχείων που συγκρούεται με τα Microsoft Windows και που μπλοκάρεται από ορισμένους παρόχους e-mail. Η νέα MSCX επέκταση αρχείων έρχεται να αντικαταστήσει την παλιά MSC για τους λόγους που προαναφέραμε.

Σημείωση σχετικά με τις γραμματοσειρές:Το MuseScore δεν ενσωματώνει τις γραμματοσειρές στο αρχείο. Αν θέλετα να μοιραστείτε έναν φάκελο του MuseScore με άλλους,επιλέξτε μια γραμματοσειρά για το κείμενο σας την οποία έχουν εγκαταστήσει και οι άλλοι.Όταν ένας υπολλογιστής δεν έχει τις γραμματοσειρές που καθορίζονται στο αρχείο, το MuseScore χρησιμοποιεί μια εφεδρική γραμματοσειρά. Φυσικά, η εφεδρική γραμματοσειρά θα είναι διαφορετική.

### Αντίγραφα ασφαλείας των αρχείων του MuseScore

Δημιουργία εφεδρικών αντιγράφων των αρχείων του MuseScore (`.*.mscz,` ή `.*.mscx,`)
  Τα εφεδρικά αρχεία δημιουργούνται αυτόματα και αποθηκεύονται στον ίδιο φάκελο όπως και τα κανονικά αρχεία του MuseScore . Τα εφεδρικά αρχεία προσθέτουν μια τελεία στην αρχή του ονόματος του αρχείου (.) και ένα κόμμα (,) στο τέλος (για παράδειγμα, αν το κανονικό αρχείο ονομάζεται "`untitled.mscz`", τότε το εφεδρικό αρχείο θα ονομάζεται "`.untitled.mscz,`"). Το εφεδρικό αρχείο περιέχει τις προηγούμενες αποθηκευμένες μορφές του αρχείου του MuseScore και μπορούν να σας φανεί χρήσιμο σε περίπτωση που το κανονικό αρχείο καταστραφεί,ή σε περίπτωση που χρειαστείτε μια παλαιότερη μορφή της παρτιτούρας σας. Για να ανοίξετε ένα εφεδρικό αρχείο του MuseScore , πρέπει μετονομάσετε το αρχείο αφαιρώντας την τελεία και το κόμμα. Επειδή είναι αποθηκευμένο στον ίδιο φάκελο με το κανονικό αρχείο MuseScore ,πρέπει επίσης να του δώσετε ένα μοναδικό όνομα (για παράδειγμα,μπορείτε να αλλάξετε το όνομα του αρχείου "`.untitled.mscz,`" σε "`untitled-backup1.mscz`").

  Αν χρησιμοποιείτε Linux, τότε θα πρέπει να αλλάξετε τις ρυθμίσεις εμφάνισης σε "εμφάνιση κρυφών αρχείων" για να μπορέσετε να δείτε τα εφεδρικά αρχεία του MuseScore .

### Προβολή και εκτύπωση(Για Εξαγωγή μόνο)

PDF (`*.pdf`)
  Portable Document Format (PDF) είναι ιδανικό για να μοιραστείτε τις παρτιτούρες σας με άλλους`που χρειάζονται να τις επεξεργαστούν. Οι περισσότεροι χρήστες υπολογιστών έχουν ένα πρόγραμμα προβολής αρχείων PDF , έτσι δεν θα χρειαστεί να εγκαταστήσουν κάποιο επιπλέον λογισμικό για να δουν την παρτιτούρα σας.
PostScript (`*.ps`)
  Το PostScript (PS) είναι γνωστό ως μέσο ανάγνωσης σελίδας που χρησιμοποιείται στην εκτύπωση.
PNG (`*.png`)
  Portable Network Graphics (PNG).Πρόκειται για μορφοποίηση μικρογραφίας εικόνας, την οποία υποστηρίζουν λογισμικά στα: Windows, Mac OS, and Linux. Aυτή η μορφοποίηση εικόνας είναι πολύ δημοφιλής στο διαδίκτυο. για παρτιτούρες πολλών σελίδων εξάγεται ένα αρχείο PNG για κάθε σελίδα.Το MuseScore δημιουργεί τις εικόνες έτσι όπως θα εμφανιστούν στην εκτυπωμένη σελίδα. Αν θέλετε να δημιουργήσετε εικόνες που δείχνουν αντικείμενα που εμφανίζονται μόνο στην οθόνη του υπολογιστή,όπως είναι τα διάφορα κουτιά πλαίσια,αόρατες σημειώσεις,και τα χρώματα των νοτών εκτός έκτασης,τότε πηγαίντε στην ``Eπεξεργασία` → `Προτιμήσεις...`` (Mac: ``MuseScore` → `Προτιμήσεις...``) κάντε κλικ στην πινακίδα Εξαγωγή και ενεργοποιήστε το κουτί "Screenshot function" .
SVG (`*.svg`)
  Scalable Vector Graphics (SVG): Μπορεί να ανοιχτεί από τους περισσότερους web browsers (εκτός από τον Internet Explorer) και από τα λογισμικά διανυσματικών γραφικών. Όμως τα περισσότερα λογισμικά SVG δεν υποστηρίζουν πρόσθετα στοιχεία-σύμβολα, επομένως τα στοιχεία αυτά του MuseScore θα πρέπει να εγκατασταθούν προκειμένου να διαβάζονται τα αρχεία MuseScore δια του SVG.

### Ακούστε (Για Εξαγωγή μόνο)

WAV Audio (`*.wav`)
  WAV (Waveform Audio Format): πρόκειται για μη συμπιεσμένη μορφοποίηση ήχου, την οποία έχει αναπτύξει η Microsoft και η IBM, ωστόσο υποστηρίζεται ευρύτατα από λογισμικά για Windows, Mac OS, και Linux. Είναι η ιδανική μορφοποίηση για δημιουργία CDs, καθότι δεν επηρεάζεται η ποιότητα του ήχου κατά τη διαδικασία αποθήκευσης του αρχείου. Ωστόσο το πρόβλημα είναι ότι τα αρχεία είναι μεγάλα, και ως εκ τούτου υπάρχει δυσκολία στο να φορτωθούν και να αποσταλλούν μέσω e mail ή web.
FLAC Audio (`*.flac`)
  Free Lossless Audio Codec (FLAC): πρόκειται για συμπιεσμένη μορφοποίηση audio. Τα αρχεία FLAC είναι συνήθως υποδιπλάσια σε μέγεθος σε σχέση με τα ασυμπίεστα audio αρχεία, παρόλα αυτά είναι αναλόγου ποιότητος με αυτά. Τα Windows και τα Mac OS δεν διαθέτουν υποστήριξη για FLAC, ωστόσο λογισμικό όπως VLC media player μπορεί να αναπαράγει αρχεία FLAC σε οποιοδήποτε λειτουργικό σύστημα.
Ogg Vorbis (`*.ogg`)
  H Ogg Vorbis είναι ουσιαστικά μια audio μορφοποίηση, αντίστοιχη της δημοφιλούς MP3, με φιλοδοξία να την αντικαταστήσει ως μια δωρεάν-πατέντα. Όπως τα αρχεία MP3, έτσι και τα αρχεία Ogg Vorbis είναι σχετικά μικρά (συνήθως 1/10 ενός ασυμπίεστου audio), ωστόσο υπάρχουν κάποιες απώλειες όσον αφορά στην ποιότητα του ήχου. Τα Windows και τα Mac Os δεν διαθέτουν υποστήριξη για Ogg Vorbis. Ωστόσο λογισμικά όπως VLC media player και Firefox 3.5 και εξής μπορούν να αναπαράγουν αρχεία Ogg σε οποιοδήποτε περιβάλλον χειρισμού.
MP3 (`*.mp3`) (2.0+)
  Τα αρχεία MP3 είναι σχετικά μικρά (συνήθως 1/10 ενός ασυμπίεστου audio), ωστόσο υπάρχουν κάποιες απώλειες όσον αφορά στην ποιότητα του ήχου. Για να μπορέσετε να δημιουργήσετε αρχεία MP3,πρέπει να εγκαταστήσετε επιπλέον το DLL, lame_enc.dll,και πρέπει να ενημερώσετε το MuseScore αυτήν την τοποθεσία.

### Μοιραστείτε με διαφορετικά λογισμικά μουσικής

MusicXML (`*.xml`)
  MusicXML: είναι ευρέως καθιερωμένη για παρτιτούρες και μπορεί να αξιοποιηθεί για όλα τα προγράμματα που σχετίζονται με την επεξεργασία παρτιτούρας όπως το Sibelius, το Finale, και πάνω από 100 άλλα. Είναι η μορφοποίηση που συστήνεται προκειμένου να διαβάζει κανείς παρτιτούρες που έχουν γραφτεί από διαφορετικά προγράμματα επεξεργασίας παρτιτούρας.
Compressed MusicXML (`*.mxl`)
  Compressed MusicXML: δημιουργεί μικρότερα αρχεία από τα συμβατικά MusicXML. Τα Compressed MusicXML είναι μια καινούρια πρακτική και δεν υποστηρίζεται από όλα τα προγράμματα επεξεργασίας παρτιτούρας για την ώρα.
MIDI (`*.mid`)
  Musical Instrument Digital Interface (MIDI): είναι μια μορφοποίηση που υποστηρίζεται ευρύτατα από sequencers και λογισμικό μουσικής σημειογραφίας. Όμως τα MIDI αρχεία είναι σχεδιασμένα για αναπαραγωγή και όχι για τη διάταξη της παρτιτούρας, επομένως δεν περιέχουν πληροφορίες για πράγματα όπως μορφοποίηση, διόρθωση τονικού ύψους, έκφραση, στολίδια, αρθρώσεις, επαναλήψεις, κλειδιά, ή ετικέτες κλίμακας κ.ο.κ. Για διανομή αρχείων ανάμεσα σε διαφορετικά λογισμικά μουσικής σημειογραφίας χρησιμοποιήστε το Music XML. Εάν σας ενδιαφέρει μόνο η αναπαραγωγή, χρησιμοποιείστε το MIDI.
LilyPond (`*.ly`)
  LilyPond. Πρόκειται για μορφοποίηση η οποία μπορεί να ανοιχτεί από το Lilypond (πρόγραμμα γραφής παρτιτούρας) . Όμως η εξαγωγή LilyPond είναι ελλιπής και πειραματική και ως εκ τούτου δύσχρηστη για τις εκδόσεις του MuseScore.
MuseData (`*.md`) (Για Εισαγωγή μόνο)
  MuseData:πρόκειται για μια μορφοποίηση που σχεδιάστηκε από τον Walter B. Hewlett και ξεκίνησε το 1983 ως μέσο για την διανομή μουσικής σημειογραφίας στα διάφορα λογισμικά.Δεν 'εχει χρησιμοποιηθεί από την ΜusicXML από τότε,αλλά αρκετές χιλιάδες παρτιτούρες είναι ακόμα διαθέσιμες στο διαδίκυο σε αυτήν την μορφή.
Capella (`*.cap`) (Για Εισαγωγή μόνο)
  Τα αρχεία CAP δημιουργούνται από το scorewriter, "Capella".Το MuseScore εισάγει αυτά τα αρχεία με μεγάλη ακρίβεια.
Bagpipe Music Writer (`*.bww`) (Για Εισαγωγή μόνο)
  Τα αρχεία BWW δημιουργούνται από το ειδικευμένο niche scorewriter, "Bagpipe Music Writer".
BB (`*.mgu`, `*.sgu`) (Για εισαγωγή μόνο)
  Τα αρχεία BB δημιουργούνται από το λογισμικό μουσικής, "Band-in-a-Box". Το MuseScore παρέχει πειραματική υποστήριξη για την εισαγωγή αρχείων BB .
Overture (`*.ove`) (Για Εισαγωγή μόνο)
  Τα αρχεία OVE δημιουργούνται από το scorewriter, "Overture".Αυτή η μορφοποίηση είναι δημοφιλής κυρίως σε κινέζικα περιβάλλοντα, όπως είναι η Mainland China, Hong Kong, Taiwan. Η μορφοποίηση αυτή είναι πειραματική.

# Μοιραστείτε παρτιτούρες online

Για να δείτε άλλες παρτιτούρες του musescore πηγαίνετε στην διεύθυνση http://musescore.com/sheetmusic .

Μπορείτε να αποθηκεύσετε και να μοιραστείτε τις παρτιτούρες σας online στο MuseScore.com. μπορείτε να επιλέξετε να αποθηκεύσετε μια παρτιτούρα για ιδιωτική χρήση και να έχετε πρόσβαση από οποοινδήποτε υπολογιστή,ή να επιλέξετε να μοιραστείτε δημόσια την παρτιτούρα σας,έτσι ώστε να μπορούν να την δουν ή να την κατεβάσουν οι φίλοι σας και τα μέλη της μπάντας . Το MuseScore.com σας επιτρέπει να βλέπετε και να κάνετε αναπαραγωγή τις παρτιτούρες σας στο δικό σας πρόγραμμα περιήγησης στο Web και επιτρέπει ακόμα τον συγχρονισμό της παρτιτούρας με ένα βίντεο του Youtube. Για χρήση εκτός από το πρόγραμμα περιήγησης στο Web μπορείτε να κατεβάσετε την παρτιτούρα σε διάφορες μορφές (συμπεριλαμβανομένου του PDF, MIDI, MP3, MusicXML, και του αρχικού αρχείου του MuseScore ).

### Δημιουργήστε λογαριασμό

1. Επισκεφτείτε την ιστοσελίδα MuseScore.com και κάντε κλικ στο Δημιουργία Νέου λογαριασμού
2. Διαλέξτε ένα όνομα χρήστη και εισάγετε ένα έγκυρο email και πατήστε "Δημιουργία Νέου λογαριασμού"
3. Περιμένετε μερικά λεπτά για ένα email από την τεχνική υποστήριξη του MuseScore.com .Αν δεν λάβετε καποιο email , ελέξτε την ανεπιθύμητη αλληλογραφία σας
4. Κάντε κλικ στον σύνδεσμο του email και επισκεφτείτε την ιστοσελίδα user profile για να αλλάξετε τον κωδικό σας

### Μοιραστείτε μια παρτιτούρα κατευθείαν από το MuseScore

Μπορείτε απευθείας να αποθηκεύσετε διαδικυακά μια παρτιτούρα ``Αρχείο` → `Αποθήκευση σε απευθείας σύνδεση...``.Αν χρησιμοποιείτε για πρώτη φορά αυτήν την λειτουργία, θα χρειαστεί να κάνετε πιστοποίηση.

#### Πιστοποίηση για πρώτη φορά

1. Πηγαίνετε στην ιστοσελίδα ``Αρχείο` → `Αποθήκευση σε απευθείας σύνδεση...``
2. Το MuseScore θα σας ζητήσει να πατήσετε OK για να ανοίξει το πρόγραμμα περιήγησης σας στο διαδίκτυο και δίνει άδεια για το MuseScore στο MuseScore.com.
3. Πατήστε OK και το πρόγραμμα περιήγησης σας θα ανοίξει στο MuseScore.com. Αν δεν είστε συνδεδεμένος, εισάγετε το όνομα χρήστη και τον κωδικόβσας και
4. κάντε κλικ στο "Να επιτραπεί η πρόσβαση"
5. Πηγαίνετε πίσω στο MuseScore, και πατήστε "OK". Αν το πρόγραμμα περιήγησης σας δεν ανοίξει,μπορείτε να κάνετε αντιγραφή/επικόλληση το URL στην μπάρα διευθύνσεων του περιηγητή σας.
6. Το MuseScore είναι πλέον στον λογαριασμό σας στο MuseScore.com

#### Αποθήκευση σε απευθείας σύνδεση

Μετά από την πρώτη σας πιστοποίηση,ή όταν πάτε στο ``Αρχείο` → `Αποθήκευση σε απευθείας σύνδεση...``,το MuseScore σας ζητάει κάποιες πληροφορίες για τις παρτιτούρες σας

1. Ο τίτλος είναι ο τίτλος της παρτιτούρας.Μπορείτε να τον αλλάξετε.
2. Η περιγραφή θα καταλήξει δίπλα στις παρτιτούρες σας.
3. Μπορείτε να επιλέξετε να κάνετε την παρτιτούρα σας Δημόσια και έτσι όλοι στο MuseScore.com θα μπορούν να την δουν ή Προσωπική και μόνο εσείς θα έχετε δικαίωμα να την δείτε.
4. Επιλέξτε μια άδεια.Χρησιμοποιώντας μια άδεια του Creative Commons ,επιτρέπετε στους άλλους να χρηιμοποιούνν τις παρτιτούρες σας υπο ορισμένους περιορισμούς.
5. Μπορείτε να προσθέσετε ταμπέλες για να διευκολύνετε την αναζήτηση των παρτιτούρων σας στο MuseScore.com.Μην ξεχάσετε να βάλετε κόμμα για να ξεχωρίσετε τις ταμπέλες σας .

### Mεταφορτώσετε μια παρτιτούρα στο MuseScore.com

Μπορείτε επίσης να μεταφορτώσετε μια παρτιτούρα απευθείας στο MuseScore.com.

1. Κάντε κλικ στο σύνδεσμο μεταφόρτωσης στο MuseScore.com
2. Εχετε τις ίδιες επιλογές όπως και στο Αποθήκευση σε απευθείας σύνδεσηω μενού/li>
3. Εχετε επίσης πρόσβαση σε περισσότερες πληροφορίες όπως Είδος

Σημείωση:Σε περίπτωση που περάσετε το όριο των 5 μεταφορτώσεων, μπορείτε ακόμα να μεταφορτώσετε παρτιτούρες απευθείας από το MuseScore. Εάν επιθυμείτε να συνεχίζετε να μεταφοφορτώνετε μέσω του δικτύου, κάντε πρώτα αναβάθμιση σε Pro Λογαριασμός .

### Επεξεργαστείτε μια παρτιτούρα στο MuseScore.com

Αν θέλετε να κάνετε αλλαγές σε κάποια από τις παρτιτούρες σας στο MuseScore.com,επεξεργαστείτε το αρχείο του MuseScore στον υπολογιστή σας και ακολουθήστε τα παρακάτω βήματα.

1. Πηγαίνετε στην σελίδα της παρτιτούρας στο MuseScore.com
2. Κάντε κλικ στον σύνδεσμο επεξεργασίας
3. Στην δήλωση, μπορείτε να αλλάξετε το αρχείο της παρτιτούρας,όπως επίσης και όλες τις πληροφορίες της παρτιτούρας, όπως είναι ο τίτλος,η περιγραφή, κτλ...

# Σημειογραφία

Στο προηγούμενο κεφάλαιο "Στοιχειώδη" μαθαίνετε πως να κάνετε εισαγωγή νοτών και να επιδράτε αμοιβαία με την παλέτα. Το κεφάλαιο "Σημειογραφία" περιγράφει λεπτομερέστερα τα διάφορα είδη σημειογραφίας, συμπεριλαμβανομένης και πιο προχωρημένης μουσικής σημειογραφίας.

# Αρπισμοί & Glissando

Οι Αρπισμοί τοποθετούνται με το σύρσιμο ενός συμβόλου αρπισμού από την παλέτα Αρπισμοί & Glissando, σε μια νότα μιας συγχορδίας.

Για να αλλάξετε την έκταση ενός αρπισμού, κάντε διπλό κλικ πάνω σε αυτόν και σύρετε τη λαβή προς τα πάνω ή προς τα κάτω.

Τα Glissandi τοποθετούνται με το σύρσιμο ενός συμβόλου glissando από την παλέτα Αρπισμοί & Glissando πάνω στην πρώτη από δυο διαδοχικές νότες του ιδίου πενταγράμμου.

Επεξεργαστείτε ή διαγράψτε το κείμενο ενός a glissando κάνοντας δεξί κλικ πάνω του και επιλέγοντας στο μενού "Ιδιότητες Glissando". Αν δεν υπάρχει αρκετός χώρος ανάμεσα σε δυο νότες, το MuseScore δεν θα εμφανίσει το κείμενο.

# Διαστολή

### Αλλαγή τύπου διαστολής

Οι διαστολές μπορούν να αλλάξουν με το σύρσιμο ενός συμβόλου διαστολής, από την αντίστοιχη παλέτα,πάνω σε μια διαστολή στην παρτιτούρα.

Για απόκρυψη μιας διαστολής κάντε δεξί κλικ πάνω στη γραμμή και επιλέξτε ``Όρισε Αόρατο``.

### Δημιουργία διαστολής μεγάλου μήκους

Για να επεκτείνετε τις διαστολές και να ενώσετε δύο ή περισσότερα πεντάγραμμα, κάντε διπλό κλικ σε μια διαστολή προκειμένου να ξεκινήσετε την επεξεργασία της (βλέπε `Λειτουργία επεξεργασίας`).

Κάντε κλικ και σύρετε το μπλέ τετραγωνάκι προς τα κάτω με κατεύθυνση το επόμενο πεντάγραμμο.

Ελέγξατε όλες τις ρυθμίσεις που έχετε κάνει όσον αφορά στις διαστολές πριν εγκαταλείψετε τη `λειτουργία επεξεργασίας`.

Βλέπε επίσης: Επεξεργασία μέτρων

# Αναπνοή και παύση

Για να τοποθετήσετε ένα σύμβολο αναπνοής σύρτε το από την παλέτα αναπνοών σε μια νότα της παρτιτούρας. Το σύμβολο αναπνοής τοποθετείται μετά από τη νότα. Στην έκδοση 0.9.5 και σε προηγούμενες εκδόσεις το σύμβολο αναπνοής εμφανίζεται πριν από τη νότα στην οποία το σύρατε.

Σύμβολο αναπνοής στην παρτιτούρα:

Η caesura (ανεπίσημα ονομάζεται και tram lines ή railroad tracks) λειτουργεί με τον ίδιο τρόπο και είναι διαθέσιμη στην έκδοση 0.9.6 ή σε επόμενες.

# Σημειογραφία για κρουστά

Παράδειγμα σημειογραφίας για κρουστά:

Η σημειογραφία για κρουστά περιλαμβάνει συχνά νότες με στελέχη με κατεύθυνση προς τα πάνω και προς τα κάτω ταυτόχρονα. Αν δεν είστε εξοικειωμένοι με την εισαγωγή πολλών φωνών στο πεντάγραμμο, δείτε φωνές για μια επισκόπηση. Δείτε κατωτέρω για οδηγίες σχετικά με τη σημειογραφία για κρουστά.

### Πληκτρολόγιο MIDI

Ο πιο εύκολος τρόπος για να προσθέσετε σημειογραφία για κρουστά στην παρτιτούρα είναι με τη χρήση πληκτρολογίου ΜΙDI. Tα περισσότερα πληκτρολόγια MIDI έχουν σύμβολα κρουστών πάνω σε κάθε πλήκτρο. Αν πιέσετε το πλήκτρο για το high hat, τότε το MuseScore θα προσθέσει τη σωστή σημειογραφία στην παρτιτούρα. Το MuseScore κανονίζει αυτόματα την κατεύθυνση των στελεχών των νοτών και τον τύπο της κεφαλής της νότας.

### Πληκτρολόγιο υπολογιστή

Μόνο μερικά κρουστά-όργανα αντιστοιχίζονται με συντόμευση από προεπιλογή. Μπορείτε να προσθέσετε περισσότερα κάνοντας δεξί κλικ πάνω στο πεντάγραμμο `→ `Επεξεργασία drumset...``

- c για Bass-Drum
- d για Ride

### Ποντίκι

Η εισαγωγή νοτών για κρουστά χωρίς τονικό ύψος λειτουργεί διαφορετικά από ότι για τα άλλα όργανα, οπότε εδώ βρίσκονται τα ειδικά βήματα:

1. Επιλέξτε μια νότα ή μια παύση στο πεντάγραμμο των κρουστών. Παρακαλώ σημειώστε ότι η παλέτα κρουστών θα παραμείνει άδεια μέχρι να ολοκληρώσετε αυτό το βήμα
2. Πιέστε "N" προκειμένου να ξεκινήσετε την εισαγωγή νοτών
3. Επιλέξτε την αξία της νότας από την Εργαλειοθήκη Εισαγωγής Νοτών
4. Επιλέξτε τον τύπο της νότας (όπως bass drum ή snare) από την παλέτα κρουστών
5. Κάντε κλικ στο πεντάγραμμο των κρουστών προκειμένου να προσθέσετε τη νότα στην παρτιτούρα.

### Εξωτερικοί σύνδεσμοι

- Drum Parts [video]

# Φουρκέτα

Οι Φουρκέτες είναι αντικείμενα με Γραμμές . Για να δημιουργήσετε μια φουρκέτα επιλέξτε πρώτα μια νότα, για να σηματοδοτήσετε το σημείο απ' όπου ξεκινάει.

- ``H``: Δημιουργεί μια φουρκέτα crescendo
- ``Shift`+`H``: Δημιουργεί μια φουρκέτα diminuendo (decrescendo)

Μπορείτε επίσης να δημιουργήσετε φουρκέτες σέρνοντας ένα σύμβολο φουρκέτας από την παλέτα γραμμών πάνω στην κεφαλή μιας νότας.

1. ``H`` δημιουργεί μια φουρκέτα crescendo:
2. ``Διπλό κλικ`` μεταφέρει στη `λειτουργία επεξεργασίας`:
3. ``Shift`+`Δεξιά`` μετακινεί την άγκυρα τέλους:
4. ``Δεξιά`` μετακινεί το σημείο τέλους:

# Γραμμές

Η παλέτα γραμμών, όπως κάθε άλλη παλέτα, λειτουργεί μέσω των εντολών "σέρνω-και-αφήνω". Χρησιμοποιήστε το ποντίκι για να σύρετε το αντικείμενο από την παλέτα και να το αφήσετε πάνω στην παρτιτούρα.

### Αλλαγή μήκους

Αν αλλάξετε το μήκος μιας γραμμής χρησιμοποιώντας το ποντίκι, τότε τα σημεία τα οποία περιλαμβάνει (οι νότες ή τα μέτρα για τα οποία ισχύει) δεν αλλάζουν. Για το λόγο αυτό συνιστάται η ακόλουθη μέθοδος για την προσαρμογή της αρχής και του τέλους μιας γραμμής.

1. Αν είστε στη `λειτουργία εισαγωγής νοτών` τότε πιέστε ``N`` για να φύγετε από την εισαγωγή νοτών
2. Κάντε διπλό κλικ πάνω στη γραμμή την οποία θέλετε να αλλάξετε
3. Μετακινήστε τα κουτάκια χρησιμοποιώντας τις ακόλουθες συντομεύσεις
   - ``Shift`+`Δεξιά`` για να μετακινήσετε την άκρη της γραμμής προς τα δεξιά κατά μια νότα (ή μέτρο)
   - ``Shift`+`Αριστερά`` για να μετακινήσετε την άκρη της γραμμής προς τα αριστερά κατά μια νότα (ή μέτρο)
4. Αν χρειάζεται να αλλάξετε το μήκος της γραμμής για οπτικούς λόγους, χωρίς να αλλάξετε τις νότες ή τα μέτρα τα οποία περιλαμβάνει, τότε χρησιμοποιήστε τις ακόλουθες συντομεύσεις
   - ``Δεξιά`` για να μετακινήσετε το κουτάκι προς τα δεξιά κατά μια μονάδα
   - ``Αριστερά`` για να μετακινήσετε την άκρη της γραμμής προς τα αριστερά κατά μια μονάδα

Βλέπε επίσης: Φουρκέτα, Volta (καταλήξεις 1ης and 2ης φοράς)

# Παύσεις μέτρων

### Παύση ολόκληρου μέτρου

Όταν ένα ολόκληρο μέτρο είναι άνευ νοτών, τότε χρησιμοποιείται παύση ολόκληρου μέτρου (full-bar).

Για να δημιουργήσετε παύση ενός μέτρου, επιλέξτε ένα μέτρο και πιέστε ``Del``. Όλες οι νότες και οι παύσεις στο μέτρο αυτό θα αντικατασταθούν από παύση ενός μέτρου.

### Παύση πολλών μέτρων

Οι παύσεις πολλών μέτρων (multi-bar) υποδηλώνουν μια μακρά διάρκεια σιωπής για ένα όργανο και χρησιμοποιούνται συχνά στις παρτιτούρες για μουσικά σύνολα.

#### Οδηγίες

1. Από το μενού επιλέξτε ``Στυλ` → `Επεξεργασία Γενικού Στυλ`` (στην έκδοση 0.9.5 και σε προηγούμενές της, καλείται ``Στυλ` → `Επεξεργασία Στυλ``)
2. Κάντε κλικ στην ετικέτα "Παρτιτούρα", εάν δεν είναι ήδη επιλεγμένη
3. Προσθέστε ένα σημάδι τσεκαρίσματος δίπλα στο "Δημιουργία Παύσεων Πολλών Μέτρων"

#### Περιορισμοί

Η επιλογή στυλ δημιουργεί αυτόματα παύσεις πολλών μέτρων καθ' όλη την έκταση της παρτιτούρας. Για το λόγο αυτό συνιστάται να εισάγετε πρώτα όλες τις νότες σας και μετά να ενεργοποιήσετε τις παύσεις πολλών μέτρων.

Η έκδοση 0.9.5 και προηγούμενές της, δεν διαχωρίζουν αυτόματα τις παύσεις πολλών μέτρων σε σημαντικά σημεία, όπως σε διπλές διαστολές, ετικέτες κλίμακας, σημεία πρόβας. Αυτό έχει ήδη επιδιορθωθεί στις τελευταίες εκδόσεις του MuseScore. Ως προσωρινή λύση για προηγούμενες εκδόσεις βλέπε το "Διαχωρισμός παύσεων πολλών μέτρων" που βρίσκεται ως τίτλος στο επεξεργασία μέτρων.

# Επανάληψη

Η αρχή και το τέλος των απλών επαναλήψεων μπορούν να σημειωθούν τοποθετώντας κατάλληλη-ες διαστολές. Για οδηγίες σχετικά με τα μέτρα της πρώτης και της δεύτερης κατάληξης, βλέπε volta.

### Αναπαραγωγή

Για να ακούσετε επαναλήψεις κατά τη διάρκεια της αναπαραγωγής,σιγουρευτείτε ότι έχει επιλεγεί το κουμπί "Αναπαραγωγή με Επαναλήψεις" στη γραμμή εργαλείων.Με τον ίδιο τρόπο μπορείτε να απενεργοποιήσετε τις επαναλήψεις κατά τη διάρκεια της αναπαραγωγής αποεπιλέγοντας το κουμπί "Αναπαραγωγή με Επαναλήψεις".

Στο τελευταίο μέτρο της επανάληψης μπορείτε να ρυθμίσετε την ιδιότητα "Μέτρηση Επαναλήψεων" προκειμένου να ορίσετε τον αριθμό των επαναλήψεων.

### Σύμβολα Επαναλήψεων και Κείμενο

Κείμενο και σύμβολα σχετικά με τις επαναλήψεις υπάρχουν στην παλέτα: Επαναλήψεων.

Για να προσθέσετε ένα αντικείμενο από την Παλέτα Επαναλήψεων,σύρετέ το πάνω στο μέτρο (και όχι πάνω από το μέτρο)που θέλετε. Τότε το αντικείμενο θα εμφανιστεί πάνω από αυτό το μέτρο στην παρτιτούρα σας.

### Πηδήματα

Τα Πηδήματα αποτελούνται γενικά από τρία μέρη:

- Μεταπήδηση σε πινακίδα
- παίξε μέχρι πινακίδα
- συνέχισε σε πινακίδα

Οι πινακίδες είναι ονόματα που δίνετε σε συγκεκριμένα μέρη του μέτρου. Δύο πινακίδες ("αρχή", "τέλος") υποδηλώνουν την αρχή και το τέλος της παρτιτούρας και δεν χρειάζεται να προστεθούν αναλυτικά.

Παραδείγματα:

Στην ένδειξη για μεταπήδημα Da Capo η αναπαραγωγή μεταπηδάει στην αρχή και παίζει πάλι όλη την παρτιτούρα(μέχρι την υπονοούμενη πινακίδα τέλος ).

Στην ένδειξη για μεταπήδημα Da Capo al Fine η αναπαραγωγή μεταπηδάει στην αρχή και παίζει πάλι όλη την παρτιτούρα μέχρι την πινακίδα Fine .

Dal Segno al Fine (ή D.S. al Fine) μεταπηδάει στην πινακίδαSegno και μετά παίζει μέχρι την πινακίδα Fine

Dal Segno al Coda μεταπηδάει στην πινακίδαSegno και μετά παίζει μέχρι την πρώτη πινακίδα Coda . Η αναπαραγωγή τότε συνεχίζει στην δεύτερη πινακίδα Coda . Οι ιδιότητες των πηδημάτων μπορούν να ενεργοποιηθούν μέσω ενός δεξί-κλίκ στην πινακίδα
D.S. al Coda.

Βλέπε επίσης: Volta

### Weblinks

- Video tutorial: Codas

# Σύζευξη

Η σύζευξη είναι μια καμπύλη γραμμή ανάμεσα σε δύο ή περισσότερες νότες και υποδεικνύει ότι οι εν λόγω νότες πρέπει να παιχτούν ενωμένες. Για την ένωση δύο νοτών ίδιου τονικού ύψους βλέπε Δέσιμο

### Οδηγίες

1. Αφήστε τη λειτουργία εισαγωγή νοτών και επιλέξτε την πρώτη νότα:
2. ``S`` Δημιουργεί σύζευξη:
3. ``Shift`+`Δεξιά`` Μετακινεί τη σύζευξη στην επόμενη νότα:
4. ``X`` Μεταφέρει την κατεύθυνση της σύζευξης:
5. ``Escape`` Ολοκληρώνει τη διαδικασία δημιουργίας σύζευξης `` :

### Δεύτερη μέθοδος

1. Αφήστε τη λειτουργία εισαγωγή νοτών και επιλέξτε την πρώτη νότα:
2. ``Ctrl``-Επιλέξτε (resp. ``⌘``-επιλέξτε για) or ``Shift⇑``-Επιλέξτε την τελευταία νότα
3. Πατήστε ``S``

### Τρίτη μέθοδος

1. Ενώ έχετε ενεργοποιημένη την `λειτουργία Εισαγωγή νοτών` πληκτρολογήστε την πρώτη νότα στην περιοχή της σύζευξης.
2. Πατήστε ``S`` για να ξεκινήσει η περιοχή της σύζευξης.
3. Πληκτρολογήστε τις υπόλοιπες νότες μέσα στην περιοχή της σύζευξης.
4. Πατήστε ``S`` για να σταματήσει η περιοχή της σύζευξης.

### Προσαρμογές

Τα κουτάκια (βλέπε ανωτέρω τις εικόνες για τα βήματα 2-4) μπορείτε να τα προσαρμόσετε με το ποντίκι. Τα δύο εξωτερικά κουτάκια δημιουγούν την αρχή και το τέλος της σύζευξης. Τα δύο εσωτερικά κουτάκια δημιουργούν την καμπύλη της σύζευξης.

Η σύζευξη μπορεί να σχηματιστεί σε διάφορα συστήματα και σε διάφορες σελίδες. Η έναρξη και το τέλος της σύζευξης συνδέονται με μια νότα/ συγχορδία ή με μια παύση. Αν οι νότες εμφανιστούν με άλλη μορφή εξαιτίας αλλαγών που συνδέονται με τη σελιδοποίηση, την αλλαγή αποστάσεων μεταξύ των γραμμών του πενταγράμμου ή το στυλ γραφής, η σύζευξη προσαρμόζεται αυτόματα.

Αυτό το παράδειγμα δείχνει μια σύζευξη που μεταπηδάει από το κλειδί του φα στο κλειδί στου σολ.Χρησιμοποιώντας το ποντίκι,επιλέξτε την πρώτη νότα της σύζευξης,κρατήστε πατημένο το πλήκτρο``Ctrl`` (resp. ``⌘`` για Μac) και επιλέξτε την τελευταία νότα της σύζευξης, και πατήστε``S`` για να προσθέσετε την σύζευξη.

Σημείωση: Πολλές φορές δεν είναι δυνατό να αλλάξετε την αρχή και το τέλος της καμπύλης με τη χρήση του ποντικιού. Στην περίπτωση αυτή χρησιμοποιήστε ``Shift`` + αριστερό ή δεξί βελάκι προκειμένου να καθορίσετε το αρχικό και το τελικό σημείο της σύζευξης.

### Διακεκομμένη γραμμή

Οι συζεύξεις με διακεκομμένη γραμμή χρησιμοποιούνται μερικές φορές σε τραγούδια όπου η παρουσία της σύζευξης ποικίλει μεταξύ των στροφών. Οι συζεύξεις με διακεκομμένη γραμμή χρησιμοποιούνται επίσης για να δηλώσουν τις προτάσεις ενός συντάκτη (που έρχονται σε αντίθεση με την αρχική σήμανση του συνθέτη). Για να αλλάξετε μια υπάρχουσα σύζευξη σε σύζευξη με διακεκκομμένη γραμμή κάντε δεξί κλικ πάνω στη σύζευξη και επιλέξτε ``Ιδιότητες Σύζευξης...``. Από το παράθυρο διαλόγου Ιδιότητες Σύζευξης μπορείτε να επιλέξετε εάν θέλετε μια συμπαγή σύζευξη ή μια σύζευξη με διακεκομμένη γραμμή.

Βλέπε επίσης: Δέσιμο, Λειτουργία επεξεργασίας.

Συνημμένο | Μέγεθος
--- | ---
slur_b2t.png | 12.16 KB

# Ετικέτα χρόνου

Οι ετικέτες χρόνου είναι διαθέσιμες στην κύρια στήλη της παλέτας. Μπορείτε να σύρετε και να τοποθετήσετε τις ετικέτες χρόνου πάνω στην παρτιτούρα (βλέπε παλέτα για περισσότερες πληροφορίες όσον αφορά στην εργασία με παλέτες στο MuseScore).

Αν χρειάζεστε μια ετικέτα χρόνου που δεν βρίσκεται στην κύρια στήλη της παλέτας, κατευθυνθείτε στο ``Δημιουργία` → `Χρόνος...`` προκειμένου να δημιουργήσετε το δικό σας σύμβολο. Μπορείτε να εισάγετε τους πάνω και κάτω αριθμούς (αριθμητές και παρονομαστές) στο παράθυρο `Δημιουργία Ετικέτας Χρόνου`.

Στις περισσότερες περιπτώσεις χρειάζεται να βάλετε μόνο τον πρώτο από τους αριθμητές. Τα επιπρόσθετα κουτάκια που υπάρχουν για να γράψετε αριθμούς είναι για την προσθήκη επιπλέον αριθμητών που είναι απαραίτητοι για τα πρόσθετα μέτρα, μέτρα που περιέχουν πολλούς αριθμητές, οι οποίοι χωρίζονται με το σύμβολο της πρόσθεσης.

### Ελλιπή μέτρα

Υπάρχουν περιπτώσεις όπου η αξία ενός μέτρου είναι διαφορετική από την αξία που ορίζεται από την ετικέτα χρόνου. Τα ελλιπή μέτρα είναι ένα κοινό παράδειγμα. Για την αλλαγή της ακριβούς αξίας ενός μέτρου στην περίπτωση που δεν απαιτείται η αλλαγή της ετικέτας χρόνου βλέπε ιδιότητες στην Επεξεργασία μέτρων.

# Τρέμολο

Το τρέμολο είναι η γρήγορη επανάληψη μιας νότας ή η γρήγορη εναλλαγή ανάμεσα σε δύο ή περισσότερες νότες. Συμβολίζεται με γραμμές πάνω στο στέλεχος μιας νότας (βλ. κατωτέρω, παλέτα τρέμολο). Αν το τρέμολο είναι ανάμεσα σε δύο ή περισσότερες νότες, οι γραμμές που το συμβολίζουν σχεδιάζονται ανάμεσα σε αυτές.

Η παλέτα του τρέμολο (βλέπε κατωτέρω) περιλαμβάνει διάφορους συμβολισμούς για το τρέμολο σε μια νότα (εμφανίζονται με τα στελέχη κατωτέρω), και για δύο νότες (εμφανίζονται χωρίς στελέχη κατωτέρω).

Στο τρέμολο για δύο νότες, κάθε νότα είναι αξίας ολοκληρου. Για να εισάγετε ένα τρέμολο με την αξία μισού, εισάγετε αρχικά δύο νότες αξίας τετάρτου. Αφού σύρετε ένα σύμβολο τρέμολο στην πρώτη νότα, η νότα αυτόματα αποκτά διπλάσια αξία, δηλαδή ημίσεως.

# Υποδιαιρέσεις χρόνου

Οι Υποδιαιρέσεις χρόνου χρησιμοποιούνται για να γράψει κανείς ρυθμούς πέρα από τις συνηθισμένες υποδιαιρέσεις του χτύπου οι οποίες επιτρέπονται από την ετικέτα χρόνου. Για παράδειγμα, το τρίηχο ογδόων (quavers) σε ετικέτα χρόνου 4-4 χωρίζει τον χτύπο τετάρτου (crotchet) στα τρία αντί στα δυο.

### Οδηγίες

Για να δημιουργήσετε ένα τρίηχο επιλέξτε πρώτα μια νότα στην παρτιτούρα, η οποία προσδιορίζει ολόκληρη τη διάρκεια της ομάδας τριήχου. Για παράδειγμα, μια ομάδα τριήχου ογδόων (quavers) έχει "ολόκληρη διάρκεια" ένα τέταρτο (crotchet).

Από το κύριο μενού επιλέξτε ``Νότες` → `Υποδιαιρέσεις χρόνου` → `Τρίηχο``. Αυτό δημιουργεί ένα τρίηχο χωρίζοντας την "ολόκληρη διάρκεια"(του τετάρτου) σε τρία ίσα μέρη,

το οποίο μπορεί να δεχτεί περαιτέρω επεξεργασία

### Λειτουργία εισαγωγής νοτών

Η εισαγωγή υποδιαιρέσεων χρόνου εκτελείται λίγο διαφορετικά στη λειτουργία εισαγωγή νοτών από ότι στη μέθοδο που περιγράφεται παραπάνω. Στην έκδοση 0.9.5 ή σε επόμενες εκδόσεις, πρέπει πρώτα να φροντίσετε για τη διάρκεια και έπειτα να εισάγετε τα τονικά ύψη. Παρακάτω υπάρχουν βήμα-προς-βήμα οδηγίες για το πως να δημιουργήσετε τρίηχο ογδόων.

1. Αλλάξτε σε λειτουργία εισαγωγής νοτών πατώντας ``N``
2. Βεβαιωθείτε ότι ο μαρκαδόρος εισαγωγής νοτών βρίσκεται στο μέρος που θέλετε να ξεκινήσετε την υποδιαίρεση χρόνου (εάν χρειαστεί, χρησιμοποιήστε τα πλήκτρα δεξί και αριστερό βέλος)
3. Επιλέξτε τη διάρκεια ολόκληρης της ομάδας υποδιαίρεσης χρόνου από την εργαλειοθήκη εισαγωγής νοτώνr. Για το συγκεκριμένο παράδειγμα κάντε κλικ πάνω στο τέταρτο (ή πιέστε ``5`` στο πληκτρολόγιο)
4. Από το κύριο μενού επιλέξτε ``Νότες` → `Υποδιαιρέσεις χρόνου` → `Τρίηχο``, ή πιέστε ``Ctrl``+``3`` (Mac: ``⌘`+`3``)
5. Παρατηρήστε ότι είναι αυτόματα προεπιλεγμένη η διάρκεια ογδόου. Κάντε κλικ πάνω στο πεντάγραμμο για να προσθέσετε τονικά ύψη

### Ιδιότητες

Για να αλλάξετε τις ιδιότητες εμφάνισης μιας υποδιαίρεσης χρόνου, κάντε δεξί κλικ πάνω στον αριθμό της υποδιαίρεσης χρόνου και επιλέξτε ``Ιδιότητες Υποδιαίρεσης χρόνου...``.

Το τμήμα αριθμών από το παράθυρο διαλόγου ιδιοτήτων σας επιτρέπει να εμφανίσετε έναν ακέραιο αριθμό, μια αναλογία δύο ακεραίων, ή ακόμα και κανέναν αριθμό.

Στο τμήμα αγκυλών τα "αγκύλη" και "τίποτα" σας επιτρέπουν ξεκάθαρα να εμφανίσετε ή να κρύψετε την αγκύλη. Η επιλογή "αυτόματη αγκύλη" κρύβει την αγκύλη για τις νότες με ενωτικές γραμμές και εμφανίζει την αγκύλη εάν η υποδιαίρεση χρόνου περιλαμβάνει νότες ή παύσεις χωρίς ενωτικές γραμμές.

### Εξωτερικοί σύνδεσμοι

- Tuplet στο Wikipedia
- How To Create Triplets in MuseScore [video]

# Volta

Οι αγκύλες Volta ή αγκύλες πρώτου και δεύτερου τέλους χρησιμοποιούνται για να μαρκάρουν διαφορετικές καταλήξεις για μια επανάληψη.

Για να τοποθετήσετε μια αγκύλη volta πάνω στην παρτιτούρα σύρτε-και-αφήστε το αντικείμενο από την παλέτα γραμμών.

Η αγκύλη μπορεί να εκτείνεται σε παραπάνω από ένα μέτρα. Κάντε διπλό κλικ στη volta για να μπείτε στο `λειτουργία επεξεργασίας` και στη συνέχεια μετακινήστε τις λαβές με:

- ένα μέτρο δεξιά ``Shift`+`Δεξιά``
- ένα μέτρο αριστερά ``Shift`+`Αριστερά``

Αυτές οι εντολές μετακινούν την "λογική" αρχή ή το τέλος μιας αγκύλης volta, η οποία καθορίζει την αναπαραγωγή στο MuseScore και τη διάταξη σε πολλαπλά συστήματα. Μετακινώντας τις λαβές μόνο με το δεξί ή το αριστερό βέλος, ή με τη χρήση του ποντικιού, επιτρέπεται να κάνει κανείς λεπτές προσαρμογές αλλά αυτό δεν αλλάζει το πως θα παιχθεί η επανάληψη.

Εάν μετακινήσετε τις λαβές, εμφανίζεται μια διακεκομμένη γραμμή που εκτείνεται από τη λογική θέση εως την πραγματική θέση

### Κείμενο

Μπορείτε να αλλάξετε το κείμενο και πολλές άλλες ιδιότητες μιας αγκύλης volta χρησιμοποιώντας το παράθυρο διαλόγου Ιδιότητες Γραμμών. Κάντε δεξί κλικ πάνω σε μια αγκύλη volta και επιλέξτε ``Ιδιότητες Γραμμών...``. Η παρακάτω εικόνα εμφανίζει το κείμενο της volta ως "1.-5."

Μπορείτε επίσης να κάνετε δεξί κλικ πάνω στη Volta και να εμφανίσετε το παράθυρο διαλόγου Ιδιότητες Volta. Από εδώ μπορείτε να αλλάξετε και το εμφανιζόμενο κείμενο της Volta (το ίδιο και από τις Ιδιότητες Γραμμής παραπάνω) και τη Λίστα Επανάληψης. Αν θέλετε μια volta να αναπαραχθεί μόνο σε συγκεκριμένες επαναλήψεις και μια άλλη volta σε άλλες επαναλήψεις, εισάγετε τον αριθμό επαναλήψεων σε μια λίστα χωρισμένη με κόμμα. Στο παρακάτω παράδειγμα, αυτή η volta θα αναπαραχθεί κατά τη διάρκεια των επαναλήψεων 1, 2, 4, 5 και 7. Μια άλλη volta θα έχει το άλλο τέλος, όπως 3, 6 και πιθανότατα άλλους μεγαλύτερους αριθμούς όπως 8, 9, κλπ.

### Αναπαραγωγή

Μερικές φορές μια επανάληψη παίζεται για περισσότερες από δύο φορές. Στην παραπάνω εικόνα το κείμενο της volta υποδηλώνει ότι πρέπει να παιχτεί πέντε φορές πριν συνεχίσει παρακάτω. Εάν θέλετε να αλλάξετε το πόσες φορές το MuseScore θα παίξει μια επανάληψη, πηγαίνετε στο μέτρο που περιλαμβάνει τη διαστολή επανάληψης και αλλάξτε τη Μέτρηση Επαναλήψεων (για λεπτομέρειες βλέπε Επεξεργασία Μέτρων ).

### Εξωτερικοί σύνδεσμοι

- Screencast: Add alternative repeats with MuseScore

# Ήχος και αναπαραγωγή

Το MuseScore έχει ενσωματωμένες δυνατότητες "Ήχου και αναπαραγωγής". Αυτό το κεφάλαιο καλύπτει τις ρυθμίσεις αναπαραγωγής και τρόπους για την επέκταση των ήχων των οργάνων πέρα από τον ενσωματωμένο ήχο του πιάνου.

# Λειτουργία Αναπαραγωγής

Το MuseScore διαθέτει ενσωματωμένο sequencer και synthesizer για την αναπαραγωγή της παρτιτούρας σας.
Με το κουμπί Αναπαραγωγή εισέρχεστε στο `Λειτουργία αναπαραγωγής`. Στο `Λειτουργία αναπαραγωγής` είναι διαθέσιμες οι ακόλουθες λειτουργείες:

- Μετακίνηση στην προηγούμενη συγχορδία ``Left``
- Μετακίνηση στην επόμενη συγχορδία ``Right``
- Μετακίνηση στο προηγούμενο μέτρο ``Ctrl`+`Left``
- Μετακίνηση στο επόμενο μέτρο ``Ctrl`+`Right``
- Μετακίνηση στην αρχή της παρτιτούρας ``Home``
- Πλήκτρο εμφάνισης πίνακα αναπαραγωγής ``F11``

Πιέστε ξανά το πλήκτρο "αναπαραγωγή" για να σταματήσετε και να εξέλθετε από την `Λειτουργία αναπαραγωγής`.

Το MuseScore ξεκινά την ηχητική αναπαραγωγή της παρτιτούρας από το σημείο στο οποίο είχατε σταματήσει. Αν επιλέξετε μια νότα, το MuseScore ξεκινά την αναπαραγωγή από τη νότα που επιλέξατε. Η γραμμή εργαλείων διαθέτει επίσης το πλήκτρο γρήγορης κίνησης πίσω, με σκοπό τη γρήγορη επιστροφή στην αρχή της παρτιτούρας για αναπαραγωγή της.

### Πίνακας Αναπαραγωγής

Ο Πίνακας Αναπαραγωγής παρέχει περισσότερες ρυθμίσεις αναπαραγωγής που περιλαμβάνουν το τέμπο, την αρχική θέση, και γενικά την ένταση. Από το κύριο μενού επιλέξτε ``Εμφάνιση` → `Πίνακας αναπαραγωγής`` προκειμένου να εισέλθετε στον Πίνακα αναπαραγωγής.

### Αντιμετώπιση προβλημάτων

#### Μόνο πιάνο

Έκδοση 0.9.5 ή προηγούμενες: Εάν επιθυμείτε να παίξουν όργανα άλλα από το πιάνο, θα πρέπει να τροποποιήσετε ή να μεταβάλετε το SoundFont που διαθέτει το MuseScore με κάποιο άλλο πιο ικανό στο ``Επεξεργασία` → `Προτιμήσεις...` → `I/O` tab`. Βλέπε SoundFont για οδηγίες.

#### Ο ήχος στο Ubuntu

Εάν αντιμετωπίζετε δυσκολίες με τον ήχο στο Ubuntu, τότε συνιστάται η αναβάθμιση στην έκδοση 0.9.5 ή σε επόμενες εκδόσεις. Οδηγίες για τη λήψη της πιο πρόσφατης έκδοσης βρίσκονται στη σελίδα "κατεβάστε το" της ιστοσελίδας. Εάν έχετε περαιτέρω προβλήματα μη διστάσετε να χρησιμοποιήσετε τα φόρουμς.

Συνημμένο | Μέγεθος
--- | ---
play-repeats.png | 182 byte

# SoundFont

Το MuseScore έχει έναν ειδικό τύπο αρχείου που αποκαλείται SoundFont και το οποίο λέει στο MuseScore πως να αναπαράγει τον ήχο κάθε οργάνου. Μερικά SoundFonts είναι συνήθως σχεδιασμένα για κλασική μουσική, άλλα για τζαζ ή ποπ, άλλα είναι μεγάλα και καταλαμβάνουν μεγάλη μνήμη, άλλα πάλι είναι πολύ μικρά και ελαφριά. Το MuseScore διαθέτει ένα σχετικά ελαφρύ, γενικής χρήσης SoundFont το οποίο αποκαλείται, "TimGM6mb.sf2".

### Επισκόπηση

Ένα αρχείο SoundFont μπορεί να αποθηκεύσει οποιοδήποτε αριθμό από ήχους οργάνων. Πολλά SoundFonts υπάρχουν διαθέσιμα στο web. Αναζητήστε ένα από αυτά, το οποίο περιλαμβάνει 128 ήχους, στο General MIDI (GM). Εάν χρησιμοποείτε ένα SoundFont το οποίο δεν προσαρμόζεται στα πρότυπα του General MIDI, τότε ενδέχεται άλλοι να μην μπορούν να ακούσουν τα σωστά όργανα όταν μοιράζεστε την παρτιτούρα ή την αποθηκεύετε ως MIDI.

Υπάρχει μια ποικιλία αναφορικά με το μέγεθος των αρχείων και την ποιότητα του ήχου των SoundFonts που διατίθενται στο web. Τα μεγαλύτερα SoundFonts συνήθως ηχούν καλύτερα, ωστόσο μπορεί να είναι πολύ μεγάλα για τις δυνατότητες του υπολογιστή σας. Αν βρείτε ότι το MuseScore τρέχει πιο αργά μετά την εγκατάσταση ενός μεγάλου αρχείου SoundFont ή αν δείτε ότι ο υπολογιστής σας είναι ανεπαρκής κατά την αναπαραγωγή του αρχείου, τότε αναζητήστε ένα μικρότερο αρχείο SoundFont. Κατωτέρω θα δείτε τρία από τα πιο δημοφιλή GM SoundFonts, το μέγεθος των οποίων ποικίλει.

- `FluidR3_GM.sf2` (141 MB ασυμπίεστο)
  Download Fluid-soundfont.tar.gz
- `GeneralUser_GS_1.44-MuseScore.sf2` (29.8 MB ασυμπίεστο)
  Download GeneralUser_GS_1.44-MuseScore.zip (Ευγενική προσφορά του S. Christian Collins)
- `TimGM6mb.sf2` (5.7 MB ασυμπίεστο)
  Download modified TimGM6mb.sf2 (Ευγενική προσφορά του Tim Brechbill)

### Συμπίεση

Όταν τα αρχεία SoundFont είναι μεγάλα, συνήθως συμπιέζονται σε μορφή όπως .zip, .sfArk, and .tar.gz. Χρειάζεται να αποσυμπιέσετε αυτά τα αρχεία πριν τα χρησιμοποιήσετε.

- ZIP: πρόκειται για μια standard μορφοποίηση συμπίεσης, που υποστηρίζεται από τα περισσότερα λειτουργικά συστήματα.
- sfArk: πρόκειται για μια μορφοποίηση συμπίεσης σχεδιασμένη κατάλληλα για τη συμπίεση SoundFont αρχείων. Χρησιμοποιείστε το sfArk software για την αποσυμπίεση
- .tar.gz είναι η δημοφιλής μορφοποίηση συμπίεσης για Linux. Οι χρήστες των Windows μπορούν να χρησιμοποιούν το 7-zip, το οποίο υποστηρίζει μια ευρεία ποικιλία μορφοποιήσεων συμπίεσης. Σημειώστε ότι χρειάζεται να κάνετε δύο φορές αποσυμπίεση: μία για το GZip και μία για το TAR.

### Ρυθμίσεις MuseScore

Αφού βρείτε και αποσυμπιέσετε ένα SoundFont, μην κάνετε διπλό κλικ για να το ανοίξετε εφόσον δεν έχει εγκατασταθεί στο MuseScore. Αντί αυτού μετακινήστε το αρχείο σε φάκελο της επιλογής σας, κάντε εκκίνηση του MuseScore, και ακολουθήστε τις κατωτέρω οδηγίες.

Πηγαίνετε στο ``Εμφάνιση` → `Synthesizer``. Η αρχική ρύθμιση SoundFont εξαρτάται από το λειτουργικό σύστημα το οποίο χρησιμοποιείτε.

- Windows: `C:\Program Files\MuseScore\sound\TimGM6mb.sf2
  (actually %ProgramFiles%\MuseScore\sound\TimGM6mb.sf2)`
- Windows (64-bit): `C:\Program Files (x86)\MuseScore\sound\TimGM6mb.sf2
  (actually %ProgramFiles(x86)%\MuseScore\sound\TimGM6mb.sf2)`
- Mac OS X: `/Applications/MuseScore.app/Contents/Resources/sound/TimGM6mb.sf2`
- Linux (Ubuntu): `/usr/share/sounds/sf2/TimGM6mb.sf2`

Κάντε κλικ στο εικονίδιο Άνοιγμα δίπλα στη τοποθεσία SoundFont και αναζητήστε καινούργιο αρχείο SoundFont (.sf2). Στο ανοιχτό παράθυρο διαλόγου, κάντε αναζήτηση και επιλέξτε το αρχείο σας. Μετά πιέστε Άνοιγμα.

Η αρχική ρύθμιση SoundFont είναι `:/data/piano1.sf2`. Αντικαταστήστε την με την τοποθεσία του νέου αρχείου SoundFont (.sf2). Κάντε κλικ στο εικονίδιο Άνοιγμα για να αναζητήσετε το αρχείο και να το ανοίξετε.

Για να εφαρμόσετε τις αλλαγές, πιέστε OK και βγείτε από τον πίνακα προτιμήσεων. Κλείστε και στη συνέχεια ξανανοίξτε το MuseScore για να ενεργοποιήσετε τις αλλαγές.

### Αντιμετώπιση προβλημάτων

Αν η γραμμή εργαλείων στον πίνακα αναπαραγωγής είναι γκρίζα ή δεν φαίνεται, ακολουθείστε τις κατωτέρω οδηγίες για την επαναλειτουργία των ήχων:

1. Σιγουρευτείτε ότι υπάρχει ένα σημάδι τσεκαρίσματος δίπλα στο εικονίδιο ``Εμφάνιση` → `Τρανσπόρτο`` του μενού. Μπορείτε να προσθέσετε ή να αφαιρέσετε το σημάδι τσεκαρίσματος κάνοντας κλικ στο αντίστοιχο στοιχείο περιεχομένων του μενού. Αν κατόπιν τούτου δεν έχει λυθεί το πρόβλημά σας, συνεχίστε με το επόμενο βήμα που περιγράφεται κατωτέρω:
2. Αν ο πίνακας αναπαραγωγής εξαφανιστεί μετά την αλλαγή του SoundFont, κατευθυνθείτε στο ``Επεξεργασία` → `Προτιμήσεις...` → `I/O` tab` και κάντε κλικ στο OK χωρίς να κάνετε καμία αλλαγή. Μετά την επανεκίνηση του MuseScore, θα ξαναεμφανιστεί ο πίνακας αναπαραγωγής.

Αν εγκαθιστάτε ένα SoundFont για πρώτη φορά, χρησιμοποιήστε ένα από τα SoundFonts που σας προτείνουμε ανωτέρω.

Εαν η αναπαραγωγή τραυλίζει, τότε ο υπολογιστής σας δεν είναι σε θέση να χειριστεί το SoundFont που χρησιμοποιείτε. Δυο λύσεις:

1. Μειώστε την ποσότητα της μνήμης RAM η οποία χρησιμοποιείται από το MuseScore με τη χρήση μικρότερου SoundFont. Δείτε τη λίστα που σας προτείνουμε ανωτέρω
2. Αυξήστε την ποσότητα της μνήμης RAM η οποία είναι διαθέσιμη για το MuseScore κλείνοντας όλες τις εφαρμογές, εκτός από το MuseScore. Αν εξακολουθείτε να αντιμετωπίζετε προβλήματα και σας είναι απαραίτητο ένα μεγάλο SoundFont, σκεφτείτε να χρησιμοποιήσετε περισσότερη RAM για τον υπολογιστή σας

# Αλλαγή και ρύθμιση των ήχων

### Μείκτης (Mixer)

Ο μείκτης σας επιτρέπει να αλλάξετε τους ήχους των οργάνων και να ρυθμίσετε ένταση, μετατόπιση, αντήχηση και chorus για κάθε πεντάγραμμο. Από το κύριο μενού επιλέξτε ``Εμφάνιση` → `Μείκτης`` για την εμφάνιση του μείκτη.

#### Σίγαση και Σόλο

Επιλέξτε το ``Σίγαση`` για τη σίγαση μιας εκάστης μελωδικής γραμμής. Εναλλακτικά, επιλέξτε το ``Σόλο`` για τη σίγαση όλων των μελωδικών γραμμών εκτός της γραμμής που έχετε μαρκάρει ως "σόλο".

#### Επιλογή Καντράν

Για να ενεργοποιήσετε ένα καντράν δεξιόστροφα(προς τη φορά των δεικτών του ρολογιού) κάντε κλικ και σύρετε προς τα πάνω. Για να ενεργοποιήσετε ένα καντράν αριστερόστροφα(αντίθετα από τη φορά των δεικτών του ρολογιού) κάντε κλικ και σύρετε προς τα κάτω.

#### Ήχος

To μενού ήχων εμφανίζει μια λίστα με όλα τα όργανα που υποστηρίζονται από τα πρόσφατα SoundFont.

### Αλλαγή οργάνου

Μπορείτε να αλλάξετε το όργανο που χρησιμοποιείται σε ένα πεντάγραμμο.Η ακόλουθη μέθοδος ανανεώνει τον ήχο του οργάνου,το όνομα του πενταγράμμου και κάνει την τονική μεταφορά στο πεντάγραμμο κατευθείαν.

1. Κάντε δεξί κλικ πάνω σε ένα κενό μέρος του μέτρου και επιλέξτε ``ιδιότητες Πενταγράμμου...``
2. Τσεκάρετε την Αλλαγή οργάνου
3. Επιλέξτε το καινούργιο σας όργανο και τσεκάρετε το OK για να επιστρέψετε στο διάλογο Ιδιοτήτων Πενταγράμμου
4. Τσεκάρετε ξανά το OK για να επιστρέψετε στην παρτιτούρα

### Αλλαγή ρυθμίσεων των ήχων εντός του κομματιού

Στο MuseScore υπάρχει η δυνατότητα αλλαγής του ήχου ενός οργάνου μέσα στο κομμάτι. Για παράδειγμα, τα έγχορδα μπορούν να παίζουν άλλους ήχους όπως pizzicato ή τρέμολο και η τρομπέτα μπορεί να βγάλει έναν άλλο ήχο όταν έχει σουρντίνα. Οι ακόλουθες οδηγίες αξιοποιούν ως παράδειγμα την τρομπέτα με σουρντίνα, ωστόσο συνδέονται με την αλλαγή των ήχων γενικώς, όπως για παράδειγμα τη μετάβαση σε pizzicato ή σε τρέμολο στα έγχορδα.

1. Επιλέξτε την πρώτη νότα από από την περιοχή με τη σουρντίνα
2. Από το κύριο μενού επιλέξτε ``Δημιουργία` → `Κείμενο` → `Κείμενο Πενταγράμμου``
3. Πληκτρολογήστε `Σίγαση (Mute)` (ή μια αντίστοιχη ένδειξη, όπως `Con Sordino`).Στην εν λόγω περίπτωση το κείμενο του πενταγράμμου είναι για φωνές και δεν επηρεάζει την αναπαραγωγή στο MuseScore
4. Πιέστε δεξί κλικ στο πεντάγραμμο και επιλέξτε ``Ιδιότητες Κειμένου Πενταγράμμου...``
5. Στο μενού που περιέχει τις Ιδιότητες Κειμένου Πενταγράμμου σημειώστε το κουτάκι τσεκαρίσματος ``Κανάλι``
6. Στο μενού που περιέχει τις Ιδιότητες Κειμένου Πενταγράμμου επιλέξτε ``σίγαση``
7. Κάντε κλικ στο ``OK`` για να επιστρέψετε στην παρτιτούρα

Κάθε νότα που προσθέτετε τώρα στο πεντάγραμμο ακούγεται ως ήχος με σουρντίνα. Για να επιστρέψετε σε έναν ήχο άνευ σίγασης αργότερα μέσα στο κομμάτι ακολουθήστε αντίστοιχες με τις παραπάνω οδηγίες. Μην πληκτρολογήσετε όμως `Άνοιγμα` στο βήμα 3 και επιλέξτε ``κανονικό`` στο βήμα 6.

# Δυναμικές

Η ένταση αναπαραγωγής μπορεί να αλλάξει για ολόκληρο το κομμάτι από τον πίνακα αναπαραγωγής, ή τοπικά από το κείμενο Δυναμικών μέσα στην παρτιτούρα.

### Πίνακας Αναπαραγωγής

- Εμφανίστε τον πίνακα αναπαραγωγής: ``Εμφάνιση` → `Πίνακας Αναπαραγωγής``
- Αλλάξτε την Ένταση με τη χρήση ρυθμιστικού

### Κείμενο Δυναμικών

Από την παλέτα Δυναμικών, κάντε κλικ και σύρετε ένα κείμενο Δυναμικών πάνω σε ένα μέτρο της παρτιτούρας.

#### Ρυθμίζοντας την ένταση αναπαραγωγής για ένα κείμενο Δυναμικών

- Κάντε δεξί κλικ πάνω στο κείμενο Δυναμικών για να ανοίξετε το μενού.
- Επιλέξτε "Ιδιότητες MIDI".
- Ρυθμίστε το νούμερο "Ταχύτητα", ψηλότερα για πιο δυνατά, χαμηλότερα για πιο μαλακά.

# Κείμενο

Το προηγούμενο κεφάλαιο καλύπτει το κείμενο που επηρεάζει το τέμπο αναπαραγωγής, αλλά υπάρχουν πολλοί άλλοι τύποι κειμένου διαθέσιμοι στο MuseScore: στίχοι, ονόματα συγχορδιών, σημάδια δυναμικής, δακτυλισμοί, επικεφαλίδες, καθώς και πολλά άλλα. Όλα αυτά είναι προσβάσιμα από το κύριο μενού μέσω του ``Δημιουργία` → `Κείμενο``.

Για μικρά, γενικής χρήσης κείμενα, χρησιμοποιήστε το κείμενο πενταγράμμου ή συστήματος. Η διαφορά ανάμεσα σε αυτά τα δύο είδη κειμένου είναι εάν θέλετε η εφαρμογή του να ισχύει για ένα μόνο πεντάγραμμο ή να εφαρμοστεί σε όλο το σύστημα.

# Στυλ κειμένου

Κάθε τύπος κειμένου έχει ένα βασικό στυλ. Για παράδειγμα, το κείμενο του Τίτλου πηγαίνει στο κέντρο και χρησιμοποιεί μεγάλο μέγεθος γραμματοσειράς, το κείμενο του Συνθέτη είναι μικρότερο και στοιχίζεται στα δεξιά. Για να επεξεργαστείτε τα στυλ κειμένου πηγαίνετε στο ``Στυλ` → `Επεξεργασία Στυλ Κειμένου...``.

Όταν κάνετε επεξεργασία κειμένου, μπορείτε να κάνετε αλλαγές που παρεκκλίνουν από το βασικό στυλ. Για λεπτομέρειες βλέπε παρακάτω στο "Διαμόρφωση υπάρχοντος κειμένου".

### Ιδιότητες κειμένου:

- Γραμματοσειρά: όνομα της γραμματοσειράς όπως "Times New Roman" ή "Arial"
- Μέγεθος Σημείου: το μέγεθος της γραμματοσειράς σε σημεία
- Πλάγια, Έντονα, Υπογράμμιση: ιδιότητες γραμματοσειράς
- Άγκυρα: σελίδα, χρόνος, κεφαλή νότας, σύστημα, πεντάγραμμο
- Ευθυγράμμιση: οριζόντια: αριστερά, δεξιά, κέντρο; κατακόρυφα: κορυφή, κάτω μέρος, κέντρο
- Απόκλιση: μια απόκλιση ως προς την κανονική θέση άγκυρας
- Τύπος Απόκλισης: mm, κενό, ή ποσοστό του μεγέθους της σελίδας

### Τύποι Κειμένου:

- Τίτλος, Υπότιτλος, Συνθέτης, Ποιητής: στερεωμένα στη σελίδα
- Δακτυλισμοί: Οι δακτυλισμοί είναι στερεωμένοι στις κεφαλές των νοτών.
- Στίχοι: Οι στίχοι είναι στερεωμένοι σε μια θέση ως προς τον χρόνο.
- Ονόματα συγχορδιών: Τα ονόματα συγχορδιών είναι επίσης στερεωμένα σε μια θέση ως προς τον χρόνο.
- Σύστημα: Ισχύει για όλα τα πεντάγραμμα ενός συστήματος.* Στερεωμένο σε μια θέση ως προς τον χρόνο.
- Πεντάγραμμο: Ισχύει για ένα μόνο πεντάγραμμο σε ένα σύστημα.* Στερεωμένο σε μια θέση ως προς τον χρόνο.

* Η διάκριση μεταξύ κειμένου Συστήματος και κειμένου Πενταγράμμου έχει σημασία για τις παρτιτούρες συνόλων. Το κείμενο Συστήματος εξάγεται σε όλα τα μέρη. Το κείμενο Πενταγράμμου εξάγεται μόνο για το μέρος στο οποίο είναι στερεωμένο.

### Διαμόρφωση υπάρχοντος κειμένου

Στο MuseScore 1.0 και σε προηγούμενες εκδόσεις, οι αλλαγές στο στυλ κειμένου ισχύουν για το νέο κείμενο αλλά δεν αλλάζουν με συνέπεια το υπάρχον κείμενο. Ωστόσο, μπορείτε να αλλάξετε τη διαμόρφωση του υπάρχοντος κειμένου κάνοντας δεξί κλικ και επιλέγοντας "Ιδιότητες κειμένου". Για να ισχύουν οι αλλαγές σας για όλο το κείμενο του ίδιου τύπου, τσεκάρετε το κουτί "εφαρμογή σε όλα τα στοιχεία ίδιου τύπου".

# Δακτυλισμοί

Οι Δακτυλισμοί μπορούν να προστεθούν στις νότες με το σύρσιμο ενός χαρακτήρα δακτυλισμού, από την παλέτα δακτυλισμών, πάνω στην κεφαλή της νότας μέσα στην παρτιτούρα. Όταν έχετε επιλέξει πρώτα την κεφαλή της νότας, μπορείτε να προσθέσετε ένα χαρακτήρα δακτυλισμού χρησιμοποιώντας διπλό κλικ. Οι Δακτυλισμοί είναι κανονικό κείμενο στο οποίο μπορεί να γίνει επεξεργασία όπως σε κάθε άλλο κείμενο.

# Μορφοποίηση

# Πλαίσιο

Το Πλαίσιο παρέχει κενό χώρο έξω από τα κανονικά μέτρα. Μπορεί επίσης να περιλαμβάνει κείμενο ή εικόνες. Στο MuseScore υπάρχουν δύο είδη πλαισίου:

Οριζόντιο
  Το οριζόντιο πλαίσιο διασπά ένα σύστημα. Το πλάτος του είναι ρυθμιζόμενο και το ύψος του είναι ίσο με το ύψος του συστήματος. Το οριζόντιο πλαίσιο μπορεί να χρησιμοποιηθεί για να ξεχωρίσει μια coda.
Κάθετο
  Το κάθετο πλαίσιο παρέχει κενό χώρο ανάμεσα σε ή πριν από συστήματα. Το ύψος του είναι ρυθμιζόμενο και το πλάτος του είναι ίσο με το πλάτος του συστήματος. Το κάθετο πλαίσιο χρησιμοποιείται για τοποθέτηση τίτλου, υπότιτλου ή συνθέτη. Εάν δημιουργήσετε έναν τίτλο, αυτόματα τοποθετείται ένα κάθετο πλαίσιο πριν από το πρώτο μέτρο, αν δεν υπάρχει ήδη.

### Δημιουργία πλαισίου

Πρώτα επιλέξτε ένα μέτρο. Η εντολή για την εισαγωγή πλαισίου βρίσκεται στο μενού ``Δημιουργία` → `Μέτρα`` . Το πλαίσιο μπαίνει πριν από το επιλεγμένο μέτρο.

### Διαγραφή πλαισίου

Επιλέξτε το πλαίσιο και πιέστε ``Del``.

### Επεξεργασία πλαισίου

Κάντε διπλό κλικ πάνω στο πλαίσιο για να μπείτε στη `λειτουργία επεξεργασίας`. Εμφανίζεται ένα κουτάκι με το οποίο μπορείτε να σύρετε το μέγεθος του πλαισίου.

Πλαίσιο τίτλου σε `λειτουργία επεξεργασίας`:

# Εικόνα

Μπορείτε να χρησιμοποιήσετε εικόνες για να εικονογραφήσετε παρτιτούρες ή για να προσθέσετε σύμβολα τα οποία δεν περιλαμβάνονται στις πρότυπες παλέτες.

Για να προσθέσετε μια εικόνα σύρτε-και-αφήστε ένα αρχείο εικόνας πάνω στην παρτιτούρα. Το MuseScore υποστηρίζει αρχεία PNG και JPEG και απλά αρχεία SVG. Το MuseScore δεν υποστηρίζει σκίαση ή θολούρα SVG.

# Ζητήματα για προχωρημένους

# Part extraction

Αν έχετε δημιουργήσει μια παρτιτούρα για κάποιο μουσικό σύνολο, το MuseScore μπορεί να δημιουργήσει μεμονωμένα μέρη του κάθε οργάνου προκειμένου ο κάθε μουσικός να βλέπει μόνο το μέρος που τον αφορά.

Στην υπάρχουσα έκδοση του MuseScore, η διαδικασία της εξαγωγής των μεμονωμένων μερών από μία παρτιτούρα, περιλαμβάνει δύο βασικά βήματα:

1. Τον καθορισμό των οργάνων που θα περιέχονται σε κάθε μέρος ("Καθορίζοντας τα μέρη")
2. Δημιουργία του μέρους

### Καθορίζοντας τα μέρη

Άπαξ και έχετε δημιουργήσει μία νέα παρτιτούρα, ανά πάσα στιγμή μπορείτε να καθορίσετε τα μεμονωμένα της μέρη. Ο καθορισμός των μερών γίνεται μία φορά για κάθε παρτιτούρα αλλά μπορείτε να κάνετε αλλαγές εάν το επιθυμείτε. Οι παρακάτω οδηγίες χρησιμοποιούν ως παράδειγμα ένα κουαρτέτο εγχόρδων αλλά η διαδικασία είναι η ίδια για οποιοδήποτε μουσικό σύνολο.

1. Από το κύριο μενού επιλέξτε ``Αρχείο` → `Μέρη...``

2. Στο παράθυρο Μέρη κάντε κλικ στο ``Νέο`` για να δημιουργήσετε έναν "ορισμό μέρους(part definition)"

3. Στο δεξί τμήμα του παραθύρου, πληκτρολογήστε τις λέξεις τις οποίες θέλετε να χρησιμοποιήσετε για "Όνομα Αρχείου" και "Τίτλος μέρους"
   Όνομα Αρχείου
     Το αρχικό όνομα που χρησιμοποιείται όταν αποθηκεύετε στον υπολογιστή σας το μέρος (υποχρεωτικό)
   Τίτλος μέρους
     Το κείμενο που τυπώνεται στην πρώτη σελίδα του μέρους σας, στην πάνω αριστερή γωνία (προαιρετικά)
4. Διαλέξτε το όργανο το οποίο επιθυμείτε να εμφανίζεται στο μέρος σας μαρκάροντας το σχετικό κουτί που βρίσκεται στο δεξί τμήμα του παραθύρου. Συνήθως χρειάζεστε ένα όργανο ανα μέρος, αλλά μερικές φορές μπορεί να χρειαστείτε ένα μέρος που να περιλαμβάνει περισσότερα από ένα όργανα (όπως τα πολλαπλά πεντάγραμμα κρουστών). Το MuseScore σας επιτρέπει να μαρκάρετε για κάθε μέρος όσα όργανα χρειάζεστε.

5. Επαναλάβετε τα βήματα δυο εως τέσσερα (παραπάνω) για κάθε μέρος ανάλογα με τις ανάγκες

6. Μόλις τελειώσετε, πιέστε ``Κλείσιμο`` για να εξέλθετε από το παράθυρο Μέρη

Τώρα έχετε τελειώσει με τον καθορισμό των μερών. Δεν χρειάζεται να ξανακάνετε αυτή τη διαδικασία, εκτός αν προσθέσετε ή αφαιρέσετε ένα όργανο από την πλήρη παρτιτούρα σας. Στην τρέχουσα έκδοση του MuseScore, δεν είναι δυνατόν να χωρίσετε σε ξεχωριστά μέρη ένα μονό πεντάγραμμο (το οποίο περιλαμβάνει δυο φωνές ή περισσότερες). Έτσι, κάθε όργανο το οποίο θέλετε να εκτυπώσετε σε ξεχωριστό μέρος πρέπει να έχει το δικό του πεντάγραμμο στην πλήρη παρτιτούρα.

### Δημιουργώντας τα μέρη

Μπορείτε να δημιουργήσετε μέρη οποιαδήποτε στιγμή για να δείτε πως φαίνονται, αλλά είναι απαραίτητο να το κάνετε όταν έχετε ολοκληρώσει την πλήρη παρτιτούρα και θέλετε να εκτυπώσετε τα ξεχωριστά μέρη:

1. Από το κύριο μενού επιλέξτε ``Αρχείο` → `Μέρη...`` για να επιστρέψετε στο παράθυρο Μέρη.
2. Στο αριστερό μέρος του παραθύρου, κάντε κλικ για να επιλέξτε το μέρος το οποίο επιθυμείτε να δημιουργήσετε και να δείτε
3. Πιέστε ``Δημιουργία Μέρους`` και μια καινούργια καρτέλα προστίθεται στο κύριο παράθυρο του MuseScore, η οποία περιλαμβάνει το νέο μέρος που δημιουργήσατε

Επαναλάβετε τα βήματα δύο και τρία για κάθε μέρος το οποίο επιθυμείτε να δείτε ή να εκτυπώσετε. Αν κάνετε οποιαδήποτε αλλαγή στην πλήρη παρτιτούρα, μπορείτε να ξανα-δημιουργήσετε ένα μέρος ανα πάσα στιγμή προκειμένου να εμφανίσετε τις νέες αλλαγές στο μέρος.

### Αποθήκευση

Στην τρέχουσα έκδοση του MuseScore, οι αλλαγές πάνω σε μια παρτιτούρα δεν συνδέονται με τα μέρη τα οποία έχουν ήδη δημιουργηθεί, αρα οποιαδήποτε αλλαγή κάνετε στην παρτιτούρα θα πρέπει να την κάνετε και στα ξεχωριστά μέρη είτε χειροκίνητα, είτε δημιουργώντας ξανά το μέρος ακολουθώντας τα παραπάνω βήματα. Επίσης τα μέρη δημιουργούνται ως αρχεία τα οποία δεν έχουν αποθηκευτεί ακόμα, αρα κάθε μέρος το οποίο μόλις δημιουργήσατε πρέπει να το αποθηκεύσετε ως ξεχωριστό αρχείο (μέσω ``Αρχείο` → `Αποθήκευση...``) αλλιώς θα χαθεί με το κλείσιμο της καρτέλας. Ενδέχεται να θέλετε να το επανεξετάσετε πριν το αποθηκεύσετε για να ελέγξετε για τη σωστή διαμόρφωση.

# Υποστήριξη

Αυτό το κεφάλαιο περιγράφει πως μπορείτε να βρείτε βοήθεια χρησιμοποιώντας το MuseScore: τα καλύτερα μέρη για να ψάξετε, ο καλύτερος τρόπος για να υποβάλλετε μια ερώτηση στα φόρουμ, καθώς επίσης και συμβουλές για το πως να αναφέρετε ένα λάθος.

# Γνωστές ασυμβατότητες

### Ασυμβατότητες Hardware

Το παρακάτω λογισμικό είναι γνωστό ότι τερματίζει το MuseScore κατά την εκκίνησή του:

- Samson USB Microphone, όνομα οδηγού "Samson ASIO Driver", samsonasiodriver.dll. Περισσότερες πληροφορίες
- Digidesign MME Refresh Service. Περισσότερες πληροφορίες
- Windows XP SP3 + Realtek Azalia Audio Driver. Περισσότερες πληροφορίες

### Ασυμβατότητες Software

- Maple virtual cable είναι γνωστό το ότι εμποδίζει το Musescore να κλείσει κανονικά.
- Στο KDE (Linux) ρυθμίσεις παραθύρων μπορούν να προκαλέσουν τη μετακίνηση ολόκληρου του παραθύρου κατά την αρπαγή (dragging) μιας νότας. Η αλλαγή των ρυθμίσεων των παραθύρων του λειτουργικού συστήματος αποτρέπει το πρόβλημα αυτό.

### AVG Internet Security κρεμάει το MuseScore

Πρέπει να δώσετε στο MuseScore πρόσβαση στην σύνδεση του ίντερνετ σας με το AVG. Το MuseScore δεν χρειάζεται σύνδεση ίντερνετ για να δουλέψει αλλά αν το AVG το μπλοκάρει, το MuseScore κρεμάει...

Αν σας υπενθυμίζει το AVG, Allow MuseScore και τσεκάρετε "Save my answer as a permanent rule and do not ask me next time(αποθηκεύστε την απάντησή μου ως μόνιμη και μην με ξαναρωτήσετε)."

Αν δεν σας το υπενθυμίζει άλλο,

1. Ανοίξτε τη διεπαφή AVG (κάντε δεξί κλικ στο εικονίδιο AVG, κοντά στο ρολόι σας -> Ανοίξτε τη διεπαφή AVG
2. Κάντε κλικ στο Firewall
3. Πατήστε Advanced Settings
4. Πατήστε Applications
5. Βρείτε το MSCORE.EXE στη λίστα και κάντε διπλό κλικ πάνω του
6. Αλλάξτε το Application Action σε Allow for All

### Πρόβλημα γραμματοσειρών στο Mac OS X

Το MuseScore είναι γνωστό ότι εμφανίζει τις νότες τετράγωνες όταν κάποιες γραμματοσειρές είναι κατεστραμμένες στο MacOS X.
Για να λύσετε το πρόβλημα αυτό:

1. Στον Mac σας πηγαίνετε Applications -> Font Book
2. Επιλέξτε μία γραμματοσειρά και πιέστε ``⌘`+`A`` για να τις επιλέξτε όλες
3. Πηγαίγετε File -> Validate Fonts
4. Αν κάποια γραμματοσειρά αναφερθεί ως κατεστραμμένη ή με μικρά προβλήματα, επιλέξτε την και διαγράψτε την
5. Επανεκκινήστε το MuseScore εάν χρειαστεί

### Πρόβλημα γραμματοσειρών στο Linux

Αν η προεπιλεγμένη εφαρμογή περιβάλλοντος εργασίας έχει οριστεί σε έντονα, το MuseScore δεν θα εμφανίσει σωστά τις νότες.
Για να αντιμετωπίσετε αυτό το ζήτημα (gnome users):

1. Κάντε δεξί κλικ πάνω στην επιφάνεια εργασίας και επιλέξτε Change Desktop background
2. Κάντε κλικ πάνω στο Fonts tab
3. Ορίστε Regular style ως Application font
4. Αν χρειαστεί κάντε επανεκκίνηση του MuseScore

For GNOME 3/SHELL users

1. Ανοίξτε το κέλυφος(shell) και ανοίξτε "Advanced Settings"
2. Κάντε κλικ στις επιλογές γραμματοσειράς μέσα στη λίστα
3. Ορίστε την προεπιλεγμένη γραμματοσειρά σε κάτι μη-έντονο
4. Επανεκκινήστε το MuseScore αν χρειαστεί

### Το παράθυρο διαλόγου Save As είναι κενό στα Linux

Κάποιοι χρήστες ανέφεραν ότι το παράθυρο διαλόγου Save As είναι κενό σε Debian 6.0 και Lubuntu 10.10.
Για να αντιμετωπίσετε αυτό το ζήτημα :

1. Πληκτρολογήστε τα ακόλουθα στο τερματικό
   `which mscore`
2. Αυτή η εντολή θα αποκριθεί στην πορεία του mscore. Επεξεργαστείτε το με τον επεξεργαστή κειμένου που προτιμάτε και προσθέστε στην αρχή την ακόλουθη γραμμή
   `export QT_NO_GLIB=1`

Εκκινήστε το MuseScore και το πρόβλημα πρέπει να έχει λυθεί.

# Επαναφορά των εργοστασιακών ρυθμίσεων

Πρόσφατες εκδόσεις του MuseScore έχουν τη δυνατότητα επαναφοράς των καθιερωμένων ενσωματωμένων προεπιλογών ή "εργοστασιακών-ρυθμίσεων". Αυτό είναι χρήσιμο εάν αλλοιωθούν οι ρυθμίσεις σας. Αυτό δεν είναι ένα φυσιολογικό γεγονός, οπότε είναι καλύτερο να συμβουλευθείτε πρώτα τα φόρουμ δεδομένου ότι μπορεί να υπάρχει κάποια λύση για το πρόβλημά σας, χωρίς να χρειαστεί να επαναρυθμίσετε τα πάντα.

Προειδοποίηση: η επαναφορά των "εργοστασιακών ρυθμίσεων" αφαιρεί τυχόν αλλαγές που έχετε κάνει σε προτιμήσεις, παλέτες, ή ρυθμίσεις παραθύρου.

### Οδηγίες για Windows

1. Εάν έχετε ανοιχτό το MuseScore πρέπει πρώτα να το κλείσετε (``Αρχείο` → `Έξοδος``)
2. Πληκτρολογήστε ``Windows key`+`R`` για να ανοίξετε το παράθυρο διαλόγου Εκτέλεση. (Το Windows key είναι αυτό με το λογότυπο για τα Microsoft Windows.)
3. Κάντε κλικ στο ``Αναζήτηση...``
4. Ψάξτε στον υπολογιστή σας για το mscore.exe. Η τοποθεσία μπορεί να ποικίλει ανάλογα με την εγκατάστασή σας, αλλά είναι μάλλον κάτι παραπλήσιο με το Ο Υπολογιστής Μου > Τοπικός Δίσκος > Αρχεία Προγράμματος > MuseScore > bin > mscore.exe
5. Κάντε κλικ στο ``Άνοιγμα`` για να φύγετε από το παράθυρο διαλόγου Αναζήτηση και να επιστρέψτε στο παράθυρο διαλόγου Εκτέλεση. Το ακόλουθο κείμενο (ή κάτι παραπλήσιο) πρέπει να εμφανιστεί στο παράθυρο του διαλόγου Εκτέλεση: `"C:\Program Files\MuseScore\bin\mscore.exe"`. (For 64-bit Windows, the location is `"C:\Program Files (x86)\MuseScore\bin\mscore.exe"` ).
6. Κάντε κλικ μετά από την αναφορά και προσθέστε ένα κενό που να ακολουθείται από μια παύλα και ένα κεφαλαίο F: `-F`
7. Πιέστε ``OK``

Μετά από μερικά δευτερόλεπτα θα πρέπει να ξεκινήσει το MuseScore και όλες οι ρυθμίσεις να επανέλθουν στις "εργοστασιακές ρυθμίσεις".

Για προχωρημένους χρήστες, το κύριο αρχείο επιλογών βρίσκεται στο:

- Windows Vista or later: `C:\Users\<USERNAME>\AppData\Roaming\MusE\MuseScore.ini`
- Windows XP or earlier: `C:\Documents and Settings\USERNAME\Application Data\MusE\MuseScore.ini`

Οι άλλες επιλογές (παλέτα, συνεδρία...) βρίσκονται στο:

- Windows Vista or later: `C:\Users\<USERNAME>\AppData\Local\MusE\MuseScore\`
- Windows XP or earlier: `C:\Documents and Settings\USERNAME\Local Settings\Application Data\MusE\`

### Οδηγίες για Mac OS X

1. Εάν έχετε ανοιχτό το MuseScore πρέπει πρώτα να κλείσετε την εφαρμογή (``Αρχείο` → `Έξοδος``)
2. Από το Open Applications/Utilities/Terminal και πρέπει να εμφανιστεί ένα παράθυρο συνεδρίας Terminal
3. Πληκτρολογήστε, (ή κάντε αντιγραφή/επικόλληση) την ακόλουθη εντολή στη γραμμή του τερματικού σας (να περιλαμβάνει στην αρχή το '/' ):

   `/Applications/MuseScore.app/Contents/MacOS/mscore -F`

Αυτό επαναφέρει όλες τις προτιμήσεις του MuseScore στις εργοστασιακές ρυθμίσεις και αυτόματα ξεκινά η εφαρμογή MuseScore. Τώρα μπορείτε να φύγετε από το Τερματικό, και να συνεχίσετε να χρησιμοποιείτε το MuseScore.

Για προχωρημένους χρήστες, το κύριο αρχείο επιλογών βρίσκεται στο `~/.config/muse.org/MuseScore.ini`.
Οι άλλες επιλογές (παλέτα, συνεδρία...) βρίσκονται στο `~/Library/Application Support/MusE/MuseScore/`

### Οδηγίες για Linux (παρακαλούμε να το προσαρμόσετε σε όλους τους τύπους εκτός από Ubuntu)

1. Εάν έχετε ανοιχτό το MuseScore πρέπει πρώτα να κλείσετε την εφαρμογή (``Αρχείο` → `Έξοδος``)
2. Από το κύριο μενού του Ubuntu επιλέξτε ``Applications` → `Accessories` → `Terminal``. Πρέπει να εμφανιστεί ένα παράθυρο συνεδρίας Terminal
3. Πληκτρολογήστε, (ή κάντε αντιγραφή/επικόλληση) την ακόλουθη εντολή στη γραμμή του τερματικού σας:

   `mscore -F`

Αυτό επαναφέρει όλες τις προτιμήσεις του MuseScore στις εργοστασιακές ρυθμίσεις και αυτόματα ξεκινά η εφαρμογή MuseScore. Τώρα μπορείτε να φύγετε από το Τερματικό, και να συνεχίσετε να χρησιμοποιείτε το MuseScore.

Για προχωρημένους χρήστες, το κύριο αρχείο επιλογών MuseScore βρίσκεται στο `~/.config/MusE/MuseScore.ini`
Οι άλλες επιλογές (παλέτα, συνεδρία...) βρίσκονται στο `~/.local/share/data/MusE/MuseScore/`

# Πως να αναφέρετε λάθη ή να ζητήσετε βοήθεια

Πριν στείλετε κάποιο αίτημα για βοήθεια ή για υποστήριξη στο Φόρουμ:

- Αναζητήστε μια λύση στο Εγχειρίδιο.
- Χρησιμοποιήστε τη λειτουργία εύρεση στην ιστοσελίδα, για να δείτε αν κάποιος άλλος έχει αντιμετωπίσει το ίδιο πρόβλημα στα φόρουμ.
- Εάν στέλνετε μια αναφορά λάθους, προσπαθήστε πρώτα να αναπαραγάγετε το πρόβλημα με την τελευταία πρό-εκδοση. Μπορείτε επίσης να κοιτάξετε στο ιστορικό εκδόσεων για να ελέγξετε εάν έχει ήδη επιδιορθωθεί.

Όταν στέλνετε το αίτημά σας για υποστήριξη ή αναφορά λάθους, παρακαλούμε να περιλαμβάνει όσες περισσότερες από τις παρακάτω πληροφορίες γνωρίζετε:

- Την έκδοση του MuseScore που χρησιμοποιείτε (π.χ. έκδοση 1.0) ή τον αριθμό αναθεώρησης εάν χρησιμοποιείτε μια προ-έκδοση (π.χ. αναθεώρηση 3996)
- Το λειτουργικό σύστημα με το οποίο τρέχετε το πρόγραμμα (π.χ. Windows Vista, Windows 7, Mac OS 10.6 or Ubuntu 10.10)
- Εάν αναφέρετε ένα λάθος, παρακαλούμε περιγράψτε τα ακριβή βήματα τα οποία οδήγησαν στο πρόβλημα (που κάνετε κλικ, ποιά πλήκτρα πιέζετε, τι βλέπετε, κτλ.). Εάν δεν μπορείτε να αναπαραγάγετε το πρόβλημα με αυτά τα βήματα, πιθανόν να μην αξίζει να το αναφέρετε, καθώς ούτε οι προγραμματιστές δεν θα είναι σε θέση να το αναπαράγουν (και να το λύσουν).
- Περιορίστε τις αναφορές σας στον ανιχνευτή θεμάτων σε ένα λάθος ανά αναφορά
- Θυμηθείτε ότι ο στόχος της αναφοράς λαθών δεν είναι μόνο να δείξει το λάθος, αλλά να επιτρέψει και σε άλλους να αναπαράγουν εύκολα το πρόβλημα

# Παράρτημα

# Συντομεύσεις πληκτρολογίου

Οι συντομεύσεις πληκτρολογίου μπορούν να προσαρμοστούν από το μενού ``Επεξεργασία` → `Επιλογές...` → `Συντομεύσεις`` καρτέλα (Mac: ``MuseScore` → `Επιλογές...` → `Shortcuts`` καρτέλα). Παρακάτω υπάρχει μια λίστα με τις αρχικές ρυθμίσεις συντομεύσεων.

### Πλοήγηση

Αρχή της παρτιτούρας: ``Home``
Τελευταία σελίδα της παρτιτούρας: ``End``

Επόμενη σελίδα: ``Pg Dn``
Προηγούμενη σελίδα: ``Pg Up``

Επόμενο μέτρο: ``Ctrl`+`Δεξιά`` (Mac: ``⌘`+`Δεξιά``)
Προηγούμενο μέτρο: ``Ctrl`+`Αριστερά`` (Mac: ``⌘`+`Αριστερά``)

Επόμενη νότα: ``Δεξιά``
Προηγούμενη νότα: ``Αριστερά``

Νότα από κάτω (μέσα σε μια συγχορδία ή σε χαμηλότερο πεντάγραμμο): ``Alt`+`Κάτω``
Νότα από πάνω (μέσα σε μια συγχορδία ή σε ψηλότερο πεντάγραμμο): ``Alt`+`Επάνω``

Ψηλότερη νότα της συγχορδίας: ``Ctrl`+`Alt`+`Επάνω`` (Το Ubuntu αντί αυτού, χρησιμοποιεί τη συντόμευση για τους Χώρους Εργασίας)
Χαμηλότερη νότα της συγχορδίας: ``Ctrl`+`Alt`+`Κάτω`` (Το Ubuntu αντί αυτού, χρησιμοποιεί τη συντόμευση για τους Χώρους Εργασίας)

### Εισαγωγή Νοτών

Ξεκινήστε τη λειτουργία εισαγωγής νοτών: ``N``
Φύγετε από τη λειτουργία εισαγωγής νοτών: ``N`` or ``Esc``

#### Διάρκεια

Τα πλήκτρα ``1`` ... ``9`` επιλέγουν διάρκειες. δείτε επίσης εισαγωγή νοτών.

Μισή διάρκεια από την προηγούμενη νότα: ``Q``
Διπλή διάρκεια από την προηγούμενη νότα: ``W``

#### Φωνές

Φωνή 1: ``Ctrl`+`I` `Ctrl`+`1`` (Mac: TBC)
Φωνή 2: ``Ctrl`+`I` `Ctrl`+`2`` (Mac: TBC)
Φωνή 3: ``Ctrl`+`I` `Ctrl`+`3`` (Mac: TBC)
Φωνή 4: ``Ctrl`+`I` `Ctrl`+`4`` (Mac: TBC)

#### Τονικό ύψος

Τα τονικά ύψη μπορούν να εισαχθούν με όνομα γράμματος ή με πληκτρολόγιο MIDI. Βλέπε εισαγωγή νοτών για περισσότερες λεπτομέρειες.

Επανέλαβε την προηγούμενη νότα: ``R``

Αύξησε το τονικό ύψος κατά μια οκτάβα: ``Ctrl`+`Επάνω`` (Mac: ``⌘`+`Επάνω``)
Χαμήλωσε το τονικό ύψος κατά μια οκτάβα: ``Ctrl`+`Κάτω`` (Mac: ``⌘`+`Κάτω``)

Αύξησε το τονικό ύψος κατά ένα ημιτόνιο: ``Επάνω``
Χαμήλωσε το τονικό ύψος κατά ένα ημιτόνιο: ``Κάτω``

Πρόσθεσε δίεση σε μια νότα: (μη ορισμένο λόγω συγκρούσεων με την εστίαση)
Πρόσθεσε ύφεση σε μια νότα: ``-``

Παύση: ``0`` (zero). Στην έκδοση 0.9.6 και σε προηγούμενες εκδόσεις, Παύση: ``Κενό``

#### Διάστημα

Πρόσθεσε διάστημα πάνω από την τρέχουσα νότα: ``Alt`+[Αριθμός]`
Πρόσθεσε διάστημα κάτω από την τρέχουσα νότα: ``Shift`+[Αριθμός]`

### Κατεύθυνση

Αλλαγή κατεύθυνσης (στέλεχος, σύζευξη, δέσιμο, αγκύλη υποδιαίρεσης χρόνου, κλπ): ``X``
Καθρεπτισμός κεφαλής νότας: ``Shift`+`X``

### Άρθρωση

Δέσιμο: ``+``
Σύζευξη: ``S``
Staccato: ``Shift`+`.``
Crescendo: ``H``
Decrescendo: ``Shift`+`H``

### Εισαγωγή στίχου

Προηγούμενη συλλαβή στίχου: ``Ctrl`+`Αριστερά``
Επόμενη συλλαβή στίχου: ``Ctrl`+`Δεξιά``

Mετακίνησε την συλλαβή του στίχου αριστερά κατά 1sp: ``←``
Mετακίνησε την συλλαβή του στίχου δεξιά κατά 1sp: ``→``
Mετακίνησε την συλλαβή του στίχου αριστερά κατά 0.1sp: ``Ctrl`+`←``
Mετακίνησε την συλλαβή του στίχου δεξιά κατά 0.1sp: ``Ctrl`+`→``
Mετακίνησε την συλλαβή του στίχου αριστερά κατά 0.01sp: ``Alt`+`←``
Mετακίνησε την συλλαβή του στίχου δεξιά κατά 0.01sp: ``Alt`+`→``

Πάνω στην προηγούμενη στροφή: ``Ctrl`+`Επάνω`` (Mac: ``⌘`+`Επάνω``)
Κάτω στην επόμενη στροφή: ``Ctrl`+`Κάτω`` (Mac: ``⌘`+`Κάτω``)

Για περισσότερες συντομεύσεις στίχων, βλέπετε και στίχοι

### Εμφάνιση

Πλοήγηση: ``F12`` (Mac: ``⌥`+`⌘`+`N``)
Πίνακας Αναπαραγωγής: ``F11`` (Mac: ``⌥`+`⌘`+`P``)
Παλέτα: ``F9`` (Mac: ``⌥`+`⌘`+`K``)
Μείκτης: ``F10`` (Mac: ``M``)